text:
ຕອນບ່າຍວັນທີ 9 ພະຈິກຜ່ານມາ, ທ່ານ ຈະເລີນ ເຍຍປາວເຮີ ຮອງປະທານສະພາແຫ່ງຊາດ (ສພຊ), ປະທານກຳມາທິການກົດໝາຍ ໄດ້ຖະແຫລງຂ່າວກ່ຽວກັບຜົນສຳເລັດຂອງກອງປະຊຸມສະໄໝສາມັນເທື່ອທີ 2 ຂອງ ສພຊ ຊຸດທີ IX ໃນການພິຈາລະນາວຽກງານຂອງສານປະຊາຊົນສູງສຸດ ແລະ ອົງການໄອຍະການປະຊາຊົນສູງສຸດ ຕໍ່ສື່ມວນຊົນ ໃນວັນທີ 6 ແລະ 8 ພະຈິກ 2021 ວ່າ: ປະຕິບັດຕາມການແບ່ງງານຂອງຄະນະປະທານກອງປະຊຸມ, ຂໍຖະແຫລງຂ່າວຕໍ່ສື່ມວນຊົນ ກ່ຽວກັບຜົນການດຳເນີນກອງປະຊຸມສະໄໝສາມັນເທື່ອທີ 2 ຂອງ ສພຊ ຊຸດທີ IX ໃນວາລະການພິຈາລະນາພາກວຽກງານຂອງສານປະຊາຊົນສູງສຸດ ແລະ ອົງການໄອຍະການປະຊາຊົນສູງສຸດ ເພື່ອໃຫ້ປະຊາຊົນລາວບັນດາເຜົ່າພາຍໃນປະເທດ ແລະ ຜູ້ດຳລົງຊີວິດຢູ່ຕ່າງປະເທດ ໄດ້ຮັບຊາບຢ່າງທົ່ວເຖິງດັ່ງນີ້:
ໃນຕອນບ່າຍວັນເສົາ, ວັນທີ 6 ແລະ ຕອນເຊົ້າວັນຈັນ, ວັນທີ 8 ພະຈິກ 2021, ກອງປະຊຸມສະໄໝສາມັນເທື່ອທີ 2 ຂອງ ສພຊ ຊຸດທີ IX ໂດຍການເປັນປະທານຂອງທ່ານ ຈະເລີນ ເຍຍປາວເຮີ ໄດ້ຮັບຟັງ ແລະ ພິຈາລະນາເນື້ອໃນສຳຄັນຕ່າງໆ ຄື: ບົດລາຍງານຂອງສານປະຊາຊົນສູງສຸດ ກ່ຽວກັບການຈັດຕັ້ງປະຕິບັດແຜນການເຄື່ອນໄຫວວຽກງານ ປະຈໍາປີ 2021 ແລະ ແຜນການປະຈໍາປີ 2022 ເຊິ່ງສະເໜີໂດຍທ່ານ ນາງ ວຽງທອນ ສີພັນດອນ ປະທານສານປະຊາຊົນສູງສຸດ;
ບົດລາຍງານຂອງອົງການໄອຍະການປະຊາຊົນສູງສຸດ ກ່ຽວກັບການຈັດຕັ້ງປະຕິບັດແຜນການເຄື່ອນໄຫວວຽກງານ ປະຈໍາປີ 2021 ແລະ ແຜນການປະຈໍາປີ 2022 ເຊິ່ງສະເໜີໂດຍທ່ານ ໄຊຊະນະ ໂຄດພູທອນ ຫົວໜ້າອົງການໄອຍະການປະຊາຊົນສູງສຸດ;
ບົດປະກອບຄວາມເຫັນຂອງຄະນະປະຈຳສະພາແຫ່ງຊາດ ຕໍ່ສອງບົດລາຍງານດັ່ງກ່າວ ເຊິ່ງສະເໜີໂດຍທ່ານ ຄຳແພງ ວິລະພັນ ກຳມະການຄະນະປະຈຳສະພາແຫ່ງຊາດ, ປະທານກຳມາທິການຍຸຕິທຳ;
ພາຍຫລັງການລາຍງານ ແລະ ການປະກອບຄວາມເຫັນດັ່ງກ່າວແລ້ວ, ອີງຕາມການເຈາະຈີ້ມ ແລະ ຊີ້ນຳຂອງປະທານກອງປະຊຸມ, ບັນດາທ່ານສະມາຊິກສະພາແຫ່ງຊາດໃນເຂດເລືອກຕັ້ງຕ່າງໆ ຈຳນວນ 12 ທ່ານ ກໍໄດ້ພັດປ່ຽນກັນປະກອບຄຳເຫັນຕໍ່ການຈັດຕັ້ງ ແລະ ການເຄື່ອນໄຫວປະຕິບັດໜ້າທີ່ວຽກງານ ປະຈຳປີ 2021 ແລະ ແຜນວຽກງານ ປະຈຳປີ 2022 ຂອງສານປະຊາຊົນສູງສຸດ ແລະ ອົງການໄອຍະການປະຊາຊົນສູງສຸດ ດ້ວຍຄວາມຮັບຜິດຊອບສູງ;
ໃນຕອນທ້າຍຂອງເຊົ້າວັນຈັນ, ວັນທີ 8 ພະຈິກ 2021, ກອງປະຊຸມຍັງໄດ້ຮັບຟັງການຊີ້ແຈງ ແລະ ຕອບຄຳຊັກຖາມກັບທີ່ ຂອງປະທານສານປະຊາຊົນສູງສຸດ, ຫົວໜ້າອົງການໄອຍະການປະຊາຊົນສູງສຸດ, ລັດຖະມົນຕີກະຊວງຍຸຕິທຳ ແລະ ລັດຖະມົນຕີກະຊວງປ້ອງກັນຄວາມສະຫງົບ ກ່ຽວກັບການປະຕິບັດພາລະບົດບາດຂອງຕົນ ຕາມທີ່ໄດ້ກຳນົດໄວ້ໃນລັດຖະທຳມະນູນ ແລະ ກົດໝາຍ ເປັນຕົ້ນແມ່ນຄວາມຮັບຜິດຊອບໃນການດຳເນີນຄະດີຕາມຂະບວນຍຸຕິທຳ ປະຈຳປີ 2021 ແລະ ທິດທາງວຽກງານໃນປີ 2022;
ພາຍຫລັງກອງປະຊຸມໄດ້ຮັບຟັງການຊີ້ແຈງ ແລະ ຕອບຄຳຊັກຖາມແລ້ວ, ກອງປະຊຸມຍັງໄດ້ຮັບຟັງການຜ່ານຮ່າງມະຕິຮັບຮອງບົດລາຍງານການເຄື່ອນໄຫວວຽກງານຂອງສານປະຊາຊົນສູງສຸດ ແລະ ບົດລາຍງານຂອງອົງການໄອຍະການປະຊາຊົນສູງສຸດ ປະຈຳປີ 2021 ແລະ ປີ 2022 ທີ່ສະເໜີໂດຍທ່ານ ນາງ ປິ່ງຄຳ ລາຊະສິມມາ ເລຂາທິການສະພາແຫ່ງຊາດ, ມະຕິ 2 ສະບັບດັ່ງກ່າວ ຈະໄດ້ຮັບການພິຈາລະນາ ແລະ ລົງຄະແນນສຽງຮັບຮອງເອົາໃນຕອນທ້າຍຂອງກອງປະຊຸມຄັ້ງນີ້;
ໃນຕອນບ່າຍວັນຈັນ, ວັນທີ 8 ພະຈິກ 2021, ກອງປະຊຸມຍັງໄດ້ພິຈາລະນາຮັບຮອງເອົາການແຕ່ງຕັ້ງສະມາຊິກສະພາຜູ້ພິພາກສາຂອງສານປະຊາຊົນສູງສຸດ ຈຳນວນ 11 ທ່ານ ເຊິ່ງເປັນອົງການນຳສູງສຸດຂອງສານປະຊາຊົນ ແນໃສ່ປັບປຸງການຈັດຕັ້ງ ແລະ ການເຄື່ອນໄຫວຂອງສານປະຊາຊົນສູງສຸດ ໃຫ້ເປັນລະບົບຄົບຊຸດ, ມີຄວາມເຂັ້ມແຂງ, ໜັກແໜ້ນ.
ການດຳເນີນກອງປະຊຸມສະໄໝສາມັນເທື່ອທີ 2 ຂອງ ສພຊ ຊຸດທີ IX ພາກວຽກງານສານປະຊາຊົນສູງສຸດ ແລະ ອົງການໄອຍະການປະຊາຊົນສູງສຸດ ປະຈຳປີ 2021 ແລະ ປີ 2022 ແມ່ນເຕັມໄປດ້ວຍບັນຍາກາດທີ່ເຄັ່ງຮ້ອນ ດ້ວຍຄວາມຮັບຜິດຊອບສູງຂອງບັນດາທ່ານສະມາຊິກສະພາແຫ່ງຊາດ ໃນຖານະເປັນຕົວແທນໃຫ້ແກ່ສິດ ແລະ ຜົນປະໂຫຍດຂອງປະຊາຊົນລາວບັນດາເຜົ່າ. ກອງປະຊຸມໄດ້ສະແດງຄວາມຍ້ອງຍໍຊົມເຊີຍ ຕໍ່ສານປະຊາຊົນ ແລະ ອົງການໄອຍະການປະຊາຊົນ, ຂະແໜງປ້ອງກັນຄວາມສະຫງົບ ແລະ ຂະແໜງຍຸຕິທຳ ທີ່ໄດ້ຕັ້ງໜ້າປະຕິບັດພາລະບົດບາດຂອງຕົນຕາມລັດຖະທຳມະນູນ ແລະ ກົດໝາຍ ໄດ້ເປັນຢ່າງດີ, ເຮັດໃຫ້ການດຳເນີນຄະດີຕາມຂະບວນຍຸຕິທຳ ນັບມື້ມີຄຸນນະພາບສູງຂຶ້ນ, ປະກອບສ່ວນເຂົ້າໃນການປັບປຸງຄວາມໝັ້ນຄົງຂອງປະເທດຊາດ, ຄວາມສະຫງົບ, ຄວາມຍຸຕິທຳ ແລະ ຄວາມເປັນລະບຽບຮຽບຮ້ອຍຂອງສັງຄົມ. ພ້ອມກັນນີ້, ກອງປະຊຸມກໍໄດ້ຕີລາຄາ, ວິເຄາະ, ວິໄຈດ້ານອ່ອນຄົງຄ້າງ, ສາເຫດທີ່ພາໃຫ້ມີດ້ານດີ, ດ້ານອ່ອນ ແລະ ວິທີແກ້ໄຂດ້ານອ່ອນ, ໂດຍສະເພາະແມ່ນດ້ານຄຸນທາດການເມືອງ, ຄຸນສົມບັດສິນທຳປະຕິວັດ ຂອງຖັນແຖວບຸກຄະລາກອນ ທີ່ກ່ຽວຂ້ອງກັບການດຳເນີນຄະດີຕາມຂະບວນຍຸຕິທຳເຊັ່ນ: ຜູ້ພິພາກສາຂອງສານປະຊາຊົນ, ພະນັກງານໄອຍະການປະຊາຊົນ, ເຈົ້າໜ້າທີ່ສືບສວນ-ສອບສວນ ແລະ ພະນັກງານປະຕິບັດຄຳຕັດສິນຂອງສານຈຳນວນໜຶ່ງ ຍັງບໍ່ທັນໜັກ ແໜ້ນ, ໂປ່ງໃສ, ຄວາມຮູ້ຄວາມສາມາດດ້ານວິຊາສະເພາະຍັງຖືກຈຳກັດ ຈາກນັ້ນ, ຈຶ່ງເຮັດໃຫ້ການປະຕິບັດພາລະບົດບາດ, ສິດ ແລະ ໜ້າທີ່ ຕາມທີ່ກຳນົດໄວ້ໃນກົດໝາຍ ບໍ່ຮັບປະກັນປະສິດທິພາບ, ປະສິດທິຜົນເທົ່າທີ່ຄວນ; ການປະສານສົມທົບ ລະຫວ່າງອົງການທີ່ກ່ຽວຂ້ອງ ເພື່ອແກ້ໄຂຄະດີຍັງບໍ່ທັນໜັກແໜ້ນກົມກຽວກັນ ເຮັດໃຫ້ການແກ້ໄຂຄະດີມີຄວາມຊັກຊ້າແກ່ຍາວ ແລະ ບໍ່ສາມາດຈັດຕັ້ງປະຕິບັດໃຫ້ສິ້ນສຸດຕາມຂະບວນຍຸຕິທຳ; ເງື່ອນໄຂເຮັດວຽກ, ອຸປະກອນ, ພາຫະນະອັນຈຳເປັນຮັບໃຊ້ວຽກງານດຳເນີນຄະດີຍັງຂາດເຂີນ ແລະ ອື່ນໆ;
ດັ່ງນັ້ນ, ກອງປະຊຸມຈຶ່ງໄດ້ຊີ້ນຳໃຫ້ສານປະຊາຊົນສູງສຸດ ແລະ ອົງການໄອຍະການປະຊາຊົນສູງສຸດ, ກະຊວງປ້ອງກັນຄວາມສະຫງົບ ແລະ ກະຊວງຍຸຕິທຳ ເອົາໃຈໃສ່ຈັດຕັ້ງປະຕິບັດພາລະບົດບາດຂອງຕົນ ໃນປີ 2022 ໃຫ້ດີຂຶ້ນຕື່ມ :
- ຕໍ່ກັບສານປະຊາຊົນສູງສຸດ
- ກອງປະຊຸມສະເໜີໃຫ້ຄະນະນຳສານປະຊາຊົນສູງສຸດ ເພີ່ມທະວີການຊີ້ນຳສານປະຊາຊົນແຕ່ລະຂັ້ນ ໃຫ້ເປັນເຈົ້າການປະຕິບັດສິດອຳນາດຂອງຕົນ ໃນການຕັດສິນຄະດີ ຂັ້ນຕົ້ນ, ຂັ້ນອຸທອນ ແລະ ຂັ້ນລົບລ້າງ ໃຫ້ຮັບປະກັນຄຸນນະພາບ ແລະ ປະສິດທິຜົນ ຕາມກົດໝາຍກໍານົດຢ່າງເຂັ້ມງວດ ແລະ ແທດກັບຕົວຈິງ;
- ກອງປະຊຸມສະເໜີໃຫ້ຄະນະນຳສານປະຊາຊົນສູງສຸດ ເອົາໃຈໃສ່ຍົກສູງຄຸນນະພາບຂອງຜູ້ພິພາກສາ ໃນນີ້ໃຫ້ສຸມໃສ່ຍົກສູງຄຸນທາດການເມືອງ, ຈັນຍາບັນ-ຈັນຍາທໍາ, ຄວາມຮູ້, ຄວາມສາມາດ ແລະ ມືອາຊີບ ຂອງຜູ້ພິພາກສາ ແນໃສ່ເຮັດໃຫ້ການຄົ້ນຄວ້າ, ວິເຄາະ, ວິໄຈ ເນື້ອຄະດີ ແລະ ຕັດສິນຄະດີ ຮັບປະກັນຄວາມສອດຄ່ອງ, ໂປ່ງໃສ, ຖືກຕ້ອງ ແລະ ຍຸຕິທໍາ ຕາມລັດຖະທໍາມະນູນ, ກົດໝາຍ ກໍານົດ ແລະ ເຫດການຕົວຈິງ. ພ້ອມກັນນີ້, ໃຫ້ເດັດດ່ຽວແກ້ໄຂບັນດາປາກົດການຫຍໍ້ທໍ້ທີ່ເກີດຂຶ້ນພາຍໃນໝູ່ຜູ້ພິພາກສາ, ລົງວິໄນຕໍ່ຜູ້ມີການປະພຶດລະເມີດກົດໝາຍ ແລະ ຮັບສິນບົນ;
- ສະເໜີໃຫ້ສານປະຊາຊົນສູງສຸດ ເອົາໃຈໃສ່ປະສານສົມທົບກັບອົງການສືບສວນ-ສອບສວນ, ອົງການໄອຍະການປະຊາຊົນ ແລະ ອົງການອື່ນໆທີ່ກ່ຽວຂ້ອງ ເພື່ອເຮັດໃຫ້ການພິຈາລະນາຄະດີຂອງສານ ມີຄວາມຖືກຕ້ອງ, ພາວະວິໄສ, ທ່ຽງທໍາ, ຍຸຕິທໍາ, ໂປ່ງໃສ ແລະ ຮັບປະກັນໃຫ້ການຕັດສິນຄະດີຂອງສານ ຖືກຕ້ອງຕາມກົດໝາຍ ແລະ ເຫດການຕົວຈິງ.
- ຕໍ່ກັບອົງການໄອຍະການປະຊາຊົນສູງສຸດ
- ກອງປະຊຸມສະເໜີໃຫ້ຄະນະນຳອົງການໄອຍະການປະຊາຊົນສູງສຸດ ເອົາໃຈໃສ່ຍົກສູງຄວາມເປັນເຈົ້າການ ຂອງອົງການໄອຍະການປະຊາຊົນ ໃນການປະຕິບັດພາລະບົດບາດ, ສິດ ແລະ ໜ້າທີ່ຂອງຕົນ ໃຫ້ເຕັມສ່ວນ, ຖືກຕ້ອງຕາມທີ່ໄດ້ກຳນົດໄວ້ໃນລັດຖະທໍາມະນູນ ແລະ ກົດໝາຍ ເປັນຕົ້ນແມ່ນ: ຍົກສູງຄຸນນະພາບໃນການຕິດຕາມກວດກາການເຄົາລົບ ແລະ ປະຕິບັດກົດໝາຍຂອງອົງການລັດ, ອົງການຈັດຕັ້ງສັງຄົມ, ວິສາຫະກິດ ແລະ ພົນລະເມືອງ; ຍົກສູງຄຸນນະພາບໃນການສັ່ງຟ້ອງຄະດີຂຶ້ນສານ ແລະ ການຕິດຕາມກວດກາ ການດຳເນີນຄະດີຂອງສານແຕ່ລະຂັ້ນ ແລະ ຄຸນນະພາບໃນການຕິດຕາມກວດກາການປະຕິບັດຄຳຕັດສິນຂອງສານ ເຮັດໃຫ້ການຈັດຕັ້ງປະຕິບັດຄຳຕັດສິນຂອງສານສິ້ນສຸດຕາມຂະບວນຍຸຕິທຳ;
- ສະເໜີໃຫ້ຄະນະນຳອົງການໄອຍະການປະຊາຊົນສູງສຸດ ເອົາໃຈໃສ່ບໍາລຸງສ້າງຖັນແຖວພະນັກງານໄອຍະການ ທາງດ້ານປະລິມານ ແລະ ຄຸນນະພາບ ຕາມເງື່ອນໄຂ ແລະ ຄວາມຕ້ອງການຂອງໜ້າທີ່ການເມືອງ ໂດຍສະເພາະແມ່ນສ້າງໃຫ້ໄດ້ພະນັກງານຜູ້ທີ່ມີຫລັກໝັ້ນທັດສະນະການເມືອງໜັກແໜ້ນ, ມີຄວາມຮູ້, ຄວາມສາມາດທີ່ເປັນມືອາຊີບ ເພື່ອຄົ້ນຄວ້າ, ວິເຄາະ, ວິໄຈ ຂໍ້ມູນຫລັກຖານ ໃຫ້ຮອບດ້ານ, ຄົບຖ້ວນ ແລະ ພາວະວິໄສ ໃນການສັ່ງຟ້ອງຜູ້ຖືກຫາຂຶ້ນສານ ແລະ ຖະແຫລງຢູ່ທີ່ປະຊຸມສານ ໃຫ້ຖືກຕ້ອງຕາມກົດໝາຍ ແລະ ເຫດການຕົວຈິງ;
- ກອງປະຊຸມສະເໜີໃຫ້ອົງການໄອຍະການປະຊາຊົນ ເອົາໃຈໃສ່ປະສານສົມທົບຢ່າງກົມກຽວ ແລະ ມີຄວາມເປັນເອກະພາບສູງ ກັບສານປະຊາຊົນ, ອົງການສືບສວນ-ສອບສວນ ແລະ ອົງການປະຕິບັດຄໍາຕັດສິນ ໃນການດໍາເນີນຄະດີ ຕາມຂະບວນຍຸຕິທໍາ ຮັບປະກັນໃຫ້ແຕ່ລະອົງການ ການຈັດຕັ້ງປະຕິບັດພາລະບົດບາດ, ສິດ ແລະ ໜ້າທີ່ຂອງຕົນຢ່າງຖືກຕ້ອງ ແລະ ຄົບຖ້ວນ ຕາມທີ່ໄດ້ກຳນົດໄວ້ໃນລັດຖະທໍາມະນູນ ແລະ ກົດໝາຍ ຢ່າງເຂັ້ມງວດ.
- ຕໍ່ກະຊວງປ້ອງກັນຄວາມສະຫງົບ
ກອງປະຊຸມສະເໜີໃຫ້ຄະນະນຳກະຊວງເອົາໃຈໃສ່ສຶກສາອົບຮົມ ຍົກລະດັບຂອງເຈົ້າໜ້າທີ່ສືບສວນ-ສອບສວນ ເປັນຕົ້ນທາງດ້ານການເມືອງ-ແນວຄິດ ແລະ ວິຊາສະເພາະ ເຮັດໃຫ້ເຈົ້າໜ້າທີ່ສືບສວນ-ສອບສວນ ມີຄຸນທາດການເມືອງ, ຄຸນສົມບັດສິນທໍາປະຕິວັດໜັກແໜ້ນ, ມີນ້ຳໃຈຮັບໃຊ້ຊາດ, ຮັບໃຊ້ປະຊາຊົນຢ່າງບໍລິສຸດໃຈ ພ້ອມທັງເອົາໃຈໃສ່ຕິດຕາມກວດກາຊີ້ນຳການປະຕິບັດໜ້າທີ່ຂອງເຈົ້າໜ້າທີ່ສືບສວນ-ສອບສວນ ໃຫ້ຖືກຕ້ອງ ຕາມພາລະບົດບາດ, ສິດ ແລະ ໜ້າທີ່ຂອງຕົນ ຕາມກົດໝາຍ ແລະ ລະບຽບການ; ເອົາໃຈໃສ່ປະສານສົມທົບກັບອົງການໄອຍະການປະຊາຊົນແຕ່ລະຂັ້ນ ໃຫ້ມີຄວາມໂລ່ງລ່ຽນ ຮັບປະກັນຄຸນນະພາບໃນການດຳເນີນຄະດີຕາມຂະບວນຍຸຕິທຳ;
- ຕໍ່ກະຊວງຍຸຕິທຳ
ກອງປະຊຸມສະເໜີໃຫ້ຄະນະນຳກະຊວງຍຸຕິທຳ ເອົາໃຈໃສ່ຊີ້ນຳການປັບປຸງອົງການຈັດຕັ້ງປະຕິບັດຄໍາຕັດສິນຂອງສານ ໃຫ້ມີຄວາມໂປ່ງໃສ, ໜັກແໜ້ນ, ເຂັ້ມແຂງ ສາມາດຈັດຕັ້ງປະຕິບັດຄຳຕັດສິນທີ່ໃຊ້ໄດ້ຢ່າງເດັດຂາດຂອງສານ ໃຫ້ວ່ອງໄວ ແລະ ສີ້ນສຸດຕາມຂັ້ນຕອນຂອງກົດໝາຍ; ສືບຕໍ່ຄົ້ນຄວ້າສ້າງ, ປັບປຸງກົດໝາຍ ແລະ ນິຕິກໍາໃຕ້ກົດໝາຍ ກ່ຽວກັບການຈັດຕັ້ງປະຕິບັດຄຳຕັດສິນຂອງສານ, ການໃຊ້ແທນຄ່າເສຍຫາຍ, ການປັບໃໝ ແລະ ອື່ນໆ ເພື່ອເປັນບ່ອນອີງໃນການຈັດຕັ້ງປະຕິບັດຄຳຕັດສິນຂອງສານ ໃຫ້ສຳເລັດຕາມກົດໝາຍ. ພ້ອມກັນນີ້, ໃຫ້ເອົາໃຈໃສ່ປັບປຸງ ແລະ ສ້າງຄວາມເຂັ້ມແຂງໃຫ້ແກ່ອົງການທະນາຍຄວາມ ແນໃສ່ຮັບປະກັນການປົກປ້ອງສິດ ແລະ ຜົນປະໂຫຍດອັນຊອບທຳຂອງຄູ່ຄະດີ.
- ກອງປະຊຸມສະເໜີໃຫ້ອົງການສານປະຊາຊົນ, ອົງການໄອຍະການປະຊາຊົນ, ກະຊວງປ້ອງກັນຄວາມສະຫງົບ ແລະ ກະຊວງຍຸຕິທຳ ຈົ່ງຕັ້ງໜ້າຜັນຂະຫຍາຍຜົນກອງປະຊຸມຮ່ວມ ລະຫວ່າງ 4 ພາກສ່ວນ ໃຫ້ລົງເຖິງຂັ້ນທ້ອງຖິ່ນ (ຂັ້ນແຂວງ ແລະ ຂັ້ນເມືອງ) ໃຫ້ເປັນຮູບປະທຳເປັນຈິງ ແລະ ມີກົນໄກທີ່ສອດຄ່ອງ ເພື່ອຕິດຕາມ, ຊຸກຍູ້ການຈັດຕັ້ງປະຕິບັດ.
ສຳລັບການລົງຄະແນນສຽງຮັບຮອງເອົາບົດລາຍງານຂອງສານປະຊາຊົນສູງສຸດ ແລະ ອົງການໄອຍະການປະຊາຊົນສູງສຸດ ແມ່ນຈະໄດ້ຈັດຂຶ້ນໃນຕອນທ້າຍຂອງກອງປະຊຸມຄັ້ງນີ້.
ໃນໂອກາດນີ້, ສະພາແຫ່ງຊາດ ຮຽກຮ້ອງໄປຍັງປະຊາຊົນລາວບັນດາເຜົ່າ ຈົ່ງເອົາໃຈໃສ່ຕິດຕາມການດຳເນີນກອງປະຊຸມສະພາແຫ່ງຊາດຄັ້ງນີ້ ແລະ ສືບຕໍ່ຍົກສູງສະຕິເຄົາລົບ ແລະ ປະຕິບັດລັດຖະທຳມະນູນ ແລະ ກົດໝາຍ ໃຫ້ເຂັ້ມງວດຕື່ມ.


c: text/html

text:
Endogenous growth model
ການຂະຫຍາຍຕົວທາງເສດຖະກິດດ້ວຍທຶນພາຍໃນ (ຂຽນເປັນພາສາອັງກິດວ່າ: Endogenous growth theory) ຖືວ່າ ໃນເບື້ອງຕົ້ນ ການຂະຫຍາຍຕົວທາງເສດຖະກິດເກີດຂຶ້ນ ຍ້ອນຜູ້ຜະລິດສິນຄ້າເປັນຜູ້ໃຫ້ທຶນ ແລະ ບໍ່ໄດ້ເກີດຈາກແຮງຢູ້ຈາກພາຍນອກ. ການຂະຫຍາຍຕົວທາງເສດຖະກິດດ້ວຍທຶນພາຍໃນ ຖືວ່າ ການລົງທຶນດ້ານຊັບພະຍາກອນມະນຸດ, ຫົວຄິດປະດິດສ້າງ ແລະ ຄວາມຮູ້ ເປັນສິ່ງປະກອບສ່ວນທີ່ສຳຄັນ ຕໍ່ການຂະຫຍາຍຕົວທາງເສດຖະກິດ. ທິດສະດີດັ່ງກ່າວ ຍັງສຸມໃສ່ຜົນກະທົບພາຍນອກດ້ານບວກ ແລະ ຜົນກະທົບພາຍນອກດ້ານລົບ ຂອງເສດຖະກິດພູມປັນຍາ ເຊ່ິງສົ່ງຜົນຕໍ່ການພັດທະນາເສດຖະກິດ. ການຂະຫຍາຍຕົວທາງເສດຖະກິດດ້ວຍທຶນພາຍໃນ ຍັງຖືວ່າ ມາດຕະການທາງນະໂຍບາຍ ມີຜົນກະທົບຕໍ່ອັດຕາການການຂະຫຍາຍຕົວທາງເສດຖະກິດໃນໄລຍະຍາວ ຕົວຢ່າງ: ການໃຫ້ເງິນສະຫນັບສະຫນູນເພື່ອ ການຄົ້ນຄວ້າວິໄຈ ແລະ ການພັດທະນາ ແລະ ການສຶກສາ ຈະຊ່ວຍເພີ່ມອັດຕາການຂະຫຍາຍຕົວທາງເສດຖະກິດ ໃນຕົວແບບການຂະຫຍາຍຕົວທາງເສດຖະກິດດ້ວຍທຶນພາຍໃນ ຈຳນວນຫນຶ່ງ ໂດຍການເພີ່ມແຮງຈູງໄຈ ສຳລັບ ຫົວຄິດປະດິດສ້າງ.
ນິຍາມ ຕົວແປແບບດຸນດ່ຽງ (ຂຽນເປັນພາສາອັງກິດວ່າ: Endogenous Variable) ການຈຳແນກຕົວແປໃດຫນຶ່ງທີ່ໄດ້ຈາກຕົວແບບທາງສະຖິຕິ ທີ່ຖືກອະທິບາຍຈາກຄວາມສຳພັນ ລະຫວ່າງຕຳລາໃນຕົວແບບ ຕົວຢ່າງ: ລາຄາດຸນດ່ຽງຂອງສິນຄ້າໃນຕົວແບບເບື້ອງການສະຫນອງ ແລະ ເບື້ອງຄວາມຕ້ອງການ ມີຄວາມດຸ່ນດ່ຽງກັນ ຫລື ມີຄ່າເທົ່າທຽມກັນ ຍ້ອນວ່າມັນເປັນຄ່າທີ່ຜູ້ຜະລິດເປັນຜູ້ກຳນົດ ເພື່ອຕອບສະຫນອງຄວາມຕ້ອງການຂອງຜູ້ຊົມໃຊ້. ເຊິ່ງມັນເປັນຕົວແປທີ່ມີຄວາມຫມາຍກົງກັນຂ້າມກັບ ຕົວແປພາຍນອກ (exogenous variable)
ຄວາມຫມາຍຂອງການດຸ່ນດ່ຽງ (equilibrium) ແມ່ນເງື່ອນໄຂຂອງລະບົບໃດຫນຶ່ງ ທີ່ຕົວອິດທິພົນທັງຫມົດ ດຸ່ນດ່ຽງກັນ.

robotstxt: allowed

filter: keep


text:
ວັນນະຄະດີແມ່ນເລື່ອງທົ່ວໄປ, ແລະດັ່ງນັ້ນແຕ່ລະວັດທະນະ ທຳ ແລະນັກຂຽນໃນໂລກກໍ່ໄດ້ປະສົບຜົນ ສຳ ເລັດຕາມທັດສະນະຂອງຕົນເອງເຊິ່ງສົ່ງຜົນໃຫ້ເກີດມີຜົນງານທີ່ຍິ່ງໃຫຍ່. ການກະ ທຳ ທີ່ແປກປະຫລາດຂອງອາເມລິກາລາຕິນ, ການ ນຳ ໃຊ້ພາສາຍີ່ປຸ່ນຫຼືພາສາຝະລັ່ງແມ່ນພຽງແຕ່ບາງສິ່ງທີ່ປະດິດອອກມາ ທົ່ວໂລກໃນ 10 ນັກຂຽນ.
ດັດນີ
Haruki Murakami
ໃນຖານະເປັນເດັກນ້ອຍ, Murakami ໄດ້ຖືກເຫັນ ດຶງດູດວັດທະນະ ທຳ ຕາເວັນຕົກການປະກົດຕົວຂອງ jazz ທີ່ລາວໄດ້ຟັງໃນໄວ ໜຸ່ມ ລາວ, ເວທີສາກົນທີ່ລາວສົມທົບກັບປະເທດຍີ່ປຸ່ນທີ່ເປັນຄົນພື້ນເມືອງຂອງລາວຫຼືຄວາມອົບອຸ່ນທີ່ຍິ່ງໃຫຍ່ກວ່າຜົນງານຂອງລາວແມ່ນເກີດຂື້ນ ໃໝ່ ໃນນິຍາຍຂອງລາວ. ພາຍຫຼັງຄວາມ ສຳ ເລັດຂອງນະວະນິຍາຍຂອງລາວ ສີຟ້າໂຕກຽວ, Murakami ໄດ້ຍ້າຍໄປຢູ່ຢູໂຣບເພື່ອສືບຕໍ່ໃຫ້ຊີວິດແກ່ບັນນານຸກົມທີ່ຂື້ນກັບ ຕຳ ແໜ່ງ ເຊັ່ນ: Kafka ຢູ່ຝັ່ງທະເລ o 1Q84 ຢືນຢັນສະພາບຂອງເຂົາເຈົ້າເປັນ ນັກຂຽນຍີ່ປຸ່ນທີ່ມີອິດທິພົນທີ່ສຸດໃນໂລກ ແລະ, ຜູ້ສະ ໝັກ ນິລັນດອນ ສຳ ລັບລາງວັນໂນເບວ ທີ່ສະເຫມີ resists ເຂົາ.
Salman Rushdie
ຄວາມແປກໃຈ ວັນນະຄະດີຂອງອິນເດຍ ມັນໄດ້ຮູ້ຈັກຫຼາຍຮູບແບບ: ນັບແຕ່ກາບກອນມະຫາກາບຂອງ Ramayana ເຖິງບົດກະວີຂອງ Tagore ທີ່ ກຳ ລັງຜ່ານນັກຂຽນລຸ້ນ ໜຶ່ງ ທີ່ໄດ້ຈັດການໂອນສິລະປະຫັດຖະ ກຳ ຂອງປະເທດແກ້ງກັບບັນຫາຕ່າງໆຂອງໂລກ. ໜຶ່ງ ໃນບັນດານັກຂຽນເຫຼົ່ານີ້ແມ່ນແນ່ນອນວ່າ Salman Rushdie, ຜູ້ທີ່ໄດ້ຮູ້ວິທີການຫຍິບເສັ້ນທາງລະຫວ່າງເອີຣົບແລະອາຊີບ່ອນທີ່ຄວາມຈິງແລະການວິພາກວິຈານໄດ້ຮ່ວມກັນຢູ່ພາຍໃນປຶ້ມຂອງລາວ. ການວິພາກວິຈານວ່າ, ໃນກໍລະນີ ຂໍ້ທີຊາຕານ, ໜຶ່ງ ໃນຜົນງານທີ່ຍິ່ງໃຫຍ່ທີ່ສຸດຂອງລາວ, ແມ່ນການຕັດສິນລົງໂທດທີ່ຖືກຂົ່ມເຫັງໂດຍແຟນອີຣ່ານທີ່ບໍ່ມັກວິໄສທັດຂອງ Rushdie ກ່ຽວກັບຜູ້ ນຳ ທາງວິນຍານຂອງພວກເຂົາໃນຊຸມປີ 80, ລາງວັນທີ່ຫົວຂອງລາວຕ້ອງການຍັງມີຜົນບັງຄັບໃຊ້.
Fyodor Dostoevsky
ປະດັບປະດາໂດຍ Friedrich Nietzsche, ຜູ້ທີ່ໃນເວລານັ້ນໄດ້ກ່າວເຖິງລາວວ່າມັນແມ່ນ "ໜຶ່ງ ໃນອຸບັດເຫດທີ່ມີຄວາມສຸກທີ່ສຸດໃນຊີວິດຂອງລາວ", Dostoevsky ແມ່ນ ໜຶ່ງ ໃນນັກຂຽນທີ່ໂດດເດັ່ນທີ່ສຸດຂອງ Tsarist Russia, ເຊິ່ງເປັນຊ່ອງຫວ່າງທີ່ລາວໄດ້ວິເຄາະຜ່ານຜົນງານຂອງລາວຈາກສະພາບການເມືອງຫຼືທາງການເມືອງ ສັງຄົມ. ເຖິງວ່າລາວຈະຮຽນວິສະວະກອນກໍ່ຕາມ, ແຕ່ຄວາມສົນໃຈດ້ານວັນນະຄະດີຂອງລາວຈະມີຂື້ນຫລັງຈາກຈົບການສຶກສາ, ສົ່ງຜົນໃຫ້ມີປື້ມບັນນານຸກົມເຊິ່ງວຽກງານນິຍົມທີ່ສຸດຂອງລາວໂດດເດັ່ນ, ອາຊະຍາ ກຳ ແລະການລົງໂທດ, ເຊິ່ງເປັນສັນຍາລັກຂອງຄວາມທຸກຍາກແລະຄວາມປາດຖະ ໜາ ທີ່ຈະປະສົບຜົນ ສຳ ເລັດໃນຍັກໃຫຍ່ຂອງຣັດເຊຍທີ່ເຖິງແມ່ນວ່າໃນປັດຈຸບັນນີ້ຍັງຄົງເປັນ ໜຶ່ງ ໃນບັນດາປະເທດທີ່ມີຄວາມບໍ່ສະ ເໝີ ພາບທີ່ສຸດໃນໂລກ.
Charles Dickens
ໃນ Victorian ປະເທດອັງກິດ, Dickens ກາຍເປັນຫນຶ່ງໃນ ນັກຂຽນສາກົນທີ່ສຸດຂອງວັນນະຄະດີ. ນັກຂຽນຜູ້ ໜຶ່ງ ເຊິ່ງຜົນງານ ທຳ ອິດຂອງລາວໄດ້ເລີ່ມຕົ້ນໂດຍຖືກພິມເຜີຍແຜ່ເປັນລາຍການຕິດຕັ້ງໃນວາລະສານທີ່ແຕກຕ່າງກັນເຊິ່ງສົ່ງຜົນໃຫ້ເກີດຄວາມຄາດຫວັງຢ່າງຫຼວງຫຼາຍຈາກບາງສ່ວນຂອງຜູ້ອ່ານບາງຄົນທີ່ບໍ່ມີເງິນພໍທີ່ຈະຊື້ປື້ມ. ປືນເລີ່ມຕົ້ນໄດ້ຖືກມອບໃຫ້ໂດຍ ໜັງ ສືພີມ The Posthumous ຂອງສະໂມສອນ Pickwick ໃນປີ 1837, ຕໍ່ມາແມ່ນຜົນງານອື່ນໆທີ່ມີຊື່ສຽງເຊັ່ນ: Oliver ບິດ o David Copperfield, ເຊິ່ງໄດ້ຖືກດັດແປງໃຫ້ກັບຮູບເງົາແລະລະຄອນໃນຫຼາຍໆຄັ້ງ.
Albert Camus
ເກີດໃນຄອບຄົວຂອງຊາວຝຣັ່ງຕັ້ງຖິ່ນຖານທີ່ອາໄສຢູ່ Algeria, Albert Camus, godfather ຂອງທີ່ມີຢູ່ແລ້ວທີ່ສໍາຄັນເຊື່ອມຕໍ່ເຂົາຕະຫຼອດຊີວິດຂອງລາວ, ຮູ້ຄືກັບບໍ່ມີນັກຮັກຊາດອື່ນໆທີ່ຈະເລົ່າບັນຫາຕ່າງໆຂອງສັດຕະວັດທີ XNUMX ຜ່ານເລື່ອງເລົ່າຕ່າງໆ ຕ່າງປະເທດ o ໄພພິບັດ. ນິຍາຍທີ່ Camus ເຮັດໃຫ້ມີການອ້າງອີງຢ່າງບໍ່ຢຸດຢັ້ງກ່ຽວກັບຄວາມບໍ່ຮູ້ຂອງມະນຸດກ່ຽວກັບຕົວເອງແລະໂລກທີ່ຢູ່ອ້ອມຮອບລາວ, ຕິດຕາມຄວາມຮູ້ສຶກໂດດດ່ຽວຕິດພັນກັບເວລາຂອງການປ່ຽນແປງແລະວິວັດທະນາການຢູ່ຕະຫຼອດເວລາ. ຜົນງານ ໜຶ່ງ ທີ່ນັກຂຽນໄດ້ເຫັນໄດ້ຮັບລາງວັນຈາກ ລາງວັນໂນເບວທີ່ໄດ້ມອບໃຫ້ລາວໃນປີ 1957.
ຮູບພາບຂອງສະຖານທີ່ Miguel Delibes
ສະມາຊິກຂອງ Real Academia Españaola ຈົນກ່ວາລາວໄດ້ເສຍຊີວິດໃນປີ 2010, Miguel Delibes ແມ່ນ ໜຶ່ງ ໃນບັນດານັກຂຽນທີ່ຍິ່ງໃຫຍ່ຂອງສົງຄາມຫຼັງປະເທດສະເປນ, ບັນທຶກສັງຄົມໃນການຫັນປ່ຽນຢ່າງຕໍ່ເນື່ອງ. ວິວັດທະນາການທີ່ມີຮູບຮ່າງໃນນິຍາຍຄ້າຍຄື ຮົ່ມຂອງ cypress ແມ່ນຍາວ (ລາງວັນ Nadal ໃນປີ 1947) ຫຼື ຫ້າຊົ່ວໂມງກັບ Mario, monologue ໂດຍແມ່ຍິງຢູ່ໃນຕຽງນອນຂອງຜົວທີ່ເສຍຊີວິດບໍ່ດົນມານີ້ຂອງນາງທີ່ກາຍເປັນການປະກາດຂອງຄວາມຕັ້ງໃຈກ່ຽວກັບຄວາມເປັນຈິງຂອງເວລາ. ໂດຍບໍ່ຕ້ອງສົງໃສ, ຫນຶ່ງໃນນັກຂຽນທີ່ຍິ່ງໃຫຍ່ຂອງປະເທດຂອງພວກເຮົາ.
Chimamanda Ngozi Adichie
ເຖິງແມ່ນວ່າວັນນະຄະດີຂອງໂລກບໍ່ເຂົ້າໃຈນັກຂຽນຍິງຈົນກ່ວາບໍ່ດົນມານີ້, ໃນອາຟຣິກາສະຖານະການກໍ່ຮ້າຍແຮງຂຶ້ນ. ຢູ່ໃນທະວີບ ໜຶ່ງ ທີ່ສະແດງຄວາມ ໝາຍ ຂອງວັດທະນະ ທຳ ທີ່ຖືກອະນຸຍາດຈາກ ອຳ ນາດຕ່າງປະເທດມາເປັນເວລາຫລາຍສັດຕະວັດແລ້ວ, Chimamanda Ngozi Adichie ໄດ້ອອກມາດ້ວຍສຽງທີ່ໂລກຕ້ອງການຍ້ອນການເຮັດວຽກຫນັກຂອງນາງທີ່ເວົ້າອອກມາ ຄົນອົບພະຍົບອາຟຣິກາ, ແລະໂດຍສະເພາະຈາກປະເທດໄນຈີເຣຍ native ຂອງລາວ, ຜ່ານ ເລື່ອງຂອງແມ່ຍິງແລະຄົນອົບພະຍົບ ຕື່ນເຕັ້ນ. ອາເມຣິການາ, ດອກສີມ່ວງ ຫຼືການລວບລວມເລື່ອງ ບາງສິ່ງບາງຢ່າງທີ່ອ້ອມຮອບຄໍຂອງທ່ານ ນີ້ແມ່ນພຽງບາງຕົວຢ່າງຂອງອິດທິພົນທີ່ Adichie ມີໃນໂລກໃນຊຸມປີມໍ່ໆມານີ້.
Gabriel GarcaMrquez
ໃນປີ 1967, ຮ່າງຂອງນະວະນິຍາຍທີ່ເອີ້ນວ່າ ຫນຶ່ງຮ້ອຍປີຂອງຄວາມສະຫງົບ ມາຮອດຈາກປະເທດແມັກຊິໂກໄປອາເຈນຕິນາໂດຍບໍ່ມີຜູ້ຂຽນສາມາດເບິ່ງເຫັນຜົນກະທົບຂອງປື້ມຫລັງຈາກການພິມເຜີຍແຜ່. X-ray ຂອງທະວີບອາເມລິກາລາຕິນທີ່ Gabo ໄດ້ຍຶດເອົາເມືອງ Macondo ແລະ Saga Buendíaຂອງປະເທດໂກລົມບີ.ຂະຫຍາຍຕົວຢ່າງອາເມລິກາລາຕິນ«, ແຕ່ຈະຢືນຢັນສະຖານະພາບຂອງGarcíaMárquezໃນຖານະເປັນ ໜຶ່ງ ໃນ ນັກຂຽນທີ່ມີອິດທິພົນຫລາຍທີ່ສຸດ ຂອງທີ່ໃຊ້ເວລາລາວ.
Julio Cortazar
ການເຊື່ອມໂຍງລະຫວ່າງ vanguards ວັນນະຄະດີຂອງລາຕິນອາເມລິກາແລະເອີຣົບ, ປະເທດ Argentine Cortázarກາຍເປັນ ໜ້າ ຕາທີ່ບໍ່ ໜ້າ ເຊື່ອຖືຂອງການຂະຫຍາຍຕົວຂອງລາຕິນອາເມລິກາລາຕິນ. ນັກຂຽນໂດຍບໍ່ມີການຖີ້ມ ຄຳ ສັບທີ່ຮູ້ວິທີການເສີມສ້າງຕົວເອງຄືກັບຄົນອື່ນອີກ ໜ້ອຍ ໜຶ່ງ ໂດຍການໃຫ້ໂລກທີ່ວຽກງານດັ່ງກ່າວເອີ້ນມານັ້ນ Rayuela ທີ່ຈະປ່ຽນໂລກຂອງວັນນະຄະດີຕະຫຼອດໄປ.
Harper lee
ປື້ມ ຈຳ ນວນ ໜ້ອຍ ໜຶ່ງ ທີ່ມີພະລັງຫລາຍເທົ່າກັບ ຂ້າ Mockingbird ເປັນ, ນະວະນິຍາຍໂດຍນັກຂຽນ Harper Lee ວ່າຫຼັງຈາກການພິມເຜີຍແຜ່ໃນປີ 1960 ເປັນຕົ້ນຕໍຂອງສິນລະ ທຳ ສຳ ລັບປະເທດອາເມລິກາບ່ອນທີ່ machismo ຫຼື racism ແມ່ນຍັງມີຫຼາຍກ່ວາ latent. ນັກຂຽນຜູ້ທີ່ຮູ້ວິທີການ ກຳ ນົດຄວາມ ສຳ ຄັນຂອງປະເທດຊາດ Yankee ຜ່ານປະສົບການແລະຕົວລະຄອນຂອງຕົວເອງທີ່ເປັນຕົວແທນໃຫ້ແກ່ສັງຄົມທີ່ ຈຳ ເປັນໃນໂລກທີ່ບໍ່ເທົ່າກັນ. ຜູ້ລ່ວງລັບໄປໃນປີ 2016, ຜູ້ຂຽນໄດ້ຫຍິບບົດສະບັບ ທຳ ອິດຂອງປື້ມທີ່ມີຊື່ສຽງທີ່ສຸດ, ໄປແລະສົ່ງຜູ້ສົ່ງ, ຢືນຢັນຄວາມຍິ່ງໃຫຍ່ຂອງວຽກງານທັງ ໝົດ ຂອງລາວ.


text:
(ສພຊ) ໃນຕອນແລງຂອງວັນທີ 10 ສິງຫາ 2021 ທີ່ສະພາແຫ່ງຊາດ, ທ່ານ ນາງ ປິ່ງຄຳ ລາຊະສິມມາ ກຳມະການຄະນະປະຈຳ, ເລຂາທິການສະພາແຫ່ງຊາດ ໄດ້ຖະແຫລງຂ່າວຕໍ່ສື່ມວນຊົນທຸກຂະແໜງການກ່ຽວກັບກອງປະຊຸມສະໄໝວິສາມັນເທື່ອທີ 1 ຂອງສະພາແຫ່ງຊາດ ຊຸດທີ IX ເຊິ່ງໄດ້ດຳເນີນເປັນ ເວລາ 5 ວັນ ພາຍໃຕ້ການນຳພາ ຂອງຄະນະປະຈຳສະພາແຫ່ງຊາດ ແລະ ການສຸມເຫື່ອແຮງສະຕິປັນຍາຂອງບັນດາທ່ານສະມາຊິກສະພາແຫ່ງຊາດ, ການປະກອບສ່ວນຂອງລັດຖະບານ, ອົງການຈັດຕັ້ງພັກ-ລັດ ແລະ ພາກສ່ວນທີ່ກ່ຽວຂ້ອງ ຕາມພາລະບົດບາດຂອງຕົນ ເຂົ້າໃນກະກຽມ ແລະ ການດຳເນີນກອງປະຊຸມສະໄໝວິສາມັນເທື່ອທີ 1 ຂອງສະພາແຫ່ງຊາດ ຊຸດທີ IX ເຮັດໃຫ້ການພິຈາລະນາ ແລະ ຮັບຮອງເອົາບັນຫາສຳຄັນພື້ນຖານຂອງປະເທດຊາດ ທີ່ມີຄວາມສຳຄັນ, ຈໍາເປັນ ແລະ ຮີບດ່ວນຂອງລັດຖະບານ ຕາມສິດ ແລະ ໜ້າທີ່ຂອງສະພາແຫ່ງຊາດ ທີ່ໄດ້ກຳນົດໄວ້ໃນລັດຖະທຳມະນູນ ແລະ ກົດໝາຍ ໄດ້ຮັບຜົນສຳເລັດຕາມຄາດໝາຍທີ່ວາງໄວ້.
ຂ້າພະເຈົ້າຕາງໜ້າຄະນະປະຈຳສະພາແຫ່ງຊາດ ມີຄວາມຍິນດີ ແລະ ຖືເປັນກຽດແຈ້ງມາຍັງບັນດາທ່ານ ພະນັກງານ-ລັດຖະກອນ, ທະຫານ, ຕຳຫຼວດ, ນັກຮຽນ, ນັກສຶກສາ, ປັນຍາຊົນ, ກຳມະກອນ, ຊາວຜູ້ອອກແຮງງານ, ພໍ່ແມ່ພີ່ນ້ອງ, ປະຊາຊົນລາວບັນດາເຜົ່າໃນທົ່ວປະເທດ ແລະ ພີ່ນ້ອງຊາວລາວທີ່ອາໄສຢູ່ຕ່າງປະເທດຮັບຊາບກ່ຽວກັບ ຜົນສຳເລັດຂອງກອງປະຊຸມສະໄໝວິສາ ມັນເທື່ອທີ 1 ຂອງສະພາແຫ່ງຊາດ ຊຸດທີ IX ດັ່ງນີ້:
I. ກອງປະຊຸມສະໄໝວິສາມັນເທື່ອທີ 1 ຂອງສະພາແຫ່ງຊາດ ຊຸດທີ IX ໄດ້ເລີ່ມໄຂຂຶ້ນໃນຕອນເຊົ້າຂອງ ວັນພະຫັດ, ວັນທີ 5 ສິງຫາ 2021 ແລະ ໄດ້ດຳເນີນມາເຖິງຕອນບ່າຍຂອງວັນ ອັງຄານວັນທີ 10 ສິງຫາ 2021 ຊຶ່ງໄດ້ໃຊ້ເວລາດໍາເນີນກອງປະຊຸມທັງໝົດ 5 ວັນ. ໃນກອງປະຊຸມຄັ້ງນີ້ ນອກຈາກການເຂົ້າຮ່ວມຂອງສະມາຊິກສະພາແຫ່ງຊາດແລ້ວ ຍັງມີການນຳຂັ້ນສູງຂອງພັກ-ລັດ, ຄະນະລັດຖະບານ, ອົງການຈັດຕັ້ງພັກ-ລັດ ແລະ ແຂກຖືກເຊີນເຂົ້າຮ່ວມຢ່າງພ້ອມພຽງ.
II. ກອງປະຊຸມສະໄໝວິສາມັນເທື່ອທີ 1 ຂອງສະພາແຫ່ງຊາດ ຊຸດທີ IX ໄດ້ພິຈາລະນາຮັບຮອງເອົາບັນຫາສຳຄັນພື້ນຖານຂອງປະເທດຊາດ ໂດຍໄດ້ອອກເປັນມະຕິກອງປະຊຸມ ດັ່ງນີ້:
1. ມະຕິຂອງກອງປະຊຸມສະພາແຫ່ງຊາດ ວ່າດ້ວຍການຮັບຮອງເອົາ ວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ;
2. ມະຕິຂອງກອງປະຊູມສະພາແຫ່ງຊາດ ວ່າດ້ວຍການຮັບຮອງເອົາ ວາລະແຫ່ງຊາດ ວ່າດ້ວຍການແກ້ໄຂບັນຫາຢາເສບຕິດ;
3. ມະຕິຂອງກອງປະຊຸມສະພາແຫ່ງຊາດ ວ່າດ້ວຍການຮັບຮອງເອົາການປັບປຸງບາງມາດຕາຂອງກົດໝາຍຄື: ມະຕິຂອງກອງປະຊຸມສະພາແຫ່ງຊາດ ວ່າດ້ວຍການຮັບຮອງເອົາກົດໝາຍວ່າດ້ວຍການປັບປຸງບາງມາດຕາຂອງກົດໝາຍວ່າດວ້ຍການຄຸ້ມຄອງສວ່ຍສາອາກອນ, ກົດໝາຍວ່າດວ້ຍອາກອນມູນຄ່າເພີ່ມ, ກົດໝາວ່າດວ້ຍອາກອນລາຍໄດ້ ມີທັງໝົດ 21 ມາດຕາ; ມະຕິຂອງກອງປະຊຸມສະພາແຫ່ງຊາດວ່າດ້ວຍການຮັບຮອງເອົາກົດໝາຍວ່າດ້ວຍການປັບປຸງ ບາງມາດຕາຂອງກົດໝາຍວ່າດ້ວຍ ຢາເສບຕິດ ມີທັງໝົດ 17 ມາດຕາ, ໃນນີ້ ເພີ່ມເຂົ້າໃໝ່ 6 ມາດຕາ.
ຢູ່ໃນການດຳເນີນກອງປະຊຸມສະໄໝວິສາມັນເທື່ອທີ 1 ຂອງສະພາແຫ່ງຊາດ ຊຸດທີ IX ນີ້ ສະພາແຫ່ງຊາດໄດ້ສະເໜີໃຫ້ 11 ພາກສ່ວນ ຂຶ້ນຊີ້ແຈງຕໍ່ຄຳຊັກຖາມກ່ຽວກັບບັນຫາທີ່ພົ້ນເດັ່ນ ຂອງສັງຄົມ ຊຶ່ງສະພາແຫ່ງຊາດ ແລະ ສະມາຊິກສະພາແຫ່ງຊາດ ໄດ້ຍົກຂຶ້ນຢູ່ໃນກອງປະຊຸມປະກອບມີ ທ່ານນາຍົກລັດຖະມົນຕີ, ທ່ານ ຮອງນາຍົກລັດຖະມົນຕີ, ກະຊວງແຜນການ ແລະ ການລົງທຶນ, ກະຊວງການເງິນ, ທະນາຄານແຫ່ງ ສ.ປ.ປ ລາວ, ກະຊວງ ອຸດສາຫະກຳ-ການຄ້າ, ກະຊວງ ກະສິກຳ ແລະ ປ່າໄມ້, ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ, ກະຊວງ ແຮງງານ ແລະ ສະຫວັດດີການສັງຄົມ, ກະຊວງ ສາທາລະນະສຸກ, ກະຊວງ ປ້ອງກັນຄວາມສະຫງົບ.
ນອກຈາກນີ້ ຍັງໄດ້ ຮັບຟັງການລາຍງານ ກ່ຽວກັບສະພາບການແຜ່ລະບາດ ແລະ ມາດຕະການແກ້ໄຂຜົນກະທົບຈາກການແຜ່ລະບາດຂອງພະຍາດໂຄວິດ-19, ມະຕິຄະນະປະຈຳສະພາແຫ່ງຊາດວ່າດ້ວຍການແຕ່ງຕັ້ງຄະນະມິດຕະພາບກັບຄະນະຕ່າງປະເທດ, ຈັດຕັ້ງ ພິທີ ມອບ-ຮັບ ຫໍສະພາແຫ່ງຊາດຫລັງໃໝ່ ແລະ ຮັບຟັງການກ່າວປາໄສ ຂອງຄະນະຜູ້ແທນຂັ້ນສູງພັກ-ລັດ ສາທາລະນະລັດ ສັງຄົມນິຍົມ ຫວຽດນາມ ຢ່າງເປັນທາງການ.
III. ຄຽງຄູ່ກັບການພິຈາລະນາ ແລະ ຮັບຮອງເອົາບັນຫາສຳຄັນດັ່ງກ່າວມາຂ້າງເທິງນັ້ນ, ໃນໄລ ຍະດຳເນີນກອງສະໄໝວິສາມັນເທື່ອທີ 1 ຂອງສະພາແຫ່ງຊາດ ຊຸດທີ IX ມີປະຊາຊົນບັນດາເຜົ່າສົ່ງຄຳຄິດຄຳເຫັນຜ່ານໂທລະສັບສາຍດ່ວນ (156) ຫຼາຍກວ່າ 150 ສາຍ ເຊິ່ງພົວພັນເຖິງການຄຸ້ມຄອງບໍລິຫານລັດ, ການພັດທະນາເສດຖະກິດ-ສັງຄົມ, ການພັດທະນາທີ່ມີຜົນກະທົບຕໍ່ສັງຄົມ ແລະ ສິ່ງແວດລ້ອມ ຕໍ່ກັບຄໍາຄິດເຫັນຂອງປະຊາຊົນທີ່ສົ່ງມາທາງໂທລະສັບສາຍດ່ວນດັ່ງກ່າວ ກອງເລຂາກອງປະຊຸມ ຈະໄດ້ສັງລວມ ແລະ ມອບໃຫ້ກຳມາທິການທີ່ກ່ຽວຂ້ອງ ເພື່ອປະສານສົມທົບກັບທຸກພາກ ສ່ວນກ່ຽວຂ້ອງ ຄົ້ນຄວ້າແກ້ໄຂໃຫ້ຖືກຕ້ອງສອດຄ່ອງ ຕາມກົດໝາຍ ແລະ ລະບຽບການ.
ອີກເທື່ອໜຶ່ງຕາງໜ້າຄະນະປະຈຳສະພາແຫ່ງຊາດ, ຂ້າພະເຈົ້າຂໍຂອບໃຈມາຍັງບັນດາທ່ານ ພະນັກງານ-ລັດຖະກອນ, ທະຫານ, ຕຳຫຼວດ, ນັກຮຽນ, ນັກສຶກສາ, ປັນຍາຊົນ, ກຳມະກອນ, ຊາວຜູ້ອອກແຮງງານ, ພໍ່ແມ່ພີ່ນ້ອງ, ປະຊາຊົນລາວບັນດາເຜົ່າທຸກຊັ້ນຄົນ ໃນທົ່ວປະເທດ ແລະ ພີ່ນ້ອງຊາວລາວທີ່ອາໄສຢູ່ຕ່າງປະເທດ ທີ່ໄດ້ຕິດຕາມການດຳເນີນກອງປະຊຸມສະໄໝວິສາມັນເທື່ອທີ 1 ຂອງສະພາແຫ່ງຊາດ ຊຸດທີ IX ຄັ້ງນີ້.
ຂໍສະແດງຄວາມຂອບໃຈ ແລະ ຊົມເຊີຍຢ່າງຈິງໃຈ ມາຍັງພາກສ່ວນສື່ມວນຊົນທຸກສຳນັກ ລວມທັງໂທລະພາບແຫ່ງຊາດ ແລະ ວິທະຍຸກະຈາຍສຽງແຫ່ງຊາດ, ສື່ສິ່ງພິມປະເພດຕ່າງໆ ທີ່ໄດ້ຕິດຕາມຢ່າງໃກ້ຊິດ ເພື່ອເກັບກຳຂ່າວ ແລະ ເຜີຍແຜ່ຢ່າງທັນການກ່ຽວກັບການດຳເນີນກອງປະຊຸມໃນຄັ້ງນີ້ ໃຫ້ແກ່ສັງຄົມໄດ້ຮັບຊາບຢ່າງທົ່ວເຖິງ.
ຂໍສະແດງຄວາມຂອບໃຈ ແລະ ຊົມເຊີຍຢ່າງຈິງໃຈ ມາຍັງການຈັດຕັ້ງທຸກພາກສວ່ນ ທັງພາຍໃນ ແລະ ອອ້ມຂ້າງສະພາແຫ່ງຊາດ ທີ່ໄດ້ປະກອບສວ່ນ ເຮັດໃຫ້ກອງປະຊຸມນີ້ປະສົມຜົນສໍາເລັດເປັນຢ່າງດີ.
ແຫຼ່ງຂ່າວທີ່ມາ: ສະພາແຫ່ງຊາດ


text:
ເມື່ອບໍ່ດົນມານີ້, ທ່ານ John Horgan - ຂ້າຫຼວງລັດແຂວງ British Columbia ຂອງການາດາ, ໄດ້ມີການພົບປະກັບສະຖານກົງສຸນໃຫຍ່ຫວຽດນາມ ປະຈຳນະຄອນ Vancouver ທ່ານ ຫງວຽນກ່ວາງຈູງ.
ຕາມສຳນັກຂ່າວສານຫວຽດນາມ ປະຈຳການາດາ, ທ່ານ ຫງວຽນກ່ວາງຈູງ - ກົງສຸນໃຫຍ່ຫວຽດນາມ ປະຈຳນະຄອນ Vancouver ໄດ້ສົ່ງສານອວຍພອນຂອງບັນດາການນຳຫວຽດນາມ ເຖິງທ່ານ John Horgan - ຂ້າຫຼວງລັດແຂວງ British Columbia ຂອງການາດາ ແລະ ເນັ້ນໜັກເຖິງການເດີນທາງເປັນເວລາ 48 ປີທີ່ຍາວນານຂອງສາຍພົວພັນມິດຕະພາບ ແລະ ການພັດທະນາທີ່ດີລະຫວ່າງສອງປະເທດ.
ທີ່ການພົບປະ, ສອງຝ່າຍໄດ້ກ່າວເຖິງຄວາມສາມາດບົ່ມຊ້ອນ ແລະ ກາລະໂອກາດການຮ່ວມມືລະຫວ່າງບັນດາວິສາຫະກິດຫວຽດນາມ ແລະ ແຂວງ British Columbia, ພິເສດແມ່ນໃນຂົງເຂດການສຶກສາ, ການທ່ອງທ່ຽວ, ການພົບປະແລກປ່ຽນປະຊາຊົນ, ການຮ່ວມມືດ້ານແຮງງານ….
ສອງຝ່າຍກໍ່ໄດ້ເນັ້ນໜັກວ່າ ສັນຍາຮອບດ້ານ ແລະ ກ້າວໜ້າສຳລັບການເປັນຄູ່ຮ່ວມມືຂ້າມປາຊີຟິກ (CPTPP) ກຳລັງເປີດໂອກາດໃໝ່ສຳລັບການຮ່ວມມື ໃນຂົງເຂດເສດຖະກິດ, ການຄ້າ ແລະ ການລົງທືນໃຫ້ແກ່ທັງສອງຝ່າຍ.
ໃນປີ 2020, ເຖິງວ່າໄດ້ຮັບຜົນກະທົບຈາກການແຜ່ລະບາດຂອງພະຍາດ COVID-19, ການຄ້າລະຫວ່າງຫວຽດນາມ ແລະ ແຂວງ British Columbia ຂອງການາດາ ຍັງບັນລຸເກືອບ 2 ຕື້ CAD (ປະມານ 1,6 ຕື້ໂດລາສະຫະລັດ).
ທີ່ການພົບປະ, ທ່ານ John Horgan - ຂ້າຫຼວງລັດແຂວງ British Columbia ໄດ້ສະແດງຄວາມຊົມເຊີຍຫວຽດນາມ ແມ່ນໜຶ່ງໃນບັນດາປະເທດທີ່ປະສົບຜົນສຳເລັດ ໃນການປ້ອງກັນການລະບາດຂອງພະຍາດ COVID-19 ແລະ ສະແດງຄວາມປາດຖະໜາຢາກເຮັດໃຫ້ສາຍພົວພັນອັນເລິກເຊິ່ງ ລະຫວ່າງຫວຽດນາມ ແລະ ແຂວງ British Columbia ໃນສະພາບການທີ່ສອງປະເທດພວມມຸ່ງໄປເຖິງ ເພື່ອສະເຫຼີມສະຫຼອງຄົບຮອບ 50 ປີແຫ່ງການພົວພັນທາງການທູດຮອດປີ 2023.
ນັບແຕ່ປີ 2017, ຫວຽດນາມ ໄດ້ຮັກສາຖານະເປັນຄູ່ຮ່ວມມືການຄ້າໃຫຍ່ທີ່ສຸດຂອງການາດາ ໃນພາກພື້ນອາຊຽນ, ດ້ວຍມູນຄ່າການຄ້າສອງຝ່າຍບັນລຸປະມານ 5,1 ຕື້ໂດລາສະຫະລັດໃນປີ 2020. ຕາມສະຖິຕິທີ່ຜ່ານມາ ໄດ້ສະແດງໃຫ້ເຫັນວ່າ ຜູ້ສົ່ງອອກ ແລະ ນັກລົງທືນຂອງການາດາ ມີຄວາມສົນໃຈຫລາຍຂື້ນໃນທ້ອງຕະຫລາດຫວຽດນາມ - ເຊີງເປັນປະເທດມີປະຊາກອນປະມານ 98 ລ້ານຄົນ.
ຄຳຮຸ່ງ


text:
ກະຊວງ ຖວທ ຫາລືຄົ້ນຄວ້າແນວຄິດ ປະທານ ໄກສອນ ພົມວິຫານ ກ່ຽວກັບວຽກງານຖະແຫລງຂ່າວ
by Soulivone | Mar 10, 2022 | News
ວັນທີ 10 ມີນາ 2022 ນີ້, ກະຊວງຖະແຫລງຂ່າວ, ວັດທະນະທໍາ ແລະ ທ່ອງທ່ຽວ(ຖວທ) ຈັດກອງປະຊຸມປຶກສາຫາລືຄົ້ນຄວ້າແນວຄິດ ປະທານ ໄກສອນ ພົມວິ ຫານ ກ່ຽວກັບວຽກງານຖະແຫລງຂ່າວ ໂດຍການເປັນປະທານຂອງ ທ່ານ ໂພສີ ແກ້ວມະນີວົງ ຮອງລັດຖະມົນຕີກະຊວງຖະແຫລງຂ່າວ, ວັດທະນະທໍາ ແລະ ທ່ອງທ່ຽວ, ມີບັນດາຫົວໜ້າກົມ, ຫົວໜ້າສະຖາບັນ ແລະ ອະດີດການນໍາກະຊວງ ຖວທ ແລະ ຜູ້ຕາງໜ້າຈາກສະຖາບັນການເມືອງ-ການປົກຄອງແຫ່ງຊາດ ເຂົ້າຮ່ວມ.
ການປຶກສາຫາລືວຽກງານດັ່ງກ່າວ, ປະກອບມີຫລາຍຫົວຂໍ້ສໍາຄັນ ເປັນຕົ້ນ ຫົວຂໍ້ ປະທານ ໄກສອນ ພົມວິຫານ ກັບການສ້າງພື້ນຖານຂ່າວສານ ປະຕິວັດ ຢູ່ປະເທດເຮົາ; ແນວຄິດປະທານ ໄກສອນ ພົມວິຫານ ກ່ຽວກັບວຽກງານໂຄສະນາຂ່າວສານໃນໄລຍະໃໝ່; ແນວຄິດປະທານ ໄກສອນ ພົມວິຫານ ກ່ຽວກັບພະນັກງານຂ່າວສານ; ແນວຄິດປະທານ ໄກສອນ ພົມວິຫານ ກ່ຽວກັບວິທີຂຽນຂ່າວ; ແນວຄິດປະທານ ໄກສອນ ພົມວິຫານ ກ່ຽວກັບຈັນຍາບັນນັກຂ່າວ ແລະ ແນວຄິດປະທານ ໄກສອນ ພົມວິຫານ ກ່ຽວກັບການນໍາໃຊ້ພາຫະນະທັນສະໄໝ ເຂົ້າໃນວຽກງານສື່ມວນຊົນ.
ໂອກາດນີ້, ຜູ້ເຂົ້າຮ່ວມກໍໄດ້ປະກອບຄໍາເຫັນໃສ່ບາງຫົວຂໍ້ຄົ້ນຄວ້າ ໂດຍໄດ້ຍົກໃຫ້ເຫັນ ແນວຄິດປະທານ ໄກສອນ ພົມວິຫານ ຕໍ່ວຽກງານໂຄສະນາ ເພື່ອປຸກລະດົມຂົນ ຂວາຍທົ່ວສັງຄົມ ປະກອບສ່ວນເຂົ້າໃນການຕໍ່ສູ້ຈັກກະພັດຜູ້ຮຸກຮານ ເພື່ອປົດປ່ອຍປະເທດຊາດ ຢູ່ເຂດປົດປ່ອຍໄລຍະກ່ອນປີ 1975, ແນວຄິດຕໍ່ວຽກງານພັກ-ພະນັກງານຂະແໜງ ຖະແຫລງຂ່າວ, ສື່ມວນຊົນ ໃນໄລຍະປົກປັກຮັກສາ ແລະ ພັດທະນາປະເທດຊາດ, ໄລຍະຫລັງຈາກສໍາເລັດການປົດປ່ອຍຊາດ ປະຊາທິປະໄຕ, ໄລຍະຮໍາບາດແຜສົງຄາມ ແລະ ແນວຄິດຕໍ່ວຽກງານໂຄສະນາ ປຸກລະດົມຂະບວນການ ໃນໄລຍະປ່ຽນແປງໃໝ່ ຮອບດ້ານ ແລະ ມີຫລັກການຂອງພັກ.
ຂ່າວ: ສຸພາສະຫວັນ
ພາບ: ເກດສະໜາ


text:
ມື້ນີ້, ວັນທີ 8 ສິງຫາ 2020 ເປັນວັນຄົບຮອບ 53 ປີ ແຫ່ງການສ້າງຕັ້ງອາຊຽນ ແລະ ເປັນປີຄົບຮອບ 23 ປີ ທີ່ ສປປ ລາວ ພວກເຮົາ ເຂົ້າເປັນສະມາຊິກອາຊຽນ ໃນວັນທີ 23 ກໍລະກົດ 1997. ສະນັ້ນ, ໃນໂອກາດນີ້ ສປປ ລາວ ພວກເຮົາ ພ້ອມດ້ວຍບັນດາປະເທດສະມາຊິກອາຊຽນຈຶ່ງໄດ້ສະເຫຼີມສະຫຼອງວັນສຳຄັນດັ່ງກ່າວນີ້.
ອາຊຽນ ປະກອບດ້ວຍ 10 ປະເທດສະມາຊິກ ທີ່ມີທີ່ຕັ້ງຢູ່ໃນພາກພື້ນອາຊີອາຄະເນ, ເປັນອົງການຈັດຕັ້ງພາກພື້ນລະຫວ່າງລັດຖະບານ ທີ່ໄດ້ຮັບການສ້າງຕັ້ງຂຶ້ນໃນປີ 1967 ໂດຍມີຈຸດປະສົງເພື່ອປົກປັກຮັກສາ ແລະ ສົ່ງເສີມສັນຕິພາບ, ສະຖຽນລະພາບ ແລະ ການຮ່ວມມື ເພື່ອຄວາມສົມບູນພູນສຸກຂອງບັນດາປະເທດສະມາຊິກ. ຕະຫຼອດໄລຍະ 53 ປີ, ອາຊຽນ ໄດ້ກາຍ ເປັນອົງການຈັດຕັ້ງພາກພື້ນທີ່ໄດ້ຮັບຜົນສໍາເລັດເປັນຮູບປະທຳຫຼາຍດ້ານ ເປັນຕົ້ນ: ການປະກາດສ້າງຕັ້ງປະຊາຄົມອາຊຽນຢ່າງເປັນທາງການ ໃນທ້າຍປີ 2015, ຊຶ່ງເປັນປະຊາຄົມທີ່ມີປະຊາຊົນເປັນແກນກາງ ແລະ ໄປຕາມທິດຂອງປະຊາຊົນ. ອາຊຽນເປັນຂົງເຂດທີ່ມີສັນຕິພາບ ແລະ ສະຖຽນລະພາບຍາວນານ; ການຮ່ວມມືດ້ານເສດຖະກິດແມ່ນໄດ້ຮັບຜົນສໍາເລັດເປັນທີ່ໜ້າເພິ່ງພໍໃຈ ສາມາດເຊື່ອມໂຍງເຂົ້າກັບເສດຖະກິດພາກພື້ນ ແລະ ສາກົນ; ອັນໄດ້ປະກອບສ່ວນເຂົ້າໃນການປັບປຸງຊີວິດການເປັນຢູ່ຂອງປະຊາຊົນອາຊຽນ ໃຫ້ນັບມື້ນັບດີຂຶ້ນ. ນອກນີ້, ຜົນສໍາເລັດຂອງອາຊຽນ ແມ່ນຖືກຮັບຮູ້ຢ່າງກ້ວາງຂວາງຈາກສາກົນ ໂດຍສະເພາະແມ່ນຄວາມເປັນແກນກາງ, ບົດບາດນໍາພາ ແລະ ຄວາມເປັນເອກະສັນຂອງອາຊຽນ ທີ່ເປັນຫຼັກການພື້ນຖານອັນສຳຄັນ ຮັບປະກັນໃຫ້ແກ່ບັນດາຜົນສຳເລັດ ທີ່ກ່າວມາຂ້າງເທິງ ແລະ ການພົວພັນຮ່ວມມືກັບພາຍນອກ.
ໃນປີ 2020 ນີ້, ອາຊຽນ ກໍ່ຄືຫຼາຍພາກພື້ນ ໄດ້ປະເຊີນກັບສິ່ງທ້າທາຍຫຼາຍຢ່າງ ເປັນຕົ້ນໄພພິບັດທຳມະຊາດ ແລະ ການແຜ່ລະບາດຂອງພະຍາດໂຄວິດ-19 ອັນໄດ້ສົ່ງຜົນກະທົບທີ່ໜັກໜ່ວງຕໍ່ສັງຄົມ, ເສດຖະກິດ, ສະຖຽນລະພາບດ້ານການເມືອງ ແລະ ຄວາມໝັ້ນຄົງໃນພາກພື້ນ ແລະ ໃນໂລກ. ຕໍ່ໜ້າສະພາບການດັ່ງກ່າວ, ອາຊຽນ ໄດ້ເພີ່ມທະວີການຮ່ວມມືທີ່ໃກ້ຊິດກັນກວ່າເກົ່າ ບົນຈິດໃຈຄຳຂວັນ “ອາຊຽນທີ່ໜຽວແໜ້ນ ແລະ ຕອບສະໜອງຕໍ່ສະພາບການ” ພາຍໃຕ້ການເປັນປະທານຂອງ ສສ. ຫວຽດນາມ ໃນປີ 2020 ນີ້, ເຊິ່ງສະແດງອອກໃຫ້ເຫັນໃນເວທີປຶກສາຫາລືກັນແບບທາງໄກຂອງການນຳແຕ່ລະຂັ້ນ ແລະ ແຕ່ລະຂະແໜງການຂອງປະເທດສະມາຊິກອາຊຽນ ກໍ່ຄື ລະຫວ່າງ ອາຊຽນກັບ ປະເທດຄູ່ເຈລະຈາຂອງອາຊຽນ ກ່ຽວກັບ ມາດຕະ ການສະກັດກັ້ນການແຜ່ລະບາດຂອງເຊື້ອພະຍາດໂຄວິດ ແລະ ການແກ້ໄຂບັນຫາຜົນກະທົບຂອງພະຍາດໂຄວິດຕໍ່ເສດຖະກິດ ແລະ ສັງຄົມ ໃນພາກພື້ນ ແລະ ໃນໂລກ.
ໃນທ້າຍເດືອນ ມິຖຸນາ 2020, ອາຊຽນ ໄດ້ສຳເລັດການຈັດກອງປະຊຸມສຸດຍອດອາຊຽນ ຄັ້ງທີ 36 ແລະ ກອງປະຊຸມອື່ນໆທີ່ກ່ຽວຂ້ອງ ແບບທາງໄກ ພາຍໃຕ້ການເປັນປະທານຂອງນາຍົກລັດຖະມົນຕີ ສສ. ຫວຽດນາມ, ກອງປະຊຸມຄັ້ງນີ້ ໄດ້ຕີລາຄາສູງຕໍ່ການ ຮ່ວມມື ເພື່ອຕອບໂຕ້ ແລະ ຮັບມືກັບການແຜ່ລະບາດຂອງພະຍາດໂຄວິດ-19, ກໍຄືການປ້ອງກັນບໍ່ໃຫ້ພະຍາດໂຄວິດ-19 ກັບຄືນມາແຜ່ລະບາດຮອບໃໝ່. ໃນນີ້, ຜູ້ນຳອາຊຽນ ແລະ ຄູ່ເຈລະຈາ ໄດ້ພ້ອມກັນເຫັນດີເພີ່ມທະວີການຮ່ວມມືຢ່າງໃກ້ຊິດ ຄື:
1) ສືບຕໍ່ຮັດແໜ້ນການຮ່ວມມືດ້ານສາທາລະສຸກ ເປັນຕົ້ນ: ການແລກປ່ຽນຂໍ້ມູນຂ່າວສານ ແລະ ບົດຮຽນທີ່ດີ; ການຄົ້ນຄວ້າ ແລະ ພັດທະນາຢາວັກແຊັງປ້ອງກັນພະຍາດໂຄວິດ-19;
2) ການສ້າງຕັ້ງກອງທຶນສຸກເສີນອາຊຽນ ເພື່ອຮັບມື ແລະ ແກ້ໄຂການແຜ່ລະບາດຂອງພະຍາດໂຄວິດ-19 ແລະ ພະຍາດລະບາດອື່ນໆທີ່ຈະເກີດຂຶ້ນໃນອະນາຄົດ ແລະ ການສ້າງຄັງແຮສຸກເສີນຢາປົວພະຍາດ ແລະ ອຸປະກອນການແພດລະດັບພາກພື້ນ;
3) ສຸມໃສ່ຟື້ນຟູເສດຖະກິດ-ສັງຄົມ, ການເຊື່ອມຈອດ ເປັນຕົ້ນການສະໜອງດ້ານການຄ້າແບບຕ່ອງໂສ້ ແລະ ການລົງທຶນພາຍໃນອາຊຽນ, ແກ້ໄຂບັນຫາໄພຫວ່າງງານ, ຫຼຸດຜ່ອນຄວາມທຸກຍາກຂອງປະຊາຊົນ, ການພັດທະນາຊັບພະຍາກອນມະນຸດ, ການຫັນໄປສູ່ເສດ ຖະກິດດີຈິຕອນເທື່ອລະກ້າວ; ສ້າງຄວາມເຂັ້ມແຂງຮອບດ້ານໃຫ້ແກ່ປະຊາຄົມອາຊຽນ, ລວມທັງ ການປັບຕົວຂອງສັງຄົມເຂົ້າກັບສະພາບວິຖີຊີວິດໃໝ່ (New Normal); ແລະ ແຜນການຟື້ນຟູເສດຖະກິດຮອບດ້ານ.
ຕະຫຼອດໄລຍະ 23 ປີ ທີ່ ສປປ ລາວເຮົາ ເປັນສະມາຊິກອາຊຽນ, ພວກເຮົາສາມາດຍາດໄດ້ຜົນສຳເລັດເປັນກ້າວໆມາ ໂດຍໄດ້ເຂົ້າຮ່ວມຢ່າງຕັ້ງໜ້າໃນຂະບວນການລວມຂອງອາຊຽນ ຢ່າງເຕັມສ່ວນ ແລະ ມີຄວາມຮັບຜິດຊອບສູງ ໂດຍໄດ້ຮັບຜົນປະໂຫຍດຫຼາຍດ້ານ, ເຊິ່ງທັງໝົດນີ້ ໄດ້ປະກອບສ່ວນອັນສຳຄັນເຂົ້າໃນການພັດທະນາເສດຖະກິດ-ສັງຄົມຂອງ ສປປ ລາວ; ໄດ້ຍົກສູງຖານະບົດບາດຂອງ ສປປ ລາວ ໃຫ້ສູງເດັ່ນຂຶ້ນໃນເວທີພາກພື້ນ ແລະ ສາກົນ; ສືບຕໍ່ໄດ້ຮັບຄວາມໄວ້ເນື້ອເຊື່ອໃຈ ແລະ ການສະໜັບສະໜູນຮ່ວມມືຊ່ວຍເຫຼືອຈາກປະເທດສະມາຊິກອາຊຽນດ້ວຍກັນ ກໍ່ຄືປະເທດຄູ່ເຈລະຈາ ແລະ ຄູ່ຮ່ວມມືພາຍນອກອາຊຽນ ທັງໃນຂອບສອງຝ່າຍ ແລະ ຫຼາຍຝ່າຍ; ຊັບພະຍາກອນມະນຸດ ກໍໄດ້ຮັບການພັດທະນາຂຶ້ນເທື່ອລະກ້າວ. ຂ້າພະເຈົ້າ ເຫັນວ່າ: ນີ້ແມ່ນໝາກຜົນອັນເປັນຮູບປະທໍາ ແຫ່ງການດຳເນີນນະໂຍບາຍການຕ່າງປະເທດ: ສັນຕິພາບ, ເອກະລາດ, ມິດຕະພາບ ແລະ ການຮ່ວມມືຢ່າງສະເໝີຕົ້ນສະເໝີປາຍ ກໍຄືແນວທາງການປ່ຽນແປງໃໝ່ຂອງພັກ-ລັດເຮົາ.
ໃນທ່າມກາງທີ່ສະພາບການ ໃນພາກພື້ນ ແລະ ສາກົນ ກໍາລັງປະເຊີນໜ້າກັບສິ່ງທ້າທາຍຈາກການແຜ່ລະບາດຂອງພະຍາດໂຄວິດ-19, ສປປ ລາວເຮົາ ກໍໄດ້ຮ່ວມແຮງຮ່ວມໃຈກັນ ພາຍໃຕ້ການຊີ້ນໍາ-ນໍາພາ ອັນແທດເຖິງຂອງພັກ-ລັດ ແລະ ການປະກອບສ່ວນຂອງທຸກພາກສ່ວນໃນສັງຄົມ ລວມທັງການຮ່ວມມືສະໜັບສະໜູນ ແລະ ຊ່ວຍເຫຼືອຢ່າງທັນການຈາກບັນດາປະເທດເພື່ອນມິດ ແລະ ອົງການຈັດຕັ້ງສາກົນ ເປັນຕົ້ນອົງການອະນາໄມໂລກ ໃນການປ້ອງກັນ, ຮັບມື ແລະ ແກ້ໄຂການແຜ່ລະບາດຂອງພະຍາດໂຄວິດ-19 ອັນໄດ້ເຮັດໃຫ້ ສປປ ລາວ ສາມາດປະສົບຜົນສໍາເລັດໃນເບື້ອງຕົ້ນ.
ຜົນສຳເລັດທັງໝົດ ທີ່ ສປປ ລາວ ພວກເຮົາຍາດມາໄດ້ຕະຫຼອດໄລຍະທີ່ເປັນສະມາຊິກອາຊຽນ ກໍຍ້ອນໄດ້ຮັບການຊີ້ນຳ-ນຳພາ ຢ່າງແທດເຖິງຂອງການນໍາພັກ-ລັດ ແລະ ຍ້ອນຄວາມເປັນເຈົ້າການຂອງພະນັກງານລັດຖະກອນທຸກພາກສ່ວນ ນັບແຕ່ສູນກາງລົງຮອດທ້ອງຖິ່ນໃນການປະກອບສ່ວນຢ່າງຫ້າວຫັນ, ເຕັມສ່ວນ ແລະ ມີປະສິດທິພາບສູງເຂົ້າໃນວຽກງານອາຊຽນ. ນະໂອກາດນີ້, ຂ້າພະເຈົ້າ ຂໍຕາງໜ້າໃຫ້ລັດຖະບານ ສະແດງຄວາມຂອບໃຈຢ່າງຈິງໃຈ ແລະ ຮູ້ບຸນຄຸນຢ່າງເລິກເຊິ່ງ ແລະ ຍ້ອງຍໍຊົມເຊີຍ ຕໍ່ການຮ່ວມມື, ຊ່ວຍເຫຼືອ, ສະໜັບສະໜູນ ແລະ ການປະກອບສ່ວນຂອງທຸກພາກສ່ວນຢ່າງສຸດໃຈ.
ພ້ອມນີ້, ຂ້າພະເຈົ້າ ຂໍຮຽກຮ້ອງມາຍັງພະນັກງານ, ທະຫານ, ຕຳຫຼວດ, ນັກສຶກສາປັນຍາຊົນ ຕະຫຼອດຮອດປະຊາຊົນລາວບັນດາເຜົ່າ ຈົ່ງພ້ອມກັນເພີ່ມທະວີຄວາມເປັນເຈົ້າການໃນການຮັບມື ແລະ ປ້ອງກັນການແຜ່ລະບາດຂອງພະຍາດໂຄວິດ-19 ຢ່າງມີປະສິດທິຜົນສູງ ແລະ ສືບຕໍ່ໃຫ້ຄວາມສຳຄັນ ໃນການຜັນຂະຫຍາຍແນວທາງນະໂຍບາຍການຕ່າງປະເທດ ສັນຕິພາບ, ເອກະລາດ, ມິດຕະພາບ ແລະ ການຮ່ວມມືຂອງພັກ ແລະ ລັດຖະບານ ກໍຄືເອົາໃຈໃສ່ປະກອບ ສ່ວນເຄື່ອນໄຫວໃນວຽກງານອາຊຽນ ເພື່ອຍາດແຍ່ງເອົາຜົນປະໂຫຍດອັນສູງສຸດມາສູ່ປະເທດຊາດພວກເຮົາ.
ຂ້າພະເຈົ້າ ຂໍຖືໂອກາດນີ້ ສົ່ງພອນໄຊອັນປະເສີດ ມາຍັງບັນດາທ່ານ ການນຳພັກ-ລັດ, ພະນັກງານ, ທະຫານ, ຕຳຫຼວດ ແລະ ຕະຫຼອດຮອດພີ່ນ້ອງຊາວລາວທຸກຖ້ວນໜ້າ ທັງຢູ່ພາຍໃນ ແລະ ຕ່າງປະເທດ ທີ່ໄດ້ປະກອບສ່ວນຢ່າງຕັ້ງໜ້າ ເຂົ້າໃນພາລະກິດແຫ່ງການປົກປັກຮັກສາ ແລະ ສ້າງສາພັດທະນາປະເທດຊາດ, ເວົ້າລວມ ແລະ ເວົ້າສະເພາະ ປະກອບສ່ວນເຂົ້າໃນການ ເຄື່ອນໄຫວວຽກງານອາຊຽນ ຕະຫຼອດໄລຍະ 23 ປີທີ່ຜ່ານມາ, ຈົ່ງມີສຸຂະພາບແຂງແຮງ, ມີຄວາມຜາສຸກ ແລະ ປະສົບຜົນສໍາເລັດໃນໜ້າທີ່ວຽກງານອັນມີກຽດສະຫງ່າຂອງທ່ານ ແລະ ຮ່ວມກັນສະເຫຼີມສະຫຼອງ ແລະ ລະນຶກເຖິງວັນຄົບຮອບ 53 ປີ ຂອງອາຊຽນ ແລະ ຄົບຮອບ 23 ປີ ຂອງການເຂົ້າເປັນສະມາຊິກອາຊຽນຂອງ ສປປ ລາວ ຢ່າງມີເນື້ອໃນ ແລະ ເໝາະສົມ ເພື່ອຢືນຢັນຢ່າງໜັກແໜ້ນວ່າ: ອາຊຽນ ເປັນອົງການຈັດຕັ້ງພາກພື້ນລະຫວ່າງລັດຖະບານທີ່ມີບົດບາດສໍາຄັນ ແລະ ມີຜົນສໍາເລັດທີ່ຫຼາຍພາກພື້ນ ແລະ ສາກົນ ຮັບຮູ້ ແລະ ອາຊຽນ ຈະສືບຕໍ່ກ້າວໄປຂ້າງໜ້າຢ່າງໜັກແໜ້ນ ແລະ ຄວາມເປັນແກນກາງຂອງອາຊຽນ ຈະໄດ້ຮັບການສືບຕໍ່ເສີມຂະຫຍາຍຍິ່ງໆຂຶ້ນ.
ຮູບ: ກົມຂ່າວ


text:
ປະກາດປັບປຸງການຈັດຕັ້ງ ແລະ ປະກາດການເລື່ອນໃຫ້ນາຍຕຳຫຼວດຊັ້ນສູງ
ກະຊວງ ປກສ ໄດ້ປະກາດປັບປຸງການຈັດຕັ້ງ ແລະ ປະກາດການເລື່ອນໃຫ້ນາຍຕຳຫຼວດຂັ້ນສູງ ໃນວັນທີ 11ພະຈິກ 2015ນີ້ ໂດຍການເຂົ້າຮ່ວມ ຂອງພົຈວ ສົມແກ້ວ ສີລາວົງ ລັດຖະມົນຕີວ່າການກະຊວງ ປກສ ມີບັນດາລັດຖະມົນຕີ ຄະນະນຳກົມໃຫຍ່ ກົມກອງອ້ອມຂ້າງກະຊວງ ປກສ ເຂົ້າຮ່ວມ.
ພົຈວ ອາລູ ວາລີຊື່ ຫົວໜ້າກົມໃຫຍ່ການເມືອງ ປກສ ໄດ້ຜ່ານດຳລັດຂອງນາຍົກລັດຖະມົນຕີ ວ່າດ້ວຍການຍົກຍ້າຍ ແລະ ແຕ່ງຕັ້ງນາຍຕຳຫຼວດຂັ້ນສູງໃນກຳລັງປ້ອງກັນຄວາມສະຫງົບ ແລະ ດຳລັດວ່າດ້ວຍການເລື່ອນຊັ້ນໃຫ້ນາຍຕຳຫຼວດ. ໃນນີ້ ແຕ່ງຕັ້ງ ພົຈວ ບຸນທ່ຽງ ຈັນທະມຸງຄຸນ ເປັນຫົວໜ້າຫ້ອງວ່າການກະຊວງ ປກສ, ພົຈວ ບຸນມີ ແສງຄຳຢອງ ເປັນຫົວໜ້າກົມໃຫຍ່ສັນຕິບານ, ພົຈວ ດຣ ທອງສະຫວັນ ວົງສະຫວັດ ເປັນຮອງຫົວໜ້າກົມໃຫຍ່ຕຳຫຼວດ, ພົຈວ ດຣ ບຸນຊູ ນາມມະຈັກ ເປັນອຳນວຍການວິທະຍາຄານຕຳຫຼວດປະຊາຊົນ, ພັອ ດວງປີ ດາມະນີວົງ ເປັນຫົວໜ້າກົມກວດກາ-ກວດການ, ພັອ ຈຽງຄຳ ອິນແພງທະວົງ ເປັນຮອງຫົວໜ້າຫ້ອງວ່າການ, ພັອ ຄຳເຄື່ອງ ບຸນວິໄລ ເປັນຫົວໜ້າກອງບັນຊາການປ້ອງກັນສູນກາງ, ຍົກຍ້າຍ ພັອ ດຣ ສົມຫວັງ ທຳມະສິດ ຈາກວິທະຍາຄານຕຳຫຼວດປະຊາຊົນ ໄປຮັບໜ້າທີ່ຢູ່ຫ້ອງວ່າການກະຊວງ ປກສ, ພົຈວ ພູມີ ວັນດີໄຊ, ພົຈວ ອິນປົງ ຄຸດທະຄົມ ເປັນຜູ້ຊ່ວຍວຽກລັດຖະມົນຕີວ່າການກະຊວງ ປກສ.
ພ້ອມນັ້ນ ກໍໄດ້ປະດັບຊັ້ນຂັ້ນພັອ ຈຳນວນ 6 ສະຫາຍຄື: ພັອ ບຸນຖະໜອມ ສັກກະເສີມສຸກ ຫົວໜ້າກົມໂຄສະນາອົບຮົມ, ພັອ ທອງເພັດ ມະນີສະຫວັນ ຫົວໜ້າກົມປ້ອງກັນກຳລັງ, ພັອ ໄພວັນ ແມນວິໄລ ຫົວໜ້າຫ້ອງການກົມໃຫຍ່ສັນຕິບານ, ພັອ ຄຳສຸກ ເມກສະຫວັນ ຫົວໜ້າກົມອຸປະໂພກ-ບໍລິໂພກ, ພັອ ອ່ອນຜິວ ໂຄ້ງວຽງທອງ ຫົວໜ້າກົມສະກັດກັ້ນ ແລະ ຕ້ານຢາເສບຕິດ ແລະ ພັອ ລີວົງ ລາວລີ ຫົວໜ້າກົມສະກັດກັ້ນ ແລະ ຕ້ານການຄ້າມະນຸດ.
ໂອກາດນີ້ ຜູ້ທີ່ໄດ້ຖືກແຕ່ງຕັ້ງ ຍົກຍ້າຍ ແລະ ເລື່ອນຊັ້ນໃນຄັ້ງນີ້, ໄດ້ຮັບຟັງການໂອ້ລົມຂອງພົຈວ ສົມແກ້ວ ສີລາວົງ ລັດຖະມົນຕີວ່າການກະຊວງ ປກສ ເຊິ່ງທ່ານໄດ້ເນັ້ນໜກຫຼາຍບັນຫາໂດຍສະເພາະແມ່ນການເອົາໃຈໃສ່ພັດທະນາຕົນເອງ ໃນການປະຕິບັດໜ້າທີ່ວິຊາສະເພາະ, ເພີ່ມຄວາມຮັບຜິດຊອບໃນໜ້າທີ່ການເມືອງຂອງຕົນທີ່ໄດ້ຮັບມອບໝາຍ ແລະ ມີແບບແຜນວິທະຍາສາດທີ່ທັນສະໄໝ ໃນການນຳພາກຳລັງປ້ອງກັນຄວາມສະຫງົບໃຫ້ຖືກຕ້ອງ ຫ້າວຫັນ ເສຍສະຫຼະ, ປັບປຸງແບບແຜນວິທີເຮັດວຽກ, ມີແຜນການລະອຽດ, ເອົາໃຈໃສ່ສຶກສາອົມຮົມພະນັກງານນັກຮົມພາຍໃນກົມກອງໃຫ້ມີແນວຄິດໃຫ້ທຸ່ນທ່ຽງ, ເພື່ອພ້ອມກັນປະຕິບັດໜ້າທີ່ສຳເລັດຜົນຕາມຂັ້ນເທິ່ງມອບໝາຍ.


text:
ຄວາມສຳຄັນຂອງວຽກງານການເມືອງ ແນວຄິດໃນກຳລັງປ້ອງກັນຄວາມສະຫງົບ
ກຳລັງປ້ອງກັນຄວາມສະຫງົບແມ່ນກຳລັງປະກອບ ອາວຸດຂອງພັກພັກເປັນຜູ້ຈັດຕັ້ງນຳພາໂດຍເດັດ ຂາດແລະຮອບດ້ານ. ສະນັ້ນ, ຈຶ່ງເວົ້າໄດ້ວ່າວຽກງານ ການເມືອງແນວຄິດແມ່ນໜຶ່ງໃນວຽກງານການ ເມືອງຂອງພັກມີບົດບາດສຳຄັນໃນການປັບປຸງກໍ່ ສ້າງພັກໃຫ້ມີຄວາມໜັກແໜ້ນເຂັ້ມແຂງຮອບດ້ານ ໃນການຊີ້ນຳ-ນຳພາແລະການປະຕິບັດໜ້າທີ່ ໃນກຳລັງປ້ອງກັນຄວາມສະຫງົບ, “ການປັບປຸງ ກໍ່ສ້າງພັກໃຫ້ໜັກແໜ້ນເຂັ້ມແຂງທາງດ້ານການ ເມືອງ-ແນວຄິດແມ່ນໜ້າທີ່ພື້ນຖານອັນຍາວນານ ແລະເປັນວຽກສຳຄັນຕົ້ນຕໍຂອງຄະນະພັກທຸກຂັ້ນ” ເຊິ່ງຄວາມສໍາຄັນຂອງວຽກງານແນວຄິດ ໃນກໍາລັງປ້ອງກັນຄວາມສະຫງົບ ໄດ້ສະແດງອອກບາງບັນຫາຄື:ວຽກງານແນວຄິດມີບົດບາດສຳຄັນໃນພາລະກິດປະຕິວັດຂອງພັກ, ປະກອບສ່ວນໂດຍກົງໃນການກຳເນີດຂື້ນ ແລະ ກໍ່ສ້າງພັກ, ກໍ່ສ້າງກໍາລັງປ້ອງຄວາມສະຫງົບທາງດ້ານການເມືອງແນວຄິດ ໃຫ້ໜັກແໜ້ນປະກອບສ່ວນທາງດ້ານຄຸນທາດການເມືອງ, ຄຸນສົມບັດສິນທໍາປະຕິວັດ, ຄວາມຕັດສິນໃຈປະຕິວັດ ເພື່ອເປັນປັດໄຈພື້ນຖານສ້າງເປັນກຳລັງແຮງສັງລວມ ຂອງກໍາລັງປ້ອງກັນຄວາມສະຫງົບໃນການເຮັດໜ້າທີ່ຂອງຕົນ.ນອກນີ້, ວຽກງານແນວຄິດຍັງມີຄວາມສຳຄັນໃນການຕໍ່ສູ້ຊົນຊັ້ນ, ຕໍ່ສູ້ປະກົດການຫຍໍ້ທໍ້ຕ່າງໆໃນສັງຄົມ ແລະ ໃນກໍາລັງປ້ອງກັນຄວາມສະຫງົບ ພິເສດແມ່ນການຕ້ານ ແລະ ສະກັດກັ້ນຍຸດທະສາດ “ຫັນປ່ຽນໂດຍສັນຕິ” ຂອງສັດຕູ.ເພື່ອເຫັນໄດ້ຄວາມສຳຄັນດັ່ງກ່າວ ແລະ ເຮັດໃຫ້ວຽກງານແນວຄິດ ຖືກຈັດຕັ້ງປະຕິບັດ ຢ່າງເປັນເອກະພາບກັນ ໃນທົ່ວກໍາລັງປ້ອງກັນຄວາມສະຫງົບ; ທ່ານ ພົຈວ ສົມແກ້ວ ສີລາວົງ ກຳມະການສູນກາງພັກ ລັດຖະມົນຕີຊ່ວຍວ່າການ ກະຊວງປ້ອງກັນຄວາມສະຫງົບ ໄດ້ໃຫ້ທິດຊີ້ນຳແກ່ບັນດາຄະນະພັກ-ຄະນະບັນຊາ ກົມກອງອ້ອມກະຊວງ ປກສ ທັງສູນກາງ ແລະ ທ້ອງຖິ່ນ ເອົາໃຈໃສ່ໃນການ ຈັດຕັ້ງປະຕິບັດ ວຽກງານແນວຄິດເປັນພິເສດ; ແນ່ໃສ່ປັບປຸງ, ກໍ່ສ້າງພັກ, ພະນັກງານ, ບັນດາອົງການຈັດຕັ້ງມະຫາຊົນ ໃນກຳລັງປ້ອງກັນຄວາມສະຫງົບ ໃຫ້ໜັກແໜ້ນ, ມີຄຸນທາດການເມືອງ, ມີຄວາມຈົງຮັກພັກດີຕໍ່ອຸດົມການຂອງພັກ, ສອດຄ່ອງກັບຄາດໝາຍໜ້າທີ່ປະຕິວັດ ກໍຄືກຳລັງປ້ອງກັນຄວາມສະຫງົບ ໃນໄລຍະໃໝ່.ຄະນະພັກ-ຄະນະບັນຊາໃນທົ່ວກຳລັງ ປກສ ຕ້ອງປະຕິບັດໜ້າທີ່ກຳແໜ້ນແນວທາງ, ແຜນນະໂຍບາຍຂອງພັກ, ກົດໝາຍຂອງລັດ, ບັນດາມະຕິ ຄຳສັ່ງຂອງຄະນະພັກກະຊວງ ປກສ ແລະ ບັນດາບົດແນະນຳຕ່າງໆຂອງກົມໃຫຍ່ການເມືອງ ປກສ ຢ່າງເລິກເຊິ່ງ ເພື່ອເປັນບ່ອນອີງ ໃນການດຳເນີນວຽກງານ ແນວຄິດເຮັດໃຫ້ກຳລັງເຊື່ອມຊືມເປັນເອກະພາບ, ສ້າງຄຸນທາດການເມືອງ ແລະ ຍົກສູງຈິດໃຈປະຕິວັດ ບຸກໃຫ້ພະນັກງານ-ນັກຮົບທຸກສະຫາຍເຫັນເຖິງ ຄວາມສຳຄັນຂອງວຽກງານແນວຄິດໃນກຳລັງປ້ອງກັນຄວາມສະຫງົບ; ເພີ່ມທະວີສຶກສາອົບຮົມທິດສະດີມາກ-ເລນິນ, ທັດສະນະແນວທາງແຜນນະໂຍບາຍ ຂອງລັດ, ໜ້າທີ່ການເມືອງຂອງກຳລັງ, ໜ້າທີ່ກົມກອງໃນແຕ່ລະໄລຍະ, ຕັ້ງໜ້າບຳລຸງຄວາມຮູ້ຄວາມສາມາດທາງດ້ານວິທະຍາສາດ, ວັດທະນະທຳ, ຄວາມຮູ້ທາງດ້ານວິຊາສະເພາະໃຫ້ສົມຄູ່ກັບຄວາມຮຽກຮ້ອງຕ້ອງການຂອງໜ້າທີ່ການເມືອງຂອງກຳລັງປ້ອງກັນຄວາມສະຫງົບໃນສະພາບການໃໝ່.ຊຸກຍູ້ວຽກງານຄົ້ນຄ້ວາທິດສະດີ ແລະ ສັງລວມພຶດຕິກຳຕົວຈິງໃນຂົງເຂດວຽກງານປ້ອງກັນຄວາມສະຫງົບ, ຮັບປະກັນລັກສະນະພຶດຕິກຳຂອງວຽກງານທິດສະດີ ໃຫ້ມີເນື້ອໃນອຸດົມສົມບູນຂື້ນເລື້ອຍໆ ໂດຍການຍູ້ແຮງສຶກສາອົບຮົມຄຸນທາດການເມືອງ, ຄຸນສົມບັດສິນທຳປະຕິວັດ, ຍົກສູງນ້ຳໃຈຮັກຊາດ, ຮັກລະບອບໃໝ່, ນ້ຳໃຈສາກົນກຳມະຊີບຊົນຊັ້ນ, ປຸກລະດົມມານະຈິດປະຕິວັດຂອງສະມາຊິກພັກ, ພະນັກງານ-ນັກຮົບທຸກສະຫາຍໃນກຳລັງ ປກສ ປະກອບສ່ວນຢ່າງຕັ້ງໜ້າ ເຂົ້າໃນການກໍ່ສ້າງບັນດາການຈັດຕັ້ງໃນກຳລັງປ້ອງກັນຄວາມສະຫງົບໃຫ້ໜັກແໜ້ນເຂັ້ມແຂງ ແລະ ປອດໃສ.ສັງລວມແລ້ວວຽກງານແນວຄິດຂອງພັກ ໃນກຳລັງ ປກສ ແມ່ນພາກສ່ວນໜຶ່ງທີ່ສຳຄັນ ໃນການເຄື່ອນໄຫວທັງໝົດຂອງພັກ ແນ່ໃສ່ເຮັດໃຫ້ແນວຄິດທິດສະດີມາກ-ເລນິນ ແລະ ແນວທາງຂອງພັກ ກາຍເປັນລະບົບ ແນວຄິດອັນໜຶ່ງ-ອັນດຽວໃນທົ່ວກຳລັງ ປະກອບສ່ວນກໍ່ສ້າງກຳລັງປ້ອງກັນຄວາມສະຫງົບປະຊາຊົນລາວກາຍເປັນກຳລັງປະກອບອາວຸດປະຕິວັດ ມີແບບແຜນ ທັນສະໄໝເທື່ອລະກ້າວເຮັດໃຫ້ສຳເລັດໜ້າທີ່-ທີ່ພັກລັດມອບໝາຍໃຫ້ດ້ວຍໝາກຜົນສູງ.


text:
ໃນວັນທີ 18 ພະຈິກ ຜ່ານມາ, ກົມຄຸ້ມຄອງ ແລະ ພັດທະນາທີ່ດິນກະສິກຳ, ກະຊວງ ກະສິກຳ ແລະ ປ່າໄມ້ ຮ່ວມມືກັບ ອົງການອາຫານ ແລະ ການກະເສດ ປະຈຳ ສປປ ລາວ (FAO) ເປີດການນຳໃຊ້ລະບົບການຄຸ້ມຄອງຂໍ້ມູນຊັບພະຍາກອນດິນ (LRIMS) ເພື່ອນຳສະເໜີລະບົບດັ່ງກ່າວ, ໃຫ້ແກ່ການນຳຂັ້ນ ກະຊວງ, ບັນດາກົມ, ໂຄງການ ແລະ ອົງການຈັດຕັ້ງສາກົນ, ສະຖາບັນການສຶກສາ, ພະແນກກະສິກຳ ແລະ ປ່າໄມ້ ແຂວງ, ນະຄອນຫລວງວຽງຈັນ, ຫ້ອງການກະສິກຳ ແລະ ປ່າໄມ້ເມືອງ, ຜູ້ປະກອບການ, ປະຊາຊົນ ແລະ ພາກສ່ວນທີ່ກ່ຽວຂ້ອງ ໄດ້ຮັບຮູ້, ເຂົ້າໃຈ ແລະ ໃນການນຳໃຊ້ ລະບົບ LRIMS ທົ່ວເຖິງຢ່າງມີປະສິດທິພາບ.
ທ່ານ ກິແກ້ວ ສິງນາວົງ ຮອງລັດຖະມົນຕີ ກະຊວງ ກະສິກຳ ແລະ ປ່າໄມ້ ໄດ້ກ່າວວ່າ: ສະພາບການປ່ຽນແປງຂອງດິນຟ້າອາກາດ ໄດ້ສົ່ງຜົນກະທົບໂດຍກົງຕໍ່ການດຳລົງຊີວິດ ຂອງມວນມະນຸດ, ກະທົບຕໍ່ທຳມະຊາດ ແລະ ກະທົບຕໍ່ເສດຖະກິດ ໂດຍສະເພາະ ແມ່ນການຜະລິດກະສິກຳ ແລະ ປ່າໄມ້ ທີ່ມີລະດັບຄວາມຮຸນແຮງ ທີ່ແຕກຕ່າງກັນໃນແຕ່ລະເຂດ. ເພື່ອຮັບມືກັບສະພາບການປ່ຽນແປງດິນຟ້າອາ ກາດ ລັດຖະບານລາວ ໄດ້ເນັ້ນໃສ່ການວາງແຜນນໍາໃຊ້ທີ່ດິນ ແລະ ກຳນົດມາດຕະການທີ່ຈຳເປັນອັນເລັ່ງດ່ວນ ເພື່ອປ້ອງກັນໄພທຳມະຊາດ ທີ່ອາດຈະເກີດຂຶ້ນໃນອະນາຄົດ. LRIMS ແມ່ນໜຶ່ງເວັບໄຊຂອງລະບົບຂໍ້ມູນທາງພື້ນທີ່/ແຜນທີ່ ຂະໜາດໃຫຍ່ ໂດຍການລວບລວມເອົາຂໍ້ມູນ ກ່ຽວກັບ ການຄຸ້ມຄອງທີ່ດິນ ແລະ ການປ່ຽນແປງດິນຟ້າອາກາດ ສຳລັບການຜະລິດກະສິກຳ.ທ່ານ ຮອງລັດຖະມົນຕີ ກະຊວງ ກະສິກຳ ແລະ ປ່າໄມ້ ກ່າວຕື່ມວ່າ: ໄລຍະຜ່ານມາ, ກະຊວງ ກະສິກຳ ແລະ ປ່າໄມ້ ໄດ້ມີຄວາມພະຍາຍາມ ໃນການສ້າງລະບົບຂໍ້ມູນໃນ ສປປ ລາວ ໂດຍການຮ່ວມມືກັບອົງການ FAO ພາຍໃຕ້ໂຄງການສ້າງຄວາມເຂັ້ມແຂງ ໃຫ້ແກ່ລະບົບຂໍ້ມູນຂ່າວສານ ແລະ ການຕິດຕາມສະພາບອຸຕຸກະເສດ ເພື່ອຊ່ວຍໃນການປັບຕົວໃຫ້ເຂົ້າກັບການປ່ຽນແປງດິນຟ້າອາກາດ ແລະ ການຄໍ້າປະກັນສະບຽງອາຫານ ເຊິ່ງໄດ້ຈັດຕັ້ງປະຕິບັດມາແຕ່ເດືອນກໍລະກົດ 2017 ຫາ ກໍລະກົດ 2022 ໂດຍໄດ້ຮັບທຶນຊ່ວຍເຫລືອ ຈາກກອງທຶນສິ່ງແວດລ້ອມໂລກ ຜ່ານອົງການ FAO ຈໍານວນ 5,4 ລ້ານ ໂດລາ. ໂຄງການດັ່ງກ່າວ, ໄດ້ສຶກສາ ແລະ ພັດທະນາຂໍ້ມູນ ກ່ຽວກັບຜົນກະທົບ ຈາກການປ່ຽນແປງດິນຟ້າອາກາດ ຕໍ່ການຜະລິດກະສິກຳ. ເພື່ອຮັບມືກັບສິ່ງທ້າທາຍນີ້, ກົມຄຸ້ມຄອງ ແລະ ພັດທະນາທີ່ດິນກະສິກຳ ໄດ້ສ້າງແຜນທີ່ ຄວາມປົກຫຸ້ມທີ່ດິນກະສິກຳ, ປັບປຸງແຜນທີ່ດິນໃໝ່ ແລະ ບັນດາຂໍ້ມູນອື່ນໆທີ່ກ່ຽວຂ້ອງ. ພ້ອມນີ້, ຍັງໄດ້ຮ່ວມມືກັບກົມອຸຕຸນິຍົມ ແລະ ອຸທົກກະສາດ ສ້າງຂໍ້ມູນແຜນທີ່ພູມອາກາດ 30 ປີ ຜ່ານມາ ຂອງ ສປປ ລາວ ເພື່ອນຳໃຊ້ເຂົ້າໃນການກຳນົດແບ່ງເຂດລະບົບນິເວດກະສິກຳ ສຳລັບປູກພືດ ໃນປັດຈຸບັນ ແລະ ອະນາຄົດ.
ແຜນທີ່ດິນກະສິກຳ, ແຜນທີ່ພູມອາກາດ ແລະ ບັນດາຂໍ້ມູນຕ່າງໆ ທີ່ໄດ້ຮັບຈາກການຈັດຕັ້ງປະ ຕິບັດໂຄງການເທື່ອນີ້ ຈະເປັນຂໍ້ມູນສຳຄັນໃນການວາງແຜນປູກພືດໃນສະເພາະໜ້າ ແລະ ຍາວນານ, ເປັນຂໍ້ມູນໃນການວາງແຜນຄຸ້ມຄອງ ແລະ ພັດທະນາທີ່ດີນ, ພ້ອມທັງສາມາດກວດສອບຄວາມເໝາະສົມ ໃນການລົງທຶນກະສິກໍາຕໍ່ກັບທີ່ດິນໄດ້. ລະບົບດັ່ງກ່າວ, ຍັງຈະຊ່ວຍສະໜັບສະໜູນ ການກຳນົດນະໂຍບາຍ ແລະ ຍຸດທະສາດໃນການພັດທະນາເສດຖະກິດ-ສັງຄົມ ແຫ່ງຊາດ ກໍຄື ວາລະແຫ່ງຊາດ ໂດຍສະເພາະ ໃນວຽກງານການພັດທະນາ ກະສິກຳ, ປ່າໄມ້ ແລະ ພັດທະນາຊົນນະບົດ.
ຂ່າວ: ມະນີທອນຂໍ້ມູນ-ພາບ: ກະຊວງກະສິກຳ ແລະ ປ່າໄມ້


text:
ເປີດຍຸດທະສາດໃໝ່!!! ຫວຽດນາມປີ 2030 ທີ່ຈະຍົກລະດັບຫວຽດນາມ ໃຫ້ສາມາດມີສ່ວນຮ່ວມ ແລະໄດ້ຮັບປະໂຫຍດສູງສຸດ ຈາກການປະຕິວັດອຸດສາຫະກຳຄັ້ງທີ 4 ເຊິ່ງເປັນການປະຕິວັດທາງເສດຖະກິດໃຫຍ່ຄັ້ງສຳຄັນໃນອະນາຄົດໂລກ.
ປະເທດຫວຽດນາມນັ້ນ ເປັນປະເທດທີ່ມີອັດຕາການເຕີບໂຕທາງເສດຖະກິດສູງ ສະເລ່ຍ 6 ເປີເຊັນຕໍ່ປີ ໃນຕະຫຼອດຊ່ວງທົດສະວັດຜ່ານມາ, ເຖິງວ່າຫວຽດນາມຈະປະເຊີນສະຖານະການວິກິດໂຄວິດ-19 ກໍຕາມ ແຕ່ກໍຍັງສາມາດຄວບຄຸມການແຜ່ລະບາດຂອງໄວລັດໄດ້ ແລະສ້າງເສດຖະກິດໃຫ້ມີອັດຕາການເຕີບໂຕທາງເສດຖະກິດ ໃນປີ 2020 ເປັນບວກໄດ້ 2.9 ເປີເຊັນ.ໃນຂະນະທີ່ປະເທດໃນອາຊີຕາເວັນອອກສ່ຽງໃຕ້ ຕ່າງກໍປະເຊີນກັບອັດຕາການເຕີບໂຕທາງເສດຖະກິດຕິດລົບ ຈາກໂຄວິດ-19.
ປະເທດຫວຽດນາມ ເປັນປະເທດເກີດໃໝ່ທີ່ເປັນແຫຼ່ງດຶງດູດຂອງນັກລົງທຶນຕ່າງຊາດຊັ້ນນຳຂອງໂລກ ເຊັ່ນ: IBM, Microsoft, Samsung, Honda, Procter & Gamble (P&G), Pepsico Food ເປັນຕົ້ນ.ນອກຈາກນີ້, ຫວຽດນາມກໍຍັງມີບໍລິສັດເອກະຊົນພາຍໃນປະເທດທີ່ປະສົບຄວາມສຳເລັດ ແລະຕິດອັນດັບການຈັດອັນດັບຂອງ Forbes ຢູ່ຫຼາຍບໍລິສັດ ເປັນຕົ້ນ: ບໍລິສັດ Vingroup, Vietjet Air, Masan Group, Mobile World, Sabeco, Vinamilk ແລະ Techcomback.
ໜ້າສົນໃຈອີກຢ່າງໜຶ່ງຄື ຫວຽດນາມມີບໍລິສັດສະຕາດອັບລະດັບຢູນິຄອນ (Unicorn) ຢູ່ເຖິງ 2 ບໍລິສັດ ໄດ້ແກ່ VNPay ແລະ VNG.ແລະເມື່ອວັນທີ 31 ທັນວາ 2020 ຜ່ານມາ, ປະເທດຫວຽດນາມໄດ້ປະກາດຍຸດທະສາດເສດຖະກິດໃໝ່ ເພື່ອມຸ່ງພັດທະນາປະເທດສູ່ອະນາຄົດ ໃນປີ 2030 ຊື່ຍຸດທະສາດ National Strategy on the 4th Industrial Revolution Toward the Year 2030 ຢ່າງເປັນທາງການ.ມີເປົ້າໝາຍສຳຄັນເພື່ອຍົກລະດັບຫວຽດນາມ ໃຫ້ສາມາດມີສ່ວນຮ່ວມແລະໄດ້ຮັບປະໂຫຍດສູງສຸດ ຈາກການປະຕິວັດອຸດສາຫະກຳຄັ້ງທີ 4 ເຊິ່ງເປັນການປະຕິວັດທາງເສດຖະກິດໃຫຍ່ຄັ້ງສຳຄັນໃນອະນາຄົດໂລກ ທີ່ຈຸດປະກາຍໂດຍ World Economic Forum ເຊິ່ງປະເທດຫວຽດນາມໄດ້ວາງຍຸດທະສາດຫຼັກ ໄວ້ 7 ປະການ ໄດ້ແກ່:
1. ພັດທະນາສະຖາບັນ ເພື່ອສົ່ງເສີມເທັກໂນໂລຢີໃໝ່ (New Institutes for New Technology) ພ້ອມດ້ວຍສະຖາບັນສຳລັບໂມເດວທຸລະກິດໃໝ່ໆ ເຊັ່ນ: ພານິດອີເລັກໂທຣນິກ ເສດຖະກິດແບ່ງປັນ (Sharing Economy), ເທັກໂນໂລຢີການເງິນ (Fintech) ທະນາຄານດິຈິຕອລ (Digital Banking) ເພື່ອສົ່ງເສີມນະວັດຕະກຳຄວາມຄິດສ້າງສັນ ແລະຄວບຄຸມລະດັບຄວາມສ່ຽງທາງທຸລະກິດໃຫ້ເໝາະສົມ ສົ່ງເສີມການໃຊ້ “ເກາະກຳບັງທາງກົດລະບຽບ” (Regulatory Sandbox) ໃຫ້ທຸລະກິດໃໝ່ໄດ້ທົດລອງທົດສອບເພື່ອສ້າງກອບກົດໝາຍສຳລັບສິນຄ້າບໍລິການນະວັດຕະກຳ.ນອກຈາກນີ້, ຫວຽດນາມຍັງຕ້ອງການທົບທວນ ແລະປັບປຸງກົດລະບຽບ, ແຮງຈູງໃຈທາງພາສີ ແລະເຄື່ອງມືທາງການເງິນໃໝ່ ເພື່ອສົ່ງເສີມໃຫ້ບໍລິສັດເທັກໂນໂລຢີດິຈິຕອລພາຍໃນປະເທດ ລົງທຶນວິໄຈ ແລະພັດທະນາ ພັດທະນາຂອບກົດໝາຍເພື່ອປ້ອງກັນ ແລະຄວບຄຸມອາຊະຍາກຳແບບໃໝ່ ຈາກເທັກໂນໂລຢີຂັ້ນສູງ ເປັນຕົ້ນ.
2. ພັດທະນາໂຄງສ້າງພື້ນຖານ, ສ້າງແລະໃຊ້ປະໂຫຍດຈາກຂໍ້ມູນຂະໜາດໃຫຍ່ (Infrastructure & Big Data) ໂດຍພັດທະນາອິນເຕີເນັດຄວາມໄວສູງ ແລະຮັກສາຄວາມປອດໄພໂຄງສ້າງພື້ນຖານດິຈິຕອລ ເຮັດໃຫ້ເກີດການເຊື່ອມຕໍ່ ແລະການປະມວນຜົນຂໍ້ມູນຂະໜາດໃຫຍ່ ຈັດທຳຖານຂໍ້ມູນລະດັບຊາດໃຫ້ສົມບູນ ລວມເຖິງຖານຂໍ້ມູນທີ່ຈຳເປັນສຳລັບທຸລະກິດ ເຊັ່ນ: ຖານຂໍ້ມູນການຄົມມະນາຄົມ, ການລົງທຶນພາກລັດ.ພ້ອມນີ້, ຍັງຕ້ອງການສ້າງລະບົບທາງເຕັກນິກ ເພື່ອເພີ່ມຂີດຄວາມສາມາດໃນການດູແລຄວາມປອດໄພຂອງເຄືອຂ່າຍ, ອັບເກຼດໂຄງສ້າງພື້ນຖານທາງກາຍະພາບ ໂດຍສະເພາະດ້ານພະລັງງານ ແລະການຂົນສົ່ງ ແລະສົ່ງເສີມການລົງທຶນພາກເອກະຊົນ ເພື່ອພັດທະນາ ແລະດຳເນີນການໂຄງສ້າງພື້ນຖານສາທາລະນະ.
3. ພັດທະນາຊັບພະຍາກອນມະນຸດ (Human Capital) ເນັ້ນຂະຫຍາຍ ແລະປັບປຸງຄຸນນະພາບຂອງການສຶກສາລະດັບປະລິນຍາຕີ ແລະສູງກວ່າປະລິນຍາຕີ, ການສຶກສາວິຊາຊີບ ໂດຍສະເພາະຢ່າງຍິ່ງໃນອຸດສາຫະກຳ ທີ່ຮອງຮັບການປະຕິວັດອຸດສາຫະກຳຄັ້ງທີ 4 ພ້ອມປັບປຸງຄຸນນະພາບການສຶກສາ ໃຫ້ເພີ່ມກິດຈະກຳໃນພາກການປະຕິບັດ.ໂດຍສະເພາະຢ່າງຍິ່ງໃນດ້ານ STEM ແລະພັດທະນາໂປຣແກຼມຝຶກງານ ໃນສູນສະໜັບສະໜູນນະວັດຕະກຳ ແລະສະຕາດອັບ ພ້ອມດ້ວຍການເຊື່ອມຕໍ່ການວິໄຈທາງວິທະຍາສາດ, ການຝຶກອົບຮົມ ແລະການຜະລິດ ແລະທຸລະກິດ.
4. ສ້າງລັດຖະບານອິເລັກໂທຣນິກສູ່ລັດຖະບານດິຈິຕອລ (Digital Government) ເນັ້ນການນຳເທັກໂນໂລຢີດິຈິຕອລ ມາໃຊ້ໃນການຈັດການພາກລັດໃນທຸກສາຂາ, ລົງທຶນ ແລະປະຍຸກໃຊ້ເທັກໂນໂລຢີສາລະສົນເທດ ໃນການຈັດການພາກລັດ (GovTech) ແລະບໍລິການສາທາລະນະ ສ້າງລະບົບຂໍ້ມູນເສດຖະກິດ ແລະສັງຄົມແບບລຽວທາມ ສ້າງລະບົບຂໍ້ມູນເສດຖະກິດ ແລະສັງຄົມເຊື່ອມກັນພາຍໃນພາກລັດ, ເຊື່ອມຕໍ່ ແລະແບ່ງປັນຂໍ້ມູນການຈັດການລະຫວ່າງກະຊວງ, ໜ່ວຍງານ ແລະທ້ອງຖິ່ນແບບດິຈິຕອລ ແລະປັບປຸງຄຸນນະພາບການຈັດການພາກລັດ ແລະພັດທະນາຂໍ້ມູນສຳລັບການວິໄຈ ແລະທຸລະກິດ.
5. ພັດທະນາແລະເພີ່ມຂີດຄວາມສາມາດດ້ານນະວັດຕະກຳຂອງປະເທດ (National Innovation Capacity) ໂດຍສ້າງລະບົບນະວັດຕະກຳແຫ່ງຊາດ ທີ່ທຸລະກິດເປັນສູນກາງ, ພັດທະນາສະຖາບັນອຸດົມສຶກສາ ແລະສະຖາບັນວິໄຈ ໃຫ້ຕອບໂຈດການວິໄຈ ແລະພັດທະນາ, ສະເໜີກົນໄກ ແລະນະໂຍບາຍທີ່ກ້າວໜ້າ ສຳລັບສູນນະວັດຕະກຳ, ສະໜັບສະໜູນໃຫ້ສະຖາັບນອຸດົມສຶກສາ, ສູນຜູ້ປະກອບການ ແລະອົງກອນໃນປະເທດ ແລະຕ່າງປະເທດ ຈັດຕັ້ງສູນນະວັດຕະກຳໃນຫວຽດນາມ.
6. ລົງທຶນວິໄຈ ແລະພັດທະນາເທັກໂນໂລຢີ (Research and Development) ທີ່ມີລະດັບຄວາມສຳຄັນສູງ ໃນການປະຕິວັດອຸດສາຫະກຳຄັ້ງທີ 4 ເຊັ່ນ: ເທັກໂນໂລຢີຫຸ່ນຍົນ, ວັດສະດຸຂັ້ນສູງ, ພະລັງໝູນວຽນ, ປັນຍາປະດິດ, ເທັກໂນໂລຢີການຮັກສາສຸຂະພາບ, ອິນເຕີເນັດຂອງສັບພະສິ່ງ, ຂໍ້ມູນຂະໜາດໃຫຍ່, ບລ໊ອກເຊນ ເປັນຕົ້ນ.
7. ຂະຫຍາຍຄວາມຮ່ວມມືລະຫວ່າງປະເທດ ແລະບູລະນາການງານດ້ານວິທະຍາສາດ ແລະເທັກໂນໂລຢີ ເພື່ອມີສ່ວນຮ່ວມໃນການປະຕິວັດອຸດສາຫະກຳ ຄັ້ງທີ4. ຫວຽດນາມໄດ້ຕັ້ງເປົ້າໝາຍ ແລະຕົວຊີ້ວັດຫຼັກ ທີ່ຕ້ອງການບັນລຸໃນປີ 2030 ເຊິ່ງຕົວຊີ້ວັດເປົ້າໝາຍກຸ່ມທຳອິດ ເປັນອັນດັບການແຂ່ງຂັນຂອງປະເທດ ເຊັ່ນ: ການຢູ່ໃນ 40 ອັນດັບທຳອິດ ໃນດ້ານນະວັດຕະກຳລະດັບໂລກ (Global Innovation Index) ການຢູ່ໃນ 30 ປະເທດຊັ້ນນຳ ໃນດັດຊະນີຄວາມປອດໄພ ແລະຄວາມໝັ້ນຄົງຂອງເຄືອຂ່າຍທົ່ວໂລກ ແລະການຢູ່ໃນ 50 ອັນດັບທຳອິດ ໃນດັດຊະນີລັດຖະບານອີເລັກໂທຣນິກ (E-Government index).ນອກຈາກນີ້, ຫວຽດນາມຍັງຕ້ອງການສ້າງໃຫ້ເສດຖະກິດດິຈິຕອລ ໃຫ້ມີສັດສ່ວນສູງ 30 ເປີເຊັນຂອງຈີດີພີ ແລະມີຜະລິດພາບແຮງງານ ເພີ່ມຂຶ້ນສະເລ່ຍ 7.5 ເປີເຊັ່ນຕໍ່ປີ. ບໍລິການອິນເຕີເນັດບຼອແແບນ ແລະບໍລິການເຄືອຂ່າຍມືຖື 5G ຄອບຄຸມປະຊາກອນທັງໝົດ ສາມາດສ້າງລັດຖະບານດິຈິຕອລໃຫ້ແລ້ວສົມບູນ ແລະພັດທະນາເຄືອຂ່າຍເມືອງອັດສະລິຍະຈຳນວນຫຼາຍ ແລະເຊື່ອມຕໍ່ກັບເຄືອຂ່າຍເມືອງອັດສະລິຍະໃນພູມິພາກ ແລະໂລກ ແລະວາງເປົ້າໝາຍຈະເພີ່ມສະຕາດອັບຢູນິຄອນ ເປັນ 10 ບໍລິສັດ.10 ປີຫຼງັຈາກນີ້, ຈຶ່ງເປັນຊ່ວງເວລາທີ່ຫວຽດນາມ ຕ້ອງການກ້າວກະໂດດຄັ້ງສຳຄັນຂອງປະເທດ ແລະເປັນການເຄື່ອນໄຫວທີ່ທຸກປະເທດຕ້ອງຈັບຕາເບິ່ງຢ່າງໃກ້ຊິດ.Credit:https://bit.ly/38dJJkZ


text:
ກອງປະຊຸມທາງໄກວຽກງານປ້ອງກັນຄວາມສະຫງົບ ລະຫວ່າງກອງບັນຊາການ ປກສ 5 ແຂວງພາກເໜືອຂອງ ສປປ ລາວ ແລະ ກອງບັນຊາການຕຳຫຼວດ ກິ່ງແຂວງສິບສອງພັນນາ ແຂວງຢູນນານ ສປ ຈີນ ໄດ້ຈັດຂຶ້ນໃນທ້າຍອາທິດຜ່ານມາ, ຝ່າຍ ສປປ ລາວ ນໍາໂດຍ ພັອ ສີວອນ ໄຊຍະວົງ ຫົວໜ້າກອງບັນຊາການ ປກສ ແຂວງອຸດົມໄຊ ແລະ ຝ່າຍ ສປ ຈີນ ນຳໂດຍ ທ່ານ ລີລີ້ ຫົວໜ້າກອງບັນຊາການຕຳຫຼວດ ກິ່ງແຂວງສິບສອງພັນນາ ແຂວງຢູນນານ ມີຜູ້ຕາງໜ້າຈາກກອງບັນຊາການ ປກສ 5 ແຂວງພາກເໜືອຂອງ ສປປ ລາວ ແລະ ສປ ຈີນ ເຂົ້າຮ່ວມ.
ກອງປະຊຸມຄັ້ງນີ້, ບັນດາກອງບັນຊາການ ປກສ 5 ແຂວງພາກເໜືອຂອງ ສປປ ລາວ (ອຸດົມໄຊ, ຫຼວງພະບາງ, ຫຼວງນ້ຳທາ, ບໍ່ແກ້ວ, ຜົ້ງສາລີ) ແລະ ກອງບັນຊາການຕໍາຫຼວດກິ່ງແຂວງສິບສອງພັນນາ ໄດ້ຜັດປ່ຽນກັນຂຶ້ນລາຍງານສະພາບລວມ ເປັນຕົ້ນແມ່ນການຮ່ວມມື, ການຄຸ້ມຄອງຊາຍແດນ, ການປ້ອງກັນ ແລະ ຄວບຄຸມການແພ່ລະບາດຂອງພະຍາດ ໂຄວິດ-19, ສະກັດກັ້ນການກໍ່ອາດຊະຍາກໍາຂ້າມແດນ ແລະ ການຮ່ວມມືໃນການກວດກາຄົນເຂົ້າ-ອອກເມືອງ, ກົນໄກການຮ່ວມມືປະສານສົມທົບໃນແຕ່ລະພື້ນທີ່ຊາຍແດນຕິດຈອດກັນ, ສົ່ງເສີມການສ້າງກົນໄກການຮ່ວມມືວຽກງານປ້ອງກັນຄວາມສະຫງົບ ໃຫ້ນັບມື້ເຂົ້າສູ່ລວງເລິກ ທັງມີປະສິດທິຜົນສູງ, ວຽກງານປ້ອງກັນເສັ້ນທາງລົດໄຟຕາມຂອບເຂດຄວາມຮັບຜິດຊອບຂອງຕົນ, ປັບປຸງການບໍລິການຢູ່ບັນດາສະຖານີລົດໄຟໃຫ້ວ່ອງໄວ-ເຂັ້ມງວດ ແລະ ເພື່ອຮັບປະກັນການຕິດຕາມ, ກວດກາສະກັດກັ້ນ-ແກ້ໄຂແຜນການກໍ່ການຮ້າຍທຸກຮູບແບບ, ເອົາໃຈໃສ່ຊີ້ນໍາໃຫ້ບັນດາກອງບັນຊາການ ປກສ ເຂດ, ເມືອງ ແລະ ດ່ານ ເພີ່ມທະວີການຄຸ້ມຄອງຊາຍແດນ, ເຄື່ອນໄຫວກວດກາ ລາດຕະເວນຕາມຈຸດສໍາຄັນ ເພື່ອສະກັດກັ້ນ-ຕ້ານການລັກລອບເຄື່ອນໄຫວຄ້າຂາຍເຖື່ອນທຸກຮູບແບບ.
ໃນໄລຍະຜ່ານມາ, ທັງສອງຝ່າຍ ລາວ-ຈີນ ໄດ້ເອົາໃຈໃສ່ໃນການຊີ້ນໍາແຕ່ລະຂົງເຂດວຽກງານປ້ອງກັນຄວາມສະຫງົບຂອງຕົນ ໃຫ້ມີການປະຕິບັດວຽກ ງານວິຊາສະເພາະຢ່າງເຂັ້ມງວດ, ມີການປະສານສົມທົບກັບ ປກສ ບໍລິການປະຊາຊົນ, ອໍານາດການປົກຄອງບ້ານ, ນໍາເອົາແນວທາງຂອງ ພັກ-ລັດ, ມະຕິ, ຄໍາສັ່ງ, ແຈ້ງການຕ່າງໆທີ່ກ່ຽວຂ້ອງລົງໂຄສະນາເຜີຍແຜ່ໃຫ້ພໍ່-ແມ່ປະຊາຊົນມີຄວາມຮັບ ຮູ້ ແລະ ເຂົ້າໃຈຕໍ່ການປະຕິບັດມາດຕະການລະບຽບກົດໝາຍການເຂົ້າ-ອອກ ປະຕູດ່ານທີ່ໄດ້ກຳນົດຢ່າງຖືກຕ້ອງ.
ກອງປະຊຸມ, ໄດ້ພ້ອມກັນຄົ້ນຄວ້າວຽກງານປ້ອງກັນຄວາມສະຫງົບ ຮ່ວມກັນ ເພື່ອສືບຕໍ່ໃນການຮັກສາຄວາມສະຫງົບຕາມຂອບເຂດຊາຍແດນຕິດຈອດກັນລະຫວ່າງ 5 ແຂວງພາກເໜືອຂອງ ສປປ ລາວ ແລະ ກິ່ງແຂວງສິບສອງພັນນາ ແຂວງຢຸນນານ ສປ ຈີນ ໃຫ້ມີຄວາມສະຫງົບ, ມີຄວາມເປັນລະບຽບຮຽບຮ້ອຍ, ປະຊາຊົນມີການເຂົ້າ-ອອກເມືອງຢ່າງຖືກຕ້ອງ ແລະ ມີຄວາມສະດວກໃນການໄປ-ມາຫາສູ່ກັນ, ການທໍາມາຄ້າຂາຍມີຄວາມສະ ດວກສະບາຍຂຶ້ນ.


text:
ຮອງປະທານປະເທດຕ້ອນຮັບ ຮອງລັດຖະມົນຕີ ກະຊວງປ້ອງກັນປະເທດ ເຂົ້າອວຍພອນວັນສ້າງຕັ້ງກອງທັບ ຄົບຮອບ 73 ປີ.
ໃນວັນທີ 18 ມັງກອນ 2022 ທີ່ຫ້ອງວ່າການສູນກາງພັກ , ສະຫາຍ ບຸນທອງ ຈິດມະນີ ກຳມະການກົມການເມືອງສູນກາງພັກ, ຜູ້ຈຳປະການຄະນະເລຂາທິການສູນກາງພັກ, ຮອງປະທານປະເທດແຫ່ງ ສປປ ລາວ ໄດ້ໃຫ້ກຽດຕ້ອນຮັບ ສະຫາຍ ພົນຕີ ວົງຄຳ ພົມມະກອນ ກຳມະການສູນກາງພັກ, ຮອງລັດຖະມົນຕີກະຊວງປ້ອງກັນປະເທດ ພ້ອມດ້ວຍຄະນະ ໄດ້ນໍາເອົາກະຕ່າດອກໄມ້ ແລະ ກະຕ່າຂອງຂວັນ ເຂົ້າອວຍພອນ, ເນື່ອງໃນໂອກາດວັນສ້າງຕັ້ງກອງທັບປະຊາຊົນລາວ ຄົບຮອບ 73 ປີ (20 ມັງກອນ 1949 – 20 ມັງກອນ 2022).
ໃນໂອກາດດັ່ງກ່າວ ສະຫາຍ ບຸນທອງ ຈິດມະນີ ໄດ້ກ່າວຄຳອວຍພອນຜ່ານຄະນະນຳ ກະຊວງປ້ອງກັນປະເທດ ໄປຍັງພະນັກງານນັກຮົບ, ນາຍ ແລະ ພົນທະຫານ ໃນຂອບເຂດທົ່ວປະເທດ, ໂດຍສະເພາະ ແມ່ນຜູ້ທີ່ກຳລັງປະຕິບັດໜ້າທີ່ວຽກງານ, ກໍຄື ຜູ້ທີ່ກຳລັງປະຕິບັດໜ້າທີ່ ຢູ່ໃນເຂດຊາຍແດນ ແລະ ຈຸດຕ່າງໆ ໃນຂອບເຂດທົ່ວປະເທດ, ຂໍໃຫ້ທຸກສະຫາຍ ພ້ອມດ້ວຍຄອບຄົວ, ຈົ່ງມີສຸຂະພາບແຂງແຮງ, ມີຄວາມຜາສຸກ ແລະ ປະສົບຜົນສຳເລັດ ໃນການຈັດຕັ້ງປະຕິບັດໜ້າທີ່ວຽກງານຕາມການມອບໝາຍຂອງການຈັດຕັ້ງ, ເພື່ອຄວາມໝັ້ນຄົງຂອງປະເທດຊາດ, ຄວາມສະຫງົບສຸກ, ຄວາມເປັນລະບຽບຮຽບຮ້ອຍຂອງສັງຄົມ ແລະ ເພື່ອການພັດທະນາຂອງປະເທດຊາດ.


text:
ວັນທີ 7 ເມສານີ້, ກະຊວງການຕ່າງປະເທດຣັດເຊຍໄດ້ອອກຖະແຫຼງການວ່າ: ຣັດເຊຍໄດ້ຕົກລົງຖອນຕົວອອກຈາກການເປັນສະມາຊິກສະພາສິດທິມະນຸດອົງການສະຫະປະຊາຊາດແຕ່ວັນທີ 7 ເມສານີ້ເປັນຕົ້ນໄປ.
ຖະແຫຼງການລະບຸວ່າ: ວັນທີ 7 ເມສານີ້, ສະມັດຊາໃຫຍ່ອົງການສະຫະປະຊາຊາດໄດ້ຮັບຮອງມະຕິກ່ຽວກັບການລະງັບຖານະການເປັນສະມາຊິກສະພາສິດທິມະນຸດອົງການສະຫະປະຊາຊາດຂອງຣັດເຊຍເປັນການຊົ່ວຄາວ, ນີ້ແມ່ນພຶດຕິກຳທີ່ຜິດກົດໝາຍແລະມີຈຸດປະສົງທາງການເມືອງ. ທີ່ຈິງແລ້ວ, ສະພາສິດທິມະນຸດອົງການສະຫະປະຊາຊາດໄດ້ຖືກປະເທດຈຳນວນໜຶ່ງຄວບຄຸມ, ເຂົາເຈົ້າຖືຕົນເອງເປັນມາດຕະຖານດ້ານສິດທິມະນຸດ, ແຕ່ຊ້ຳພັດໄດ້ເຂົ້າຮ່ວມໂດຍກົງຫຼືປຸກລະດົມການເຄື່ອນໄຫວລະເມີດສິດທິມະນຸດຢ່າງໜັກໜ່ວງແລະຂະໜາດໃຫຍ່. ການຕັດສິນໃຈຂອງຣັດເຊຍທີ່ຖອນຕົວອອກຈາກການເປັນສະມາຊິກສະພາສິດທິມະນຸດອົງການສະຫະປະຊາຊາດຄັ້ງນີ້ບໍ່ໄດ້ຝືນກັບພັນທະສາກົນຂອງຣັດເຊຍໃນຂົງເຂດສິດທິມະນຸດ.


text:
ວັນທີ 31 ມັງກອນ 2021 ທີ່ຫ້ອງປະຊຸມສະພາປະຊາຊົນແຂວງຫຼວງພະບາງ ທ່ານ ນາງ ແກ້ວລາ ມະນີຈິດ ຄະນະປະຈຳ ເລຂາ ທິການສະພາປະຊາຊົນແຂວງຫຼວງພະບາງ ໄດ້ຖະແຫຼງຂ່າວຜົນສໍາເລັດກອງປະຊຸມ ສະໄໝສາ ມັນ ເທື່ອທີ 2 ຂອງສະພາປະຊາ ຊົນແຂວງ ຊຸດທີ II ເຊິ່ງດໍາເນີນໃນລະຫວ່າງວັນທີ 25-27 ມັງ ກອນ 2022 ຢູ່ສະໂມສອນໃຫຍ່ຫ້ອງວ່າການແຂວງ ໂດຍການເປັນປະທານຂອງ ທ່ານ ວົງສະຫວັນ ເທບພະຈັນ ຮອງເລຂາພັກແຂວງ ປະທານສະພາປະຊາຊົນແຂວງ, ມີ ທ່ານ ຄໍາຂັນ ຈັນທະວີສຸກ ກຳມະການສູນກາງພັກ ເລຂາພັກແຂວງ ເຈົ້າແຂວງຫຼວງພະບາງ, ພ້ອມດ້ວຍອາດີດພະນັກງານການນໍາຂັ້ນແຂວງ, ອາດີດສະມາຊິກສະພາແຫ່ງຊາດ ປະຈຳເຂດເລືອກຕັ້ງ, ບັນດາສະມາຊິກສະພາແຫ່ງຊາດ ຊຸດທີ IX ປະຈໍາເຂດເລືອກຕັ້ງທີ 6, ສະມາຊິກສະພາປະຊາຊົນແຂວງ, ຜູ້ຕາງໜ້າພະແນກການ-ອົງການ ເຂົ້າຮ່ວມ. ທ່ານ ນາງ ແກ້ວລາ ມະນີຈິດ ກ່າວວ່າ: ກອງປະຊຸມ ຄັ້ງນີ້ ໄດ້ມີການພິຈາລະນາ ແລະຮັບຮອງເອົາບັນດາວຽກງານທີ່ສໍາຄັນພື້ນຖານຂອງແຂວງ ເປັນຕົ້ນ ພິຈາລະນາ ແລະຮັບຮອງເອົາການເລືອກຕັ້ງ ທ່ານ ອຸ່ນ ດວງມະນີ ເປັນສະມາຊິກ ສະພາປະຊາຊົນແຂວງ ປະຈຳເຂດເລືອກຕັ້ງເມືອງນານ; ຮັບຮອງເອົາບົດລາຍງານການຈັດຕັ້ງປະຕິບັດແຜນພັດທະນາເສດ ຖະກິດ-ສັງຄົມ ແລະແຜນງົບປະມານຂອງອົງການປົກຄອງແຂວງ ປະຈໍາປີ 2020 ແລະທິດທາງ ປະຈໍາປີ 2022; ຮັບຮອງເອົາບົດລາຍ ງານ ຂອງພະແນກແຜນການ ແລະ ການລົງທຶນແຂວງ ກ່ຽວກັບການຈັດຕັ້ງປະຕິບັດ ແຜນພັດທະນາເສດຖະກິດ-ສັງຄົມ ຂອງແຂວງ ປະຈຳປີ 2020 ແລະທິດທາງແຜນການປະຈຳປີ 2022; ຮັບຮອງເອົາບົດລາຍງານ ຂອງພະແນກການເງິນແຂວງ ກ່ຽວກັບການຈັດຕັ້ງປະຕິບັດແຜນງົບປະມານ ຂອງແຂວງ ປະຈຳປີ 2021 ແລະທິດທາງແຜນການ ປະຈຳປີ 2022; ຮັບຮອງເອົາບົດລາຍງານ ຂອງອົງການກວດສອບ ປະຈໍາພາກເໜືອ ກ່ຽວກັບການເຄື່ອນໄຫວວຽກງານ ປະຈໍາປີ 2021, ທິດທາງແຜນການເຄື່ອນໄຫວ ປະຈຳປີ 2022 ແລະຜົນການກວດສອບ ບົດສະຫຼຸບຂາດຕົວ ການຈັດຕັ້ງປະຕິບັດ ແຜນງົບປະມານຂອງແຂວງຫຼວງພະບາງ ປະຈຳປີ 2020 ແລະເອກະສານລາຍງານການເງິນລັດວິສາຫະກິດ ນໍ້າປະປາແຂວງຫຼວງພະບາງ ປະຈຳປີ 2020; ພິຈາລະນາ ແລະຮັບຮອງເອົານິຕິກຳ ຂັ້ນແຂວງ ຈຳນວນ 4 ສະບັບ ຄື: ຂໍ້ຕົກລົງວ່າດ້ວຍ ການກໍານົດຄິດໄລ່ຄ່າຫົວໜ່ວຍການທົດແທນຄ່າເສຍຫາຍ ໃຫ້ແກ່ປະຊາຊົນທີ່ ໄດ້ຮັບຜົນກະທົບ ຈາກໂຄງການກໍ່ສ້າງ ທີ່ມີຄວາມສ່ຽງໄພພິບັດນ້ໍາຖ້ວມ ຢູ່ເຂດເທດສະບານ ນະຄອນ-ຫຼວງພະບາງ ຂອງພະແນກໂຍທາທິການ ແລະ ຂົນສົ່ງແຂວງ; ຂໍ້ຕົກລົງວ່າດ້ວຍ ການຄຸ້ມຄອງການປູກຫຍ້າລ້ຽງສັດ ຂອງພະແນກກະສິກຳ ແລະ ປ່າໄມ້ແຂວງ; ຂໍ້ຕົກລົງວ່າດ້ວຍ ການສ້າງເຂດ ແລະ ກຳນົດລາຄາປະເມີນທີ່ດິນ 8 ເມືອງ ຂອງພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງ; ຂໍ້ຕົກລົງວ່າດ້ວຍ ການຈັດສັນທີ່ດິນ, ຄຸ້ມຄອງຊັບພະ ຍາກອນ ທຳມະຊາດ ແລະ ສິ່ງແວດ ລ້ອມ ຂອງພະແນກຊັບພະຍາ ກອນທຳມະຊາດ ແລະ ສິ່ງແວດ ລ້ອມແຂວງ; ພ້ອມທັງ ໄດ້ຮັບຟັງບົດລາຍງານ ຂອງຄະນະສະເພາະກິດຂັ້ນແຂວງ ກ່ຽວກັບການຈັດຕັ້ງປະຕິບັດວຽກງານປ້ອງກັນ ແລະຄວບຄຸມການແຜ່ລະບາດ ຂອງພະຍາດ ໂຄວິດ-19 ປະຈໍາປີ 2021, ທິດທາງ ປະຈຳປີ 2022 ແລະແຜນຮັບມືກັບການເປີດການທ່ອງທ່ຽວສີຂຽວ; ຮັບຟັງບົດລາຍງານ ຂອງກອງບັນຊາການປ້ອງກັນຄວາມສະຫງົບແຂວງ ກ່ຽວກັບແຜນການກະກຽມ ການຈັດຕັ້ງປະຕິບັດວງລະເຫ່ງຊາດ ກ່ຽວກັບການແກ້ໄຂບັນຫາຢາເສບຕິດ ຢູ່ແຂວງຫຼວງພະບາງ; ຮັບຮອງເອົາບົດລາຍງານ ຂອງອົງການໄອຍະການປະຊາຊົນແຂວງ ກ່ຽວກັບການຈັດຕັ້ງປະຕິ ບັດວຽກງານ ປະຈຳປີ 202 1 ແລະ ທິດທາງແຜນການປະຈໍາປີ 2022; ຮັບຮອງເອົາບົດລາຍງານ ຂອງສານປະຊາຊົນແຂວງ ກ່ຽວ ກັບການຈັດຕັ້ງປະຕິບັດວຽກງານປະຈຳປີ 202 1 ແລະ ທິດທາງແຜນການ ປະຈຳປີ 2022; ຮັບ ຮອງເອົາບົດລາຍງານ ຂອງຄະນະປະຈຳ ສະພາປະຊາຊົນແຂວງ ກ່ຽວກັບການ ຈັດຕັ້ງປະຕິບັດວຽກງານ ປະຈຳປີ 202 ແລະ ທິດທາງແຜນການປະຈໍາປີ 2022 ຂອງສະພາປະຊາຊົນແຂວງ; ໄດ້ຮັບຟັງການປະກອບຄຳເຫັນ ຂອງແນວລາວສ້າງຊາດແຂວງ ຕໍ່ການຈັດຕັ້ງປະຕິບັດວຽກງານປະຈຳປີ 2021 ແລະ ທິດທາງແຜນການປະຈໍາປີ 2022 ຂອງສະພາປະຊາ ຊົນແຂວງ ຊຸດທີ II. ໃນວາລະດຳເນີນກອງປະຊຸມ ອົງການປົກຄອງແຂວງ ໄດ້ຊີ້ແຈງບາງບັນຫາ ຕໍ່ກັບຄໍາຊັກຖາມຂອງສະມາຊິກສະພາແຫ່ງຊາດ ແລະສະມາຊິກສະພາປະຊາຊົນແຂວງ ກ່ຽວກັບບັນຫາຂອງສັງຄົມ, ພ້ອມນີ້ ໄດ້ຮັບການປະກອບຄໍາຄິດ, ຄຳເຫັນ ແລະຄໍາສະເໜີ ຂອງປະຊາຊົນບັນດາເຜົ່າ ຜ່ານໂທລະສັບສາຍດ່ວນ ຈຳນວນ 13 ສາຍ, ມີ 17 ເລື່ອງ. ເຊິ່ງພົວພັນເຖິງການຄຸ້ມຄອງບໍລິຫານລັດ, ການພັດທະນາເສດຖະ ກິດ-ສັງ ຄົມ, ການພັດທະນາທີ່ມີຜົນກະທົບຕໍ່ສັງຄົມ ແລະສິ່ງແວດ ລ້ອມ ເຊີ່ງຄະນະຮັບຜິດຊອບກອງປະຊຸມ ຈະໄດ້ສັງລວມ ເພື່ອສົ່ງໃຫ້ບັນດາຄະນະກຳມະການຂອງສະພາປະຊາຊົນແຂວງ ປະ ສານສົມທົບ ກັບ ບັນດາພະແນກການແລະ ອົງການທີ່ກ່ຽວຂ້ອງຄົ້ນຄວ້າແກ້ໄຂ ໃຫ້ຖືກຕ້ອງຕາມນິຕິກໍາ ແລະກົດໝາຍ ທັງສອດ ຄ່ອງກັບສະພາບຄວາມເປັນຈິງ.
ໂອກາດນີ້ ທ່ານ ນາງ ແກ້ວລາ ມະນີຈິດ ໄດ້ຮຽກຮ້ອງໃຫ້ພາກ ສ່ວນກ່ຽວຂ້ອງ ພ້ອມກັນສືບຕໍ່ນຳເອົາຜົນສໍາເລັດຂອງກອງປະຊຸມ ໄປຈັດຕັ້ງປະຕິບັດ ແລະຜັນຂະ ຫຍາຍເຂົ້າສູ່ວຽກງານຕົວຈິງ ເພື່ອປະກອບສ່ວນເຂົ້າໃນພາລະກິດ ປົກປັກຮັກສາ ແລະສ້າງສາພັດ ທະນາປະເທດຊາດ ກໍຄືພັດທະ ນາແຂວງຫຼວງພະບາງ ໃຫ້ຈະ ເລີນກ້າວຂຶ້ນໄປ.
ຂ່າວ: ອຸ່ນເຮືອນ ສີລັດຕະນະ


text:
(ສພຊ)ໃນວັນທີ 20 ຫາ 21 ພຶດສະ ພາ 2021 ທີ່ສະພາແຫ່ງຊາດ ນະຄອນ ຫຼວງວຽງຈັນ ຄະນະປະຈໍາສະພາແຫ່ງ ຊາດ ໄດ້ດໍາເນີນກອງປະຊຸມປະຈໍາເດືອນພຶດ ສະພາ 2021 ໂດຍການເປັນ ປະທານຂອງທ່ນ ໄຊສົມພອນ ພົມວິຫານ ກໍາມະການກົມການເມືອງສູນກາງພັກ ປະທານຄະ ນະປະຈໍາສະພາແຫ່ງຊາດ; ພ້ອມດ້ວຍບັນດາທ່ານຮອງປະທານຄະນະປະຈໍາສະພາແຫ່ງຊາດ, ບັນດາ ທ່ານກໍາມະການຄະນະປະຈໍາສະພາແຫ່ງຊາດ ເຂົ້າຮ່ວມຢ່າງພ້ອມພຽງ.
ກອງປະຊຸມຄະນະປະຈໍາສະພາແຫ່ງຊາດໃນຄັ້ງນີ້ ຈະດໍາເນີນດ້ວຍການນໍາໃຊ້ຮູບ ແບບກອງ ປະຊຸມທາງໄກ ເພື່ອໃຫ້ສອດ ຄ່ອງກັບສະພາບການສະກັດກັ້ນການແຜ່ລະບາດຂອງພະຍາດໂຄວິດ-19. ກອງປະຊຸມຄະນະປະຈໍາສະພາແຫ່ງຊາດ ຈະໄດ້ສຸມໃສ່ພິຈາລະນາການປັບປຸງບັນດານິຕິກໍາກ່ຽວກັບ ການຈັດຕັ້ງ ແລະ ການເຄື່ອນໄຫວວຽກງານຂອງບັນດາກົງຈັກການຈັດຕັ້ງພາຍໃນສະພາແຫ່ງຊາດ ເປັນຕົ້ນຄະນະປະຈໍາສະພາແຫ່ງຊາດ, ບັນດາກໍາມາທິການຂອງສະພາແຫ່ງຊາດ, ຄະນະເລຂາທິການ ສະພາແຫ່ງຊາດ, ສະ ຖາບັນຄົ້ນຄວ້ານິຕິກໍາຂອງສະພາແຫ່ງ ຊາດ, ຄະນະສະມາຊິກສະພາແຫ່ງຊາດ ປະຈໍາເຂດເລືອກຕັ້ງ ເພື່ອກໍານົດເນື້ອໃນໃຫ້ຮັດກຸມ, ລະອຽດ, ຈະແຈ້ງ, ບໍ່ຊໍ້າຊ້ອນໜ້າທີ່ວຽກງານ ຊຶ່ງກັນ ແລະ ກັນ; ບັນດານິຕິກໍາກ່ຽວກັບການຈັດຕັ້ງ ແລະ ການເຄື່ອນໄຫວວຽກງານດັ່ງກ່າວ ຈະ ເປັນບ່ອນອີງໃນການເຄື່ອນໄຫວວຽກງານຂອງບັນດາກົງຈັກເສນາທິການຂອງສະພາແຫ່ງຊາດໃນການ ຈັດຕັ້ງປະຕິບັດພາລະບົດບາດ, ສິດ ແລະ ໜ້າທີ່ຕາມທີ່ໄດ້ກໍານົດໄວ້ໃນລັດຖະທໍາມະນູນ ແລະ ກົດ ໝາຍໃຫ້ໄດ້ຮັບຜົນສໍາເລັດ.
ພ້ອມກັນນັ້ນ, ກອງປະຊຸມຄະນະປະຈໍາສະພາແຫ່ງຊາດໃນຄັ້ງນີ້ຈະໄດ້ ພິຈາລະ ນາວຽກງານອື່ນຈໍານວນໜຶ່ງ ເປັນຕົ້ນວຽກງານກ່ຽວກັບກົດໝາຍ, ວຽກງານຂົງເຂດເສດຖະ ກິດ-ການເງິນ, ວຽກງານການຕ່າງປະເທດຈໍານວນໜຶ່ງ ເພື່ອເປັນບ່ອນອີງໃຫ້ພາກສ່ວນກ່ຽວຂ້ອງ ໃນການຈັດຕັ້ງປະຕິບັດ, ນໍາເອົາຜົນປະໂຫຍດມາສູ່ປະເທດຊາດ ແລະ ປະຊາຊົນບັນດາເຜົ່າ.
(ຂ່າວ-ພາບ: ສົມນຶກ ແກ້ວໄຊຍະຈັກ)


text:
ແຕ່ວັນທີ 16 ເຖິງວັນທີ 17 ມັງກອນປີ 2021, ບໍລິການກວດສອບຄຸນນະພາບແຫ່ງຊາດຈີນເພື່ອການປະເມີນຄວາມສອດຄ່ອງ (CNAS) ໄດ້ແຕ່ງຕັ້ງ 4 ຜູ້ຊ່ຽວຊານດ້ານການທົບທວນຄືນ, ແລະ ດຳ ເນີນການກວດກາຂອງອົງການກວດສອບການຮັບຮອງຂອງບໍລິສັດ Fujian CCIC Testing Co. , Ltd (CCIC-FCT). .
ທີມງານທົບທວນໄດ້ ດຳ ເນີນການກວດກາທີ່ສົມບູນແບບກ່ຽວກັບການ ດຳ ເນີນງານຂອງລະບົບການຄຸ້ມຄອງຄຸນນະພາບແລະຄວາມສາມາດດ້ານວິຊາການຂອງບໍລິສັດທົດສອບທົດລອງ Fujian CCIC ຈຳ ກັດ. ໂດຍການຟັງການລາຍງານ, ເອກະສານທີ່ປຶກສາ, ຄຳ ຖາມ, ພະຍານ, ແລະອື່ນໆ, ບວກກັບການທົບທວນຫ່າງໄກສອກຫຼີກ. ຜູ້ຊ່ຽວຊານຂອງທີມງານປະເມີນຜົນໄດ້ຕົກລົງເຫັນດີວ່າການ ດຳ ເນີນງານຂອງລະບົບຂອງບໍລິສັດກວດສອບ CCIC ແມ່ນສອດຄ່ອງກັບຂໍ້ ກຳ ນົດຂອງກົດລະບຽບການຮັບຮອງຂອງອົງການກວດກາ CNAS, ຂໍ້ແນະ ນຳ ແລະ ຄຳ ແນະ ນຳ ໃນການ ນຳ ໃຊ້ທີ່ກ່ຽວຂ້ອງ, ແລະມີຄວາມສາມາດດ້ານວິຊາການໃນຂະ ແໜງ ການຮັບຮອງທີ່ກ່ຽວຂ້ອງ. ມັນໄດ້ຖືກແນະນໍາໃຫ້ແນະນໍາ / ຮັກສາການຮັບຮອງກັບ CNAS. ພ້ອມດຽວກັນນີ້, ຜູ້ຊ່ຽວຊານດ້ານການປະເມີນຜົນຈະໄດ້ຮັບການປັບປຸງຕື່ມອີກໃນການໃຫ້ ຄຳ ເຫັນຊີ້ ນຳ ຕ່າງໆທີ່ໄດ້ວາງອອກ ສຳ ລັບການສ້າງຄວາມສາມາດຂອງບໍລິສັດ.
ໃນຂັ້ນຕອນຕໍ່ໄປ, CCIC-FCT ຈະເຮັດການແກ້ໄຂໃຫ້ສອດຄ່ອງກັບ ຄຳ ຄິດເຫັນແລະ ຄຳ ແນະ ນຳ ທີ່ວາງອອກໂດຍທີມງານທົບທວນ, ເພື່ອໃຫ້ລະບົບການຄຸ້ມຄອງຄຸນນະພາບຂອງບໍລິສັດສາມາດ ດຳ ເນີນງານໄດ້ຕາມມາດຕະຖານແລະເປັນລະບຽບຮຽບຮ້ອຍ.
ເວລາໄປສະນີ: ເດືອນມັງກອນ -20-2021


text:
ທ່ານສົນໃຈ ຫຼື ບໍ່ທີ່ຈະມາລົງທຶນຢູ່ ສປປ ລາວ ເຊີ່ງເປັນປະເທດໜຶ່ງທີ່ມີຄວາມເຕີບໂຕໄວທາງດ້ານເສດຖະກິດ? ຂ້າພະເຈົ້າ ໃນນາມສ່ວນຕົວ ຂໍສະແດງຄວາມຍິນດີຕ້ອນຮັບ ແລະ ຢັ້ງຢືນ ໃຫ້ ບັນດາປະຊາຊົນ ແລະ ນັກທຸລະກິດ ຈາກສະຫະລັດອາເມລິກາ ຮູ້ວ່າ ໃນຊ່ວງເວລານີ້ຖືເປັນເວລາທີ່ດີທີ່ສຸດໃນການຊອກຫາໂອກາດທາງດ້ານທຸລະກິດໃນ ສປປ ລາວ. ການຮ່ວມມືສອງຝ່າຍຂອງສອງປະເທດໄດ້ສືບຕໍ່ ເຕີບໃຫຍ່ຂະຫຍາຍຕົວ ແລະ ໃນປີ 2016 ພວກເຮົາໄດ້ເຊັນສັນຍາ ການຮ່ວມມືແບບກວມລວມ ເພື່ອສ້າງພື້ນຖານອັນໃຫມ່ໃນການຂະຫຍາຍຂົງເຂດທາງດ້ານການຄ້າ ລະຫວ່າງສອງປະເທດ.
ສະຫະລັດອາເມລິກາໃຫ້ບູລິມາສິດອັນສຳຄັນຕໍ່ ກັບຄວາມສົມດຸນ, ເສລີ ແລະ ເປັນທຳ ທາງດ້ານການຄ້າ. ພວກເຮົາໄດ້ມີຄວາມພະຍາຍາມໃນການຮັດແໜ້ນສາຍພົວພັນທາງດ້ານການຄ້າໃນທົ່ວຂົງເຂດ ອາຊີປາຊີຟິກ ລວມທັງ ສປປ ລາວ. ລາວໄດ້ເຂົ້າເປັນສະມາຊິກການຄ້າໂລກ (WTO) ໃນປີ 2013, ເປັນປະຊາຄົມເສດຖະກິດອາຊຽນ ໃນປີ 2015 ແລະ ໃນປີ 2016 ສະຫະລັດອາເມລິກາ ແລະ ສປປ ລາວ ໄດ້ເຊັນສັນຍາ ຂອບການຕົກລົງທາງດ້ານການຄ້າ ແລະ ການລົງທຶນ (TIFA) ເພື່ອສ້າງພື້ນຖານອັນສຳຄັນສຳລັບສອງປະເທດໃນການເສີມຂະຫຍາຍການຮັດແໜັ້ນສາຍພົວພັນທາງດ້ານການຄ້າ. ໃນຂະນະດຽວກັນ, ເສດຖະກິດຂອງ ສປປ ລາວ ໄດ້ສຶບຕໍ່ຂະຫຍາຍຕົວ ເຖີງ 7-8 ເປີເຊັນ ຕໍ່ປີ. ບໍລິສັດຈາກສະຫະລັດອາເມລິກາ ມີຄວາມກະຕືລືລົ້ນທີ່ຈະເຮັດທຸລະກິດໃນ ສປປ ລາວ ແລະ ບັນດາເຈົ້າຫນ້າທີ່ລັດຖະບານຂັ້ນສູງໄດ້ແຈ້ງພວກເຮົາໃຫ້ຮັບຮູ້ວ່າ ພວກທ່ານມີຄວາມຍິນດີຕ້ອນຮັບນັກທຸລະກິດຈາກສະຫະລັດອາເມລິກາ.
ຂ້າພະເຈົ້າຢາກຊຸກຍູ້ໃຫ້ບັນດາບໍລິສັດຈາກສະຫະລັດອາເມລິກາ ມາຊອກຫາໂອກາດໃນການເຮັດທຸລະກິດກັບບໍລິສັດໃນ ສປປລາວ ເພື່ອທີ່ຈະໄດ້ຂາຍຜະລິດຕະພັນຈາກສະຫະລັດອາເມລິກາ ໃນ ສປປ ລາວ ແລະ ນຳເອົາສິນຄ້າທີ່ມີຄຸນນະພາບ ແລະ ມາດຕະຖານສູງ ເຂົ້າມາໃນ ສປປ ລາວ ເພື່ອເຮັດໃຫ້ທຸລະກິດຂອງສະຫະລັດອາເມລິກາມີຊື່ສຽງ. ໃນຕະຫລາດທີ່ກຳລັງຂະຫຍາຍຕົວ, ຫລາຍທ່ານມັກຈະປະສົບກັບບັນຫາ, ແຕ່ຂ້າພະເຈົ້າເຊື່ອໝັ້ນວ່າ ບັນດາທ່ານຈະໄດ້ຮູ້ກ່ຽວກັນຕະຫຼາດໃນ ສປປ ລາວ ໃນປະຈຸບັນທີ່ນັບມື້ນັບເປີດກວ້າງສູ່ນັກທຸລະກິດ ຈາກ ສະຫະລັດອາເມລິກາ ຫຼາຍກວ່າທີ່ຜ່ານມາ. ຂ້າພະເຈົ້າຢັ້ນຢືນວ່າ ຂ້າພະເຈົ້າ ແລະ ທີມງານຂອງພວກເຮົາພ້ອມ ທີ່ຈະສະໜັບສະໜຸນຄວາມພະຍາຍາມໃນການປະກອບທຸລະກິດຂອງທ່ານ. ທ່ານສາມາດຕິດຕໍ່ເຈົ້າຫນ້າທີ່ຮັບຜິດຊອບດ້ານ ການຄ້າ ແລະ ເສດຖະກິດ ເພື່ອສຶກສາເພີ່ມເຕີມກ່ຽວກັບຄວາມເປັນໄປໄດ້ການເຮັດທຸລະກິດໃນ ສປປ ລາວ.
ດ້ວຍຄວາມເຄົາລົບ,
ເອກອັກຄະລັດຖະທູດສະຫະລັດອາເມລິກາ ຣີນາ ບິດເຕີ


text:
ຄວາມຮັບຮູ້ທີ່ຖືກຕ້ອງເພື່ອມີກົນໄກເໝາະສົມກ່ຽວກັບວຽກງານການທູດປະຊາຊົນ
ທີ່ການເຮັດວຽກ, ທ່ານ ຟ້າມວັນເຣ ປະທານສະຫະພັນບັນດາອົງການຈັດຕັ້ງມິດຕະພາບແຂວງ ຈ່າວິງ ໄດ້ລາຍງານສະພາບການກັບຄະນະກ່ຽວກັບການຜັນຂະຫຍາຍຄຳສັ່ງເລກທີ 38 ລົງວັນທີ 19 ກັນຍາ 2019 ຂອງຄະນະເລຂາກ່ຽວກັບການສືບຕໍ່ປ່ຽນແປງໃໝ່, ເສີມຂະຫຍາຍບົດບາດ ແລະ ຍົກສູງຄຸນນະພາບ, ປະສິດທິຜົນຂອງການເຄື່ອນໄຫວຂອງສະຫະພັນບັນດາອົງການຈັດຕັ້ງມິດຕະພາບ ຫວຽດນາມ ໃນສະພາບການໃໝ່ ແລະ ບັນດາຄຳສັ່ງ, ມະຕິຂອງພັກ, ພ້ອມທັງແຈ້ງໃຫ້ຊາບກ່ຽວກັບສະພາບການເຄື່ອນໄຫວຂອງສະຫະພັນບັນດາອົງການຈັດຕັ້ງມິດຕະພາບແຂວງຈ່າວິງ ໃນໄລຍະຜ່ານມາ.
ກ່າວຄຳເຫັນທີ່ການເຮັດວຽກ, ທ່ານເອກອັກຄະລັດຖະທູດ ນາງ ຫງວຽນເຟືອງງາ, ປະທານ VUFO ໄດ້ສະແດງຄວາມຊົມເຊຍຕໍ່ບັນດາຜົນສຳເລັດດ້ານເສດຖະກິດ ສັງຄົມ ຂອງແຂວງຈ່າວິງ, ທ່ານກໍ່ຕີລາຄາສູງບົດບາດ ແລະ ບັນດາໝາກຜົນການເຄື່ອນໄຫວຂອງ ສະຫະພັນບັນດາອົງການຈັດຕັ້ງມິດຕະພາບ ແຂວງຈ່າວິງ ໃນໄລຍະຜ່ານມາ.
ທ່ານນາງ ຫງວຽນເຟືອງງາ ໃຫ້ຮູ້ວ່າ, ດ້ວຍທິດນຳ “ມີໄຫວພິບ - ເປັນເຈົ້າການ - ປະດິດຄິດສ້າງ - ມີປະສິດທິຜົນ” ລະບົບຂອງສະຫະພັນບັນດາອົງການຈັດຕັ້ງມິດຕະພາບສູນກາງ ລົງຮອດທ້ອງຖິ່ນ ກໍມີການເຄື່ອນໄຫວທີ່ນັບມື້ນັບມີປະສິດທິຜົນ, ບົດບາດຂອງວຽກງານການທູດປະຊາຊົນ ໄດ້ຮັບການຕີລາຄາສູງຈາກພັກ ແລະ ລັດ. ຢູ່ບັນດາແຂວງ, ນະຄອນ, ສະຫະພັນບັນດາອົງການຈັດຕັ້ງມິດຕະພາບຍາມໃດກໍ່ສວມບົດບາດຫຼັກແຫຼ່ງໃນວຽກງານການທູດປະຊາຊົນ.
ທ່ານ ເລິມມິງດັ່ງ ຮອງເລຂາຄະນະພັກແຂວງ ຈ່າວິງ ໃຫ້ຮູ້ວ່າ ຈ່າວິງໄດ້ຕັດແຍກອອກຈາກແຂວງກິວລອງ ແຕ່ປີ 1991, ຜ່ານ 30 ປີທີ່ເຕັມໄປດ້ວຍຄວາມຫຍຸ້ງຍາກ, ສິ່ງທ້າທາຍຫຼາຍຢ່າງນັ້ນ, ທາງແຂວງໄດ້ບັນລຸໄດ້ການເຕີບໂຕພັດທະນາເສດຖະກິດຢູ່ລະດັບສູງ, ລາຍຮັບສະເລ່ຍຕໍ່ຫົວຄົນມີຄວາມເປັນປົກກະຕິ, ນະໂຍບາຍການໜູນຊ່ວຍສັງຄົມ, ວຽກງານລົບລ້າງຄວາມອຶດຫິວຫຼຸດຜ່ອນຄວາມທຸກຍາກ ຍາມໃດກໍ່ໄດ້ຮັບຄວາມເອົາໃຈໃສ່, ປັດຈຸບັນ ທາງແຂວງມີ 82/85 ຕາແສງບັນລຸມາດຖານຊົນນະບົດໃໝ່, ສູ້ຊົນຮອດກ່ອນປີ 2025, ທົ່ວແຂວງຈະໄດ້ຮັບຮອງວ່າ ປະຕິບັດສຳເລັດບັນດາເປົ້າໝາຍກ່ຽວກັບການກໍ່ສ້າງຊົນນະບົດໃໝ່.
ຕາມທ່ານດັ່ງແລ້ວ, ການພັດທະນາຂອງແຂວງໄດ້ມີການປະກອບສ່ວນບໍ່ແມ່ນໜ້ອຍຂອງສະຫະພັນບັນດາອົງການຈັດຕັ້ງມິດຕະພາບ ແຂວງຈ່າວິງ ແລະ ບັນດາອົງການບໍ່ຂຶ້ນກັບລັດຖະບານ ທີ່ມີການເຄື່ອນໄຫວໃນແຂວງ. ໄລຍະຜ່ານມາ, ມີຫຼາຍອົງການໄດ້ຈັດຕັ້ງການໜູນຊ່ວຍປະຊາຊົນໃນບໍລິເວນແຂວງເປັນຢ່າງດີ ນັບແຕ່ງົບປະມານຕະຫຼອດຮອດການແນະນຳ, ຝຶກອົບຮົບໃຫ້ແກ່ປະຊາຊົນ, ບັນດາບົດຮຽນປະສົບການເພື່ອຜະລິດດຳເນີນທຸລະກິດບັນລຸປະສິດທິຜົນສູງ…
ບຸນຄົງ


text:
ໂດຍໄດ້ມາໂດຍ Amber Group, DeCurret Inc, ປ່ຽນຊື່ຂອງຕົນເປັນ 'Amber Japan KK'
ບໍລິສັດ DeCurret Inc., ຜູ້ໃຫ້ບໍລິການແລກປ່ຽນເງິນຕາ Crypto-Asset Exchange (CAESP) ທີ່ລົງທະບຽນກັບອົງການບໍລິການທາງດ້ານການເງິນຂອງຍີ່ປຸ່ນ (FSA), ປະກາດໃນມື້ນີ້ວ່າມັນໄດ້ປ່ຽນຊື່ບໍລິສັດຂອງຕົນເປັນ "Amber Japan KK" (ຕໍ່ໄປນີ້ເອີ້ນວ່າ "Amber Japan") ຕໍ່ໄປນີ້. ການສໍາເລັດການໄດ້ມາໂດຍບໍລິສັດຊັບສິນດິຈິຕອນຊັ້ນນໍາຂອງໂລກ, Amber Group. ສອດຄ່ອງກັບການຊື້ທີ່ສໍາເລັດແລະການປ່ຽນຊື່, ບໍລິສັດຈະເປີດຕົວແພລະຕະຟອມຊັບສິນດິຈິຕອນທີ່ໂດດເດັ່ນຂອງ Amber Group, WhaleFin, ໃນປະເທດຍີ່ປຸ່ນ.
ປ່ຽນຊື່: Amber Japan KK
ບໍລິສັດ DeCurret Inc. ໄດ້ຕ້ອນຮັບ WhaleFin Holdings Japan KK, ບໍລິສັດຍ່ອຍຍີ່ປຸ່ນຂອງ Amber Group ທີ່ໄດ້ກາຍເປັນຜູ້ຖືຫຸ້ນໃນເດືອນກຸມພາ. ນັບຕັ້ງແຕ່ນັ້ນມາ, ມັນໄດ້ກະກຽມເປີດບໍລິການຂອງພວກເຂົາ, ຄືແພລດຟອມຊັບສິນດິຈິຕອລຂອງກຸ່ມ Amber, WhaleFin, ໃນປະເທດຍີ່ປຸ່ນ. ໃນທັດສະນະຂອງການເປີດຕົວນີ້, ບໍລິສັດໄດ້ຕັດສິນໃຈປ່ຽນຊື່ເປັນ Amber Japan KK, ເຊິ່ງຖືຊື່ Amber Group.
ແພລະຕະຟອມຊັບສິນດິຈິຕອນ: WhaleFin
WhaleFin ເປັນແພລະຕະຟອມຊັບສິນດິຈິຕອລແບບຄົບວົງຈອນທີ່ສ້າງຂຶ້ນໃນຄວາມຊ່ຽວຊານອັນເລິກເຊິ່ງຂອງກຸ່ມ Amber ໃນການບໍລິການທັງຕະຫຼາດສະຖາບັນ ແລະຕະຫຼາດຂາຍຍ່ອຍ. ມັນເຮັດຫນ້າທີ່ເປັນປະຕູສູ່ໂລກຂອງຊັບສິນດິຈິຕອນແລະການເງິນ crypto ສໍາລັບຜູ້ໃຊ້ທັງຫມົດ, ໂດຍບໍ່ຄໍານຶງເຖິງຄວາມຕ້ອງການການລົງທຶນຫຼືປະສົບການຂອງເຂົາເຈົ້າ.
ໃນປັດຈຸບັນລູກຄ້າຈະສາມາດເຂົ້າເຖິງເຄື່ອງມືການລົງທຶນລະດັບສະຖາບັນແລະຫນ້າທີ່ການຄ້າທີ່ຖືກຈັດການໂດຍ DeCurret, ຜ່ານການໂຕ້ຕອບຂອງ WhaleFin ທີ່ເຂົ້າໃຈງ່າຍແລະເປັນມິດກັບຜູ້ໃຊ້. ນອກຈາກນັ້ນ, Amber Japan ມີແຜນທີ່ຈະສະຫນອງການບໍລິການກູ້ຢືມທີ່ນໍາໃຊ້ສະພາບຄ່ອງສູງແລະຄວາມສາມາດໃນການຄຸ້ມຄອງຂອງ Amber Group ແລະປະດິດສ້າງການຮ່ວມມືທາງທຸລະກິດ NFT ຜ່ານຄູ່ຮ່ວມງານຕ່າງໆໃນປະເທດຍີ່ປຸ່ນ.
Michael Wu, ຫົວຫນ້າບໍລິຫານຂອງ Amber Group ກ່າວວ່າ:
"ພວກເຮົາຕື່ນເຕັ້ນຫຼາຍທີ່ຈະເຂົ້າໄປໃນຕະຫຼາດຍີ່ປຸ່ນ, ຕະຫຼາດຊັບສິນ crypto ທີ່ສໍາຄັນໃນທົ່ວໂລກ, ຍ້ອນວ່າ Amber Group ສືບຕໍ່ລົງເລິກຮ່ອງຮອຍຂອງພວກເຮົາໃນອາຊີແລະສຸມໃສ່ຄວາມພະຍາຍາມຂອງພວກເຮົາໃນການພັດທະນາທຸລະກິດຫຼັກຂອງພວກເຮົາ - ທັງໂຄງສ້າງພື້ນຖານການຄ້າແລະເວທີຊັບສິນດິຈິຕອນ. ພວກເຮົາຫວັງວ່າຈະໃຫ້ບໍລິການດ້ານການເງິນດິຈິຕອລທີ່ມີຄຸນນະພາບໃນປະເທດຢີ່ປຸ່ນ, ໄດ້ຮັບການສະໜັບສະໜຸນຈາກສະພາວະສະພາບຄ່ອງທີ່ໜ້າເຊື່ອຖື ແລະ ຄວາມປອດໄພຂອງພວກເຮົາ. Amber Group ມີຈຸດປະສົງບໍ່ພຽງແຕ່ພັດທະນາວິທີການສ້າງນະວັດກໍາເພື່ອການຂະຫຍາຍຕົວຄວາມຮັ່ງມີທາງດ້ານດິຈິຕອນຂອງຜູ້ໃຊ້ໂດຍຜ່ານຊັບສິນ crypto, ແຕ່ຍັງຜ່ານການບໍລິການ Web3 ທີ່ທຸກຄົນສາມາດເຂົ້າເຖິງໄດ້ງ່າຍແລະມີຄວາມສຸກ. ພວກເຮົາວາງແຜນທີ່ຈະຂະຫຍາຍລະບົບນິເວດທີ່ເກີນຂອບເຂດທີ່ມີຢູ່ແລ້ວ, ເພື່ອກວມເອົາການບໍລິການຊັບສິນ crypto ໃຫມ່ແລະຄົ້ນຫາຜົນປະໂຫຍດທີ່ແທ້ຈິງຂອງ NFTs ໃນຕະຫຼາດ. ນີ້ແມ່ນຄຽງຄູ່ກັບການດໍາເນີນການຢ່າງຕໍ່ເນື່ອງຂອງພວກເຮົາເປັນແພລະຕະຟອມຊັບສິນດິຈິຕອນຊັ້ນນໍາຂອງໂລກແລະພວກເຮົາຫວັງວ່າຈະຂະຫຍາຍທຸລະກິດຂອງພວກເຮົາໃນປະເທດຍີ່ປຸ່ນຕື່ມອີກແລະເຮັດໃຫ້ຜູ້ໃຊ້ສາມາດເຕີບໂຕຄວາມຮັ່ງມີຂອງພວກເຂົາຢ່າງຍືນຍົງ.”
ທ່ານ Li Yijin, ຜູ້ອຳນວຍການຜູ້ຕາງໜ້າອົງການອຳນາດການປົກຄອງຍີ່ປຸ່ນ KK ໄດ້ໃຫ້ຄວາມເຫັນວ່າ:
“ພວກເຮົາດີໃຈຫຼາຍ ເພື່ອເລີ່ມຕົ້ນໃຫ້ບໍລິການລູກຄ້າຂອງຍີ່ປຸ່ນໂດຍການນໍາໃຊ້ສະພາບຄ່ອງລະດັບໂລກຂອງ Amber Group ແລະຄວາມປອດໄພມາດຕະຖານທະນາຄານ. ໃນຂະຫນານກັບການດໍາເນີນທຸລະກິດຂອງ VASP, ພວກເຮົາມຸ່ງຫມັ້ນທີ່ຈະສ້າງລະບົບນິເວດໃຫມ່ນອກເຫນືອຈາກກອບທີ່ມີຢູ່ແລ້ວແລະປະກອບມີການບໍລິການທີ່ກ່ຽວຂ້ອງກັບລາຍການຊັບສິນໃຫມ່, ເງິນກູ້, ເຊັ່ນດຽວກັນກັບ NFTs. ພວກເຮົາຕື່ນເຕັ້ນສໍາລັບການຂະຫຍາຍຕົວຂອງໄລຍະຕໍ່ໄປນີ້ຍ້ອນວ່າພວກເຮົາເຮັດວຽກເພື່ອຮັບປະກັນວ່າຜູ້ໃຊ້ສາມາດເຂົ້າເຖິງເຄື່ອງມືແລະເວທີທີ່ເຫມາະສົມເພື່ອບັນລຸຊີວິດດິຈິຕອນແບບຍືນຍົງ, WhaleFin."
ກ່ຽວກັບກຸ່ມ Amber
Amber Group ເປັນບໍລິສັດຊັບສິນດິຈິຕອນຊັ້ນນໍາອັນເຕັມທີ່, ມີສ່ວນຮ່ວມໃນການຄ້າ, ຜະລິດຕະພັນແລະໂຄງສ້າງພື້ນຖານ. Amber Group ເຮັດວຽກກັບບໍລິສັດຕ່າງໆຕັ້ງແຕ່ຜູ້ອອກ token, ທະນາຄານ ແລະບໍລິສັດ fintech, ຈົນເຖິງທີມກິລາ, ຜູ້ພັດທະນາເກມ, ຍີ່ຫໍ້ ແລະຜູ້ສ້າງ. ດໍາເນີນການຢູ່ໃນສູນກາງຂອງຕະຫຼາດ, Amber ສະຫນອງການບໍລິການຊັບສິນດິຈິຕອນອັນເຕັມທີ່, ລວມທັງການສະຫນອງສະພາບຄ່ອງ, ການຊື້ຂາຍ, ການເງິນ, ແລະການລົງທຶນ. ໃນທົ່ວທຸກຜະລິດຕະພັນ ແລະ ໝວດໝູ່, Amber Group ໄດ້ຫັນປ່ຽນຫຼາຍກວ່າ $1T ໃນປະລິມານຕັ້ງແຕ່ເລີ່ມຕົ້ນ.
ກຸ່ມອໍາພັນໄດ້ຮັບການສະຫນັບສະຫນູນຈາກບໍລິສັດທຸລະກິດ, ອຸດສາຫະກໍາ, ແລະນັກລົງທຶນທີ່ມີຊື່ສຽງລວມທັງ Sequoia Capital, Temasek, Paradigm, Tiger Global, Dragonfly Capital, Pantera Capital, Coinbase Ventures, ແລະ Blockchain.com.
ສໍາລັບຂໍ້ມູນເພີ່ມເຕີມ, ກະລຸນາຢ້ຽມຊົມ www.ambergroup.io.
ກ່ຽວກັບ Amber Japan KK
- ລາຍລະອຽດທຸລະກິດ: ທຸລະກິດແລກປ່ຽນຊັບສິນ Crypto
- ສະມາຄົມບໍລິສັດການຕັ້ງຖິ່ນຖານກອງທຶນທີ່ໄດ້ຮັບການຢັ້ງຢືນ: ສະມາຄົມແລກປ່ຽນຊັບສິນຂອງຍີ່ປຸ່ນ Virtual ແລະ Crypto
- ສະຖານທີ່: ຊັ້ນ 7 Arco Tower, Shimomeguro 1-8-1, Meguro-ku, Tokyo JAPAN
- ຕົວດຳເນີນການແລກປ່ຽນເງິນຕາສະເໝືອນ – ສຳນັກງານການເງິນທ້ອງຖິ່ນ Kanto ໝາຍເລກ 00016
- URL: https://www.whalefin.com/ja
- ຜູ້ຕາງຫນ້າ: Li Yijin, ຜູ້ຕາງຫນ້າຜູ້ອໍານວຍການ
- ຕິດຕໍ່:[email protected]
* ຊື່ຂອງບໍລິສັດ, ຜະລິດຕະພັນ, ແລະອື່ນໆ. ໃນຂ່າວນີ້ແມ່ນເຄື່ອງຫມາຍການຄ້າຫຼືເຄື່ອງຫມາຍການຄ້າຂອງບໍລິສັດທີ່ກ່ຽວຂ້ອງ.
ການປະຕິເສດຄວາມຮັບຜິດຊອບ: ຄວາມສ່ຽງຕົ້ນຕໍໃນເວລາທີ່ການຊື້ຂາຍ cryptocurrencies
- cryptoasset ບໍ່ແມ່ນສະກຸນເງິນ fiat. ຊັບສິນ crypto ທີ່ພວກເຮົາຈັດການແມ່ນ "ຊັບສິນ crypto ການແບ່ງຂັ້ນຄຸ້ມຄອງ" ທີ່ຊື້ຂາຍແລະອອກຜ່ານອິນເຕີເນັດ, ແລະມູນຄ່າຂອງມັນບໍ່ໄດ້ຖືກຮັບປະກັນໂດຍລັດຫຼືພາກສ່ວນອື່ນໆ.
- ການນໍາໃຊ້ຫຼືການຄອບຄອງຂອງຊັບສິນ crypto ອາດຈະຖືກຈໍາກັດຢູ່ໃນບາງປະເທດ / ພາກພື້ນພາຍໃຕ້ກົດຫມາຍແລະກົດລະບຽບຂອງພວກເຂົາ.
- ການຄ້າ cryptoasset ອາດຈະເຮັດໃຫ້ການສູນເສຍຫຼືການຫຼຸດລົງຢ່າງຫຼວງຫຼາຍໃນມູນຄ່າຂອງ cryptoasset ຈາກການເຫນັງຕີງຂອງລາຄາ.
- ຄວາມແຕກຕ່າງມີຢູ່ລະຫວ່າງລາຄາການຊື້ແລະການຂາຍໃນການຊື້ຂາຍຊັບສິນ crypto. ໃນຊ່ວງເວລາທີ່ຕະຫຼາດມີການເຫນັງຕີງສູງຫຼືສະພາບຄ່ອງຫຼຸດລົງ, ຄວາມແຕກຕ່າງລະຫວ່າງລາຄາຊື້ແລະຂາຍອາດຈະເພີ່ມຂຶ້ນ, ການຍອມຮັບຄໍາສັ່ງອາດຈະຖືກຂັດຂວາງ, ແລະອື່ນໆ. ດັ່ງນັ້ນ, ລູກຄ້າອາດຈະບໍ່ສາມາດເຮັດທຸລະກໍາໄດ້ຕາມທີ່ຕັ້ງໃຈໄວ້.
- cryptoasset ຕົວຂອງມັນເອງອາດຈະສູນເສຍມູນຄ່າທັງຫມົດເນື່ອງຈາກການແຕກຫັກໃນລະບົບສໍາລັບການໂອນ cryptoasset, ຫຼືເຫດຜົນອື່ນໆ.
- ໃນກໍລະນີທີ່ທຸລະກິດຂອງບໍລິສັດຖືກຂັດຂວາງໂດຍເຫດການລວມທັງການລົ້ມລະລາຍ, ພວກເຮົາອາດຈະບໍ່ສາມາດສົ່ງຄືນເງິນທີ່ຝາກໄວ້ແລະຊັບສິນ crypto ໃຫ້ກັບລູກຄ້າ.
- ຖ້າລະຫັດສ່ວນຕົວສູນເສຍ, ລູກຄ້າອາດຈະບໍ່ສາມາດເຂົ້າເຖິງ cryptoasset ໃນຫຼັກຊັບທີ່ອາດຈະເຮັດໃຫ້ມູນຄ່າຫຼຸດລົງ. ນອກຈາກນັ້ນ, ຖ້າກະແຈສ່ວນຕົວກາຍເປັນທີ່ຮູ້ຈັກກັບພາກສ່ວນທີສາມ, ລູກຄ້າອາດຈະໄດ້ຮັບການສູນເສຍທີ່ບໍ່ຄາດຄິດ.
- ຊັບສິນ crypto ອາດຈະຖືກໃຊ້ສໍາລັບການຈ່າຍເງິນຂອງການພິຈາລະນາພາຍໃຕ້ການຕົກລົງໂດຍຄູ່ສັນຍາທີ່ໄດ້ຮັບການຈ່າຍເງິນດັ່ງກ່າວ.
- ເມື່ອເຂົ້າໄປໃນທຸລະກໍາ cryptoasset, ອ່ານ "ເອກະສານກ່ອນທີ່ຈະປະຕິບັດສັນຍາ" ແລະ "ພາບລວມຂອງ Cryptoasset" ລ່ວງຫນ້າແລະເຮັດທຸລະກໍາທີ່ມີຄວາມເຂົ້າໃຈຢ່າງພຽງພໍ, ຕາມການຕັດສິນໃຈແລະຄວາມຮັບຜິດຊອບຂອງລູກຄ້າເອງ. ຖ້າມີຄໍາຖາມໃດໆ, ລູກຄ້າແມ່ນເພື່ອຢືນຢັນກ່ອນທີ່ຈະເລີ່ມຕົ້ນການເຮັດທຸລະກໍາ.
- ລາຄາຄໍາສັ່ງທີ່ສະແດງຢູ່ໃນຫນ້າຈໍການຄ້າໃນເວລາທີ່ຄໍາສັ່ງໄດ້ຖືກວາງໄວ້ອາດຈະແຕກຕ່າງຈາກລາຄາສັນຍາຕົວຈິງ. ມັນອາດຈະເກີດຂື້ນໃນເວລາທີ່ມັນໃຊ້ເວລາດົນສໍາລັບລະບົບການຄ້າຂອງພວກເຮົາເພື່ອປະຕິບັດຄໍາສັ່ງຫຼັງຈາກໄດ້ຮັບຈາກລູກຄ້າ, ເປັນຜົນມາຈາກບັນຫາການສື່ສານລະຫວ່າງອຸປະກອນຂອງລູກຄ້າແລະລະບົບການຄ້າຂອງພວກເຮົາ, ການປ່ຽນແປງຢ່າງກະທັນຫັນໃນລາຄາຂອງສະກຸນເງິນ. , ແລະອື່ນໆ. ນີ້ອາດຈະເຮັດວຽກກັບຂໍ້ໄດ້ປຽບຫຼືຂໍ້ເສຍຂອງລູກຄ້າ.
- ລູກຄ້າອາດຈະບໍ່ສາມາດເຮັດທຸລະກໍາໄດ້ຕາມທີ່ຕັ້ງໃຈໄວ້, ເນື່ອງຈາກປັດໃຈຕ່າງໆເຊັ່ນ: ໄພພິບັດ, ຄວາມລົ້ມເຫຼວຂອງການສື່ສານຂອງສາຍສາທາລະນະ, ການຊັກຊ້າໃນການປຸງແຕ່ງໂດຍກອບສໍາລັບການບັນທຶກການໂອນມູນຄ່າ cryptoasset, ແລະເຫດການອື່ນໆທີ່ເກີນການຄວບຄຸມຂອງບໍລິສັດ.
- ພວກເຮົາອາດຈະຄິດຄ່າທໍານຽມທີ່ລະບຸໄວ້ສໍາລັບແຕ່ລະຜະລິດຕະພັນຫຼືການບໍລິການ. ສໍາລັບລາຍລະອຽດ, ກະລຸນາເບິ່ງທີ່
https://www.whalefin.com/ja/commission
- ຄໍາວ່າ "cryptoasset" ຫມາຍເຖິງ cryptoasset ທີ່ຖືກກໍານົດໄວ້ໃນມາດຕາ 2, ວັກ 5 ຂອງກົດຫມາຍວ່າດ້ວຍການຊໍາລະເງິນ, ແຕ່ພວກເຮົາອາດຈະໃຊ້ຄໍາສັບ "ສະກຸນເງິນ virtual" ຫຼື "cryptoasset (ສະກຸນເງິນ virtual)" ໃນບາງຫນ້າຈໍ.
ປະຕິເສດ: ນີ້ແມ່ນໂພສທີ່ຈ່າຍແລະບໍ່ຄວນຖືວ່າເປັນຂ່າວ / ຄຳ ແນະ ນຳ.
ແຫຼ່ງຂໍ້ມູນ: https://ambcrypto.com/amber-group-launches-whalefin-in-japan-following-acquisition-of-decurret-inc/


text:
ທ່ານ ສິນລະວົງ ຄຸດໄພທູນ ກຳມະການກົມການເມືອງສູນກາງພັກ, ປະທານສູນກາງແນວລາວສ້າງຊາດ ເຂົ້າຮ່ວມກອງປະຊຸມສະຫຼຸບຕີລາຄາການຈັດຕັ້ງປະຕິບັດວຽກງານກໍ່ສ້າງຮາກຖານການເມືອງ, ພັດທະນາຊົນນະບົດຮອບດ້ານ ແລະ ວຽກງານ 3 ສ້າງ ທົ່ວປະເທດ, ພາຍໃຕ້ການເປັນປະທານ ແລະ ຊີ້ນຳກອງປະຊຸມໂດຍ ທ່ານ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານງານສູນກາງພັກ, ປະທານປະເທດ ແຫ່ງ ສປປ ລາວ, ມີບັນດາທ່ານການນຳພັກ-ລັດ ຂັ້ນສູນກາງ ແລະ ທ້ອງຖິ່ນທົ່ວປະເທດເຂົ້າຮ່ວມ.
ທ່ານ ບຸນທອງ ຈິດມະນີ ກຳມະການກົມການເມືອງສູນກາງພັກ, ຜູ້ປະຈຳການຄະນະເລຂາທິການສູນກາງພັກ, ຮອງປະທານປະເທດ ແຫ່ງ ສປປ ລາວ ໄດ້ກ່າວເປີດກອງປະຊຸມຢ່າງເປັນທາງການ. ຫຼັງຈາກນັ້ນ, ກອງປະຊຸມໄດ້ຮັບຟັງການສະຫຼຸບຕີລາຄາການຈັດຕັ້ງປະຕິບັດວຽກງານກໍ່ສ້າງຮາກຖານການເມືອງ, ພັດທະນາຊົນນະບົດຮອບດ້ານ ແລະ ວຽກງານ 3 ສ້າງ ໄລຍະແຕ່ປີ 2016-2021 ແລະ ທິດທາງແຜນການຮອດປີ 2025; ພ້ອມກັນນັ້ນ ຍັງໄດ້ຮັບຟັງບົດປະກອບຄຳເຫັນໃນຫົວຂໍ້ຕ່າງໆ ກ່ຽວກັບວຽກງານກໍ່ສ້າງຮາກຖານການເມືອງ, ພັດທະນາຊົນນະບົດຮອບດ້ານ ແລະ ວຽກງານ 3 ສ້າງ ຕາມພາລະບົດບາດຂອງກະຊວງ ແລະ ຈຸດພິເສດຂອງແຕ່ລະທ້ອງຖິ່ນ ຈາກບັນດາທ່ານລັດຖະມົນຕີ ແລະ ເຈົ້າແຂວງຈຳນວນໜຶ່ງ.
ກອງປະຊຸມດັ່ງກ່າວ ດຳເນີນມາເປັນເວລາໜຶ່ງວັນເຄິ່ງ ນັບແຕ່ຕອນເຊົ້າວັນທີ 14-ຕອນເຊົ້າວັນທີ 15 ກັນຍາ 2022 ນີ້ ທີ່ນະຄອນຫຼວງວຽງຈັນ.


text:
ການປິ່ນປົວດ້ວຍ ACEA
ACEA Therapeutics, ຕັ້ງຢູ່ໃນ San Diego, California ເປັນບໍລິສັດຍ່ອຍຂອງ Sorrento. ACEA Therapeutics ມຸ່ງຫມັ້ນທີ່ຈະພັດທະນາແລະສະຫນອງການປິ່ນປົວທີ່ມີນະວັດກໍາເພື່ອປັບປຸງຊີວິດຂອງຄົນເຈັບທີ່ມີພະຍາດທີ່ເປັນໄພຂົ່ມຂູ່ຕໍ່ຊີວິດ.
ສານປະກອບນໍາຂອງພວກເຮົາ, Abivertinib, ຕົວຍັບຍັ້ງ kinase ໂມເລກຸນຂະຫນາດນ້ອຍ, ປະຈຸບັນຢູ່ພາຍໃຕ້ການທົບທວນຄືນໂດຍອົງການອາຫານແລະຢາຂອງຈີນ (CFDA) ສໍາລັບການປິ່ນປົວຄົນເຈັບທີ່ເປັນມະເຮັງປອດທີ່ບໍ່ແມ່ນຈຸລັງຂະຫນາດນ້ອຍ (NSCLC) ທີ່ມີ EGFR T790M mutation. ມັນຍັງຢູ່ໃນການທົດລອງທາງດ້ານຄລີນິກເພື່ອປິ່ນປົວຄົນເຈັບທີ່ນອນໂຮງໝໍດ້ວຍ Covid-19 ໃນປະເທດບຣາຊິນ ແລະສະຫະລັດນຳໂດຍ Sorrento Therapeutics. ຕົວຍັບຍັ້ງ kinase ໂມເລກຸນນ້ອຍທີສອງຂອງ ACEA, AC0058, ໄດ້ເຂົ້າສູ່ໄລຍະ 1B ການພັດທະນາໃນສະຫະລັດສໍາລັບການປິ່ນປົວໂຣກ lupus erythematosus (SLE).
ຄຽງຄູ່ກັບອົງການ R&D ທີ່ເຂັ້ມແຂງ, ACEA ໄດ້ສ້າງຕັ້ງຄວາມສາມາດໃນການຜະລິດຢາແລະການຄ້າໃນປະເທດຈີນເພື່ອສະຫນັບສະຫນູນການເຕີບໂຕໃນໄລຍະຍາວຂອງພວກເຮົາ. ໂຄງລ່າງພື້ນຖານນີ້ໃຫ້ພວກເຮົາມີການຄວບຄຸມຫຼາຍກວ່າເກົ່າໃນລະບົບຕ່ອງໂສ້ການສະຫນອງຂອງພວກເຮົາເພື່ອຮັບປະກັນວ່າຜະລິດຕະພັນຖືກຈັດສົ່ງໃຫ້ຄົນເຈັບຕາມເວລາ.
SCILEX
ບໍລິສັດ SCILEX HOLDING (“Scilex”), ບໍລິສັດຍ່ອຍທີ່ເປັນເຈົ້າຂອງສ່ວນໃຫຍ່ຂອງ Sorrento, ແມ່ນອຸທິດຕົນເພື່ອການພັດທະນາແລະການຄ້າຂອງຜະລິດຕະພັນການຄຸ້ມຄອງຄວາມເຈັບປວດ. ຜະລິດຕະພັນຊັ້ນນໍາຂອງບໍລິສັດ ZTlido® (lidocaine topical system 1.8%), ເປັນຜະລິດຕະພັນຢາຕາມໃບສັ່ງແພດຂອງ lidocaine ທີ່ໄດ້ຮັບການອະນຸມັດໂດຍອົງການອາຫານແລະຢາສະຫະລັດສໍາລັບການບັນເທົາອາການເຈັບປວດທີ່ກ່ຽວຂ້ອງກັບ Post-Herpetic Neuralgia (PHN), ເຊິ່ງເປັນຮູບແບບຂອງອາການເຈັບເສັ້ນປະສາດ post-shingles.
Scilex's SP-102 (10 mg dexamethasone sodium phosphate gel), ຫຼື SEMDEXA™, ສໍາລັບການປິ່ນປົວອາການເຈັບແອວ lumbar Radicular Pain ແມ່ນຢູ່ໃນຂັ້ນຕອນຂອງການສໍາເລັດການທົດລອງທາງດ້ານຄລີນິກໄລຍະ III. ບໍລິສັດຄາດວ່າ SP-102 ຈະເປັນຄັ້ງທໍາອິດທີ່ FDA ອະນຸມັດການສັກຢາ epidural ທີ່ບໍ່ແມ່ນ opioid ເພື່ອປິ່ນປົວອາການເຈັບປວດ lumbosacral radicular, ຫຼື sciatica, ມີທ່າແຮງທີ່ຈະທົດແທນການສັກຢາ steroid epidural off-label 10 ຫາ 11 ລ້ານທີ່ຄຸ້ມຄອງໃນແຕ່ລະປີໃນສະຫະລັດ.ຢ້ຽມຊົມເວັບໄຊ
Bioserv
Bioserv, ຕັ້ງຢູ່ໃນ San Diego, California ເປັນບໍລິສັດຍ່ອຍຂອງ Sorrento. ສ້າງຕັ້ງຂຶ້ນໃນປີ 1988, ອົງການຈັດຕັ້ງເປັນຜູ້ໃຫ້ບໍລິການດ້ານການຜະລິດສັນຍາ cGMP ຊັ້ນນໍາທີ່ມີຫຼາຍກວ່າ 35,000 ຕາແມັດຂອງສິ່ງອໍານວຍຄວາມສະດວກທີ່ມີຄວາມສາມາດຫຼັກແມ່ນຈຸດໃຈກາງຂອງ aseptic ແລະບໍ່ aseptic bulk formulation; ການກັ່ນຕອງ; ການຕື່ມ; ການຢຸດເຊົາ; ການບໍລິການ lyophilization; ການຕິດສະຫຼາກ; ການປະກອບສິນຄ້າສໍາເລັດຮູບ; kitting ແລະການຫຸ້ມຫໍ່; ເຊັ່ນດຽວກັນກັບການບໍລິການເກັບຮັກສາແລະຈັດຈໍາຫນ່າຍອຸນຫະພູມທີ່ຄວບຄຸມເພື່ອສະຫນັບສະຫນູນຜະລິດຕະພັນຢາທົດລອງກ່ອນຄລີນິກ, ໄລຍະ I ແລະ II ທາງດ້ານການຊ່ວຍ, ທາດຢາອຸປະກອນທາງການແພດ, ທາດຢາວິນິດໄສທາງການແພດແລະຊຸດ, ແລະທາດປະຕິກິລິຍາວິທະຍາສາດຊີວິດ.ຢ້ຽມຊົມເວັບໄຊ
Concortis-Levena
ໃນປີ 2008, Concortis Biosystems ໄດ້ຖືກສ້າງຕັ້ງຂຶ້ນໂດຍມີເປົ້າໝາຍເພື່ອຮັບໃຊ້ຊຸມຊົນທາງວິທະຍາສາດ ແລະ ການຢາທີ່ດີຂຶ້ນດ້ວຍສານຕ້ານອະນຸມູນອິດສະລະ ແລະການບໍລິການຂອງຢາ conjugate (ADC) ທີ່ມີຄຸນນະພາບສູງ. ໃນປີ 2013, Sorrento ໄດ້ຊື້ Concortis, ສ້າງບໍລິສັດ ADC ຊັ້ນນໍາ. ການປະສົມປະສານຂອງ G-MAB™ (ຫໍສະຫມຸດແອນຕິບໍດີຂອງມະນຸດຢ່າງເຕັມທີ່) ກັບສານພິດ Concortis, ຕົວເຊື່ອມຕໍ່, ແລະວິທີການປະສົມປະສານມີທ່າແຮງທີ່ຈະສ້າງ ADCs ຊັ້ນນໍາໃນອຸດສາຫະກໍາ, ຮຸ່ນທີ 3.
ປະຈຸບັນ Concortis ກໍາລັງຄົ້ນຫາຫຼາຍກວ່າ 20 ທາງເລືອກ ADC ທີ່ແຕກຕ່າງກັນ (ທາງຄລີນິກກ່ອນ) ກັບຄໍາຮ້ອງສະຫມັກໃນ oncology ແລະນອກເຫນືອການ. ໃນວັນທີ 19 ເດືອນຕຸລາປີ 2015, Sorrento ໄດ້ປະກາດການສ້າງ Levena Biopharma ເປັນອົງການເອກະລາດເພື່ອສະເຫນີໃຫ້ຕະຫຼາດການບໍລິການ ADC ຢ່າງກວ້າງຂວາງຈາກການລິເລີ່ມໂຄງການ ADC ຜ່ານການຜະລິດ cGMP ຂອງ ADCs ຈົນເຖິງການສຶກສາທາງດ້ານຄລີນິກໄລຍະ I/II. ສໍາລັບຂໍ້ມູນລາຍລະອຽດ, ກະລຸນາຢ້ຽມຊົມ www.levenabiopharma.comຢ້ຽມຊົມເວັບໄຊ
SmartPharm Therapeutics, Inc
SmartPharm Therapeutics, Inc. (“SmartPharm”), ບໍລິສັດຍ່ອຍທີ່ເປັນເຈົ້າຂອງທັງໝົດຂອງ Sorrento Therapeutics, Inc. (Nasdaq: SRNE), ແມ່ນບໍລິສັດຢາຊີວະພາບໃນຂັ້ນຕອນການພັດທະນາທີ່ສຸມໃສ່ການປິ່ນປົວເຊື້ອພະຍາດທີ່ບໍ່ແມ່ນເຊື້ອໄວຣັດໃນຍຸກຕໍ່ໄປ, ສໍາລັບການປິ່ນປົວພະຍາດທີ່ຮ້າຍແຮງຫຼືຫາຍາກທີ່ມີວິໄສທັດຂອງການສ້າງ "ຊີວະວິທະຍາຈາກພາຍໃນ." ປະຈຸບັນ SmartPharm ກໍາລັງພັດທະນາເປັນ Novell, DNA-encoded monoclonal antibody ເພື່ອປ້ອງກັນການຕິດເຊື້ອ SARS-CoV-2, ເຊື້ອໄວຣັສທີ່ເຮັດໃຫ້ເກີດ COVID-19 ພາຍໃຕ້ສັນຍາກັບອົງການໂຄງການຄົ້ນຄ້ວາຂັ້ນສູງຂອງກະຊວງປ້ອງກັນປະເທດສະຫະລັດ. SmartPharm ໄດ້ເລີ່ມຕົ້ນການດໍາເນີນງານໃນປີ 2018 ແລະມີສໍານັກງານໃຫຍ່ໃນ Cambridge, MA, ສະຫະລັດອາເມລິກາ.ຢ້ຽມຊົມເວັບໄຊ
Ark ສຸຂະພາບສັດ
Ark Animal Health ແມ່ນບໍລິສັດຍ່ອຍທີ່ເປັນເຈົ້າຂອງທັງໝົດຂອງ Sorrento. Ark ໄດ້ຖືກສ້າງຕັ້ງຂຶ້ນໃນປີ 2014 ເພື່ອນໍາມາສູ່ຕະຫຼາດສັດຄູ່ກັບວິທີແກ້ໄຂນະວັດຕະກໍາທີ່ອອກມາຈາກກິດຈະກໍາການຄົ້ນຄວ້າແລະການພັດທະນາມະນຸດຂອງ Sorrento. ມັນໄດ້ຖືກຈັດຕັ້ງໃຫ້ກາຍເປັນອົງການເອກະລາດຢ່າງເຕັມທີ່ແລະພຽງພໍດ້ວຍຕົນເອງເມື່ອມັນມາຮອດຂັ້ນຕອນການຄ້າ (ຜະລິດຕະພັນພ້ອມທີ່ຈະໄດ້ຮັບການອະນຸມັດຈາກ FDA).
ໂຄງການພັດທະນາຜູ້ນໍາພາຂອງ Ark (ARK-001) ແມ່ນຢາຂ້າເຊື້ອ resiniferatoxin (RTX) ແບບຢາດຽວ. ARK-001 ໄດ້ຮັບ FDA CVM (ສູນການແພດສັດຕະວະແພດ) MUMS (ການນໍາໃຊ້ຫນ້ອຍ / ຊະນິດນ້ອຍ) ການອອກແບບສໍາລັບການຄວບຄຸມຄວາມເຈັບປວດຂອງມະເຮັງກະດູກໃນຫມາ. ໂຄງການອື່ນໆປະກອບມີຕົວຊີ້ວັດເພີ່ມເຕີມສໍາລັບ RTX ໃນຂົງເຂດເຊັ່ນ: ຄວາມເຈັບປວດ articular ຊໍາເຮື້ອໃນສັດ companion, ອາການເຈັບປວດ neuropathic ໃນມ້າ, ແລະ cystitis idiopathic ໃນແມວ, ເຊັ່ນດຽວກັນກັບການຂຸດຄົ້ນໂອກາດການພັດທະນາໃນຂົງເຂດການຕິດເຊື້ອຫຼືການປິ່ນປົວມະເຮັງ.ຢ້ຽມຊົມເວັບໄຊ


text:
ECCIL EuroCham (ສະພາການຄ້າເອີຣົບ) ເຮັດວຽກ ເພື່ອສະໜັບສະໜູນທ່າແຮງທຸລະກິດລາວ-ເອີຣົບ
ໃນປີ 2021, ສະຫະພາບເອີຣົບ ໄດ້ເລີ່ມດໍາເນີນການຕາມແຜນສໍາຄັນສູ່ພາກພື້ນອິນໂດ-ປາຊີຟິກ. ເຫດການສໍາຄັນນີ້ ສະທ້ອນໃຫ້ເຫັນເຖິງ ຄວາມສໍາຄັນທີ່ເພີ່ມຂຶ້ນຂອງພາກພື້ນ ແລະ ສຸມໃສ່ການສ້າງຄວາມເຂັ້ມແຂງທາງດ້ານການຄ້າລະຫວ່າງສອງພາກພື້ນ. ດ້ວຍເຫດນີ້, ບັນດາບໍລິສັດເອີຣົບ ຈຶ່ງມີຄວາມສົນໃຈເພີ່ມຂຶ້ນຢ່າງຫຼວງຫຼາຍໃນດ້ານການລົງທຶນຢູ່ ສປປ ລາວ ຊຶ່ງບັນດາທຸລະກິດລາວ ກໍມີຄວາມສົນໃຈເຊັ່ນດຽວກັນ. ໃນຫຼາຍບາດກ້າວ ສະພາການຄ້າ ແລະ ອຸດສາຫະກໍາເອີຣົບ ປະຈໍາ ສປປ ລາວ (ECCIL EuroCham) ກໍໄດ້ເຮັດໜ້າທີ່ເປັນຂົວເຊື່ອມຕໍ່ ເພື່ອອຳນວຍຄວາມສະດວກ ແລະ ເພີ່ມທະວີການລົງທຶນທັງສອງທາງ ພ້ອມທັງ ດ້ານການຄ້າລະຫວ່າງ ສປປ ລາວ ແລະ ເອີຣົບ.
ສະພາການຄ້າ ແລະ ອຸດສາຫະກໍາເອີຣົບ ປະຈໍາ ສປປ ລາວ (ECCIL EuroCham) ເຮັດວຽກຫຼາຍກວ່າການເປັນພຽງແຕ່ຜູ້ຕິດຕໍ່ ແລະ ການຈັບຄູ່ທາງທຸລະກິດ. ຫ້ອງການຂອງພວກເຮົາ ຍັງເຮັດໜ້າທີ່ເປັນກະບອກສຽງ ເພື່ອສະໜັບສະໜູນ ໃນນາມຜົນປະໂຫຍດຂອງສະມາຊິກ ແລະ ເຮັດວຽກຮ່ວມກັບບັນດາຜູ້ມີສ່ວນກ່ຽວຂ້ອງໃນ ສປປ ລາວ ເພື່ອປັບປຸງສະພາບແວດລ້ອມໃນການດໍາເນີນທຸລະກິດຢ່າງຕໍ່ເນື່ອງ. ສະພາການຄ້າ ແລະ ອຸດສາຫະກໍາເອີຣົບ ປະຈໍາ ສປປ ລາວ (ECCIL EuroCham) ຍັງເຮັດວຽກ ເພື່ອປັບປຸງຂີດຄວາມສາມາດ ແລະ ພັດທະນາພາກເອກະຊົນລາວຜ່ານການຝຶກອົບຮົມ ແລະ ການສໍາມະນາວິຊາການ.
ໃນຫວ່າງບໍ່ດົນມານີ້, ECCIL EuroCham ແລະ ຫ້ອງການຜູ້ຕາງໜ້າສະຫະພາບເອີຣົບ ປະຈໍາ ສປປ ລາວ ໄດ້ຈັດງານສ້າງເຄືອຂ່າຍທຸລະກິດຊຶ່ງເປັນທີ່ນິຍົມຊົມຊອບຫຼາຍງານ ທັງຢູ່ນະຄອນຫຼວງວຽງຈັນ ແລະ ແຂວງຫຼວງພະບາງ ເພື່ອໃຫ້ບັນດາສະມາຊິກ ແລະ ຜູ້ທີ່ຈະເຂົ້າມາເປັນສະມາຊິກ ໄດ້ພົບປະ ແລະ ສ້າງສາຍພົວພັນຕິດຕໍ່ເຊິ່ງກັນ ແລະ ກັນ.
ງານສົ່ງເສີມ ແລະ ສ້າງເຄືອຂ່າຍທຸລະກິດລະຫວ່າງ ສປປ ລາວ-ເອີຣົບ ຄັ້ງທີ 1 ໄດ້ຈັດຂຶ້ນທີ່ໂຮງແຮມ ຄຣາວພລາຊ່າ, ນະຄອນຫຼວງວຽງຈັນ. ຕະຫຼອດຊ່ວງບ່າຍ, ບັນດາແຂກ ແລະ ຜູ້ເຂົ້າຮ່ວມງານ ໄດ້ຮັບຊົມຫ້ອງວາງສະແດງຂອງບັນດາສະມາຊິກ ECCIL EuroCham ທີ່ເຮັດທຸລະກິດ, ການບໍລິການ ແລະ ຜະລິດຕະພັນທີ່ຫຼາກຫຼາຍ, ແລະ ຕໍ່ມາ ກໍໄດ້ມີການແນະນໍາໃຫ້ຮູ້ຈັກກັບວຽກງານຂອງ EuroCham ແລະ ທີມງານຂອງສະຫະພາບເອີຣົບ ໃນການສະໜັບສະໜູນທາງດ້ານການຄ້າ, ການລົງທຶນ ແລະ ການພັດທະນາພາກເອກະຊົນ ໃນ ສປປ ລາວ.
ຫຼາຍວັນຕໍ່ມາ, ງານສົ່ງເສີມ ແລະ ສ້າງເຄືອຂ່າຍທຸລະກິດລະຫວ່າງ ສປປ ລາວ-ເອີຣົບ ຄັ້ງທີ 2 ໄດ້ຈັດຂຶ້ນທີ່ໂຮງແຮມພູລແມນ ທີ່ແຂວງ ຫຼວງພະບາງ ຊຶ່ງສາມາດ ດຶງດູດຄົນເຂົ້າຮ່ວມງານໄດ້ເກີນກວ່າ 100 ຄົນ ຊຶ່ງເປັນຕົວແທນຂອງຊຸມຊົນທຸລະກິດທີ່ກວ້າງຂວາງ. ທ່ານ ທຽນ ຄໍາວົງສາ, ຜູ້ອໍານວຍການບໍລິຫານ ສະພາການຄ້າ ແລະ ອຸດສາຫະກໍາເອີຣົບປະຈໍາ ສປປ ລາວ ໄດ້ໃຫ້ຄໍາເຫັນວ່າ “ECCIL EuroCham ໄດ້ເຮັດວຽກເປັນເວລາຫຼາຍກວ່າທົດສະວັດ ເພື່ອຍົກລະດັບ ໂປຣໄຟລ ຂອງ ສປປ ລາວ ໃນຖານະ ເປັນປະເທດຈຸດໝາຍປາຍທາງຂອງການລົງທຶນ ໃນຊຸມຊົນທຸລະກິດເອີຣົບ ແລະ ການສ້າງ “ສຽງດຽວກັນ” ຂອງບັນດາທຸລະກິດເອີຣົບ ເພື່ອສ້າງສະພາບແວດລ້ອມໃນການດໍາເນີນທຸລະກິດທີ່ດີຂຶ້ນໃນ ສປປ ລາວ. ໃນຂະນະທີ່ເຄືອຂ່າຍຫຼັກຂອງເຮົາ ແມ່ນຢູ່ນະຄອນຫຼວງວຽງຈັນ, ພວກເຮົາຫວັງວ່າ ຈະຂະຫຍາຍກິດຈະກໍາຕ່າງໆຂອງພວກເຮົາໄປຍັງ ແຂວງຫຼວງພະບາງ ຊຶ່ງປັດຈຸບັນ ບັນດາທຸລະກິດ ລວມທັງ ຂະແໜງຕ້ອນຮັບ, ພວມກຽມພ້ອມສໍາລັບປີທີ່ດີຂຶ້ນກວ່າເກົ່າ.”
ທີມເອີຣົບ ໄດ້ແນະນໍາການນໍາໃຊ້ຍຸດທະສາດດ້ານການສະໜັບສະໜູນທາງການຄ້າ ແລະ ພາກເອກະຊົນປີ 2021–2025 ໃນງານເຫຼົ່ານີ້. ທີມເອີຣົບ ແລະ ຫ້ອງການຜູ້ຕາງໜ້າສະຫະພາບເອີຣົບ ປະຈໍາ ສປປ ລາວ ແມ່ນຄູ່ຮ່ວມມືທາງສະຖາບັນທີ່ເຂັ້ມແຂງຂອງ ສະພາການຄ້າ ແລະ ອຸດສາຫະກໍາເອີຣົບ ປະຈໍາ ສປປ ລາວ (ECCIL) ແລະ ພວກເຮົາໄດ້ມີການເຮັດວຽກຮ່ວມກັນໃນທຸກໆມື້ເພື່ອສົ່ງເສີມການລົງທຶນຂອງພາກເອກະຊົນແບບຍືນຍົງ ແລະ ຢ່າງມີຄວາມຮັບຜິດຊອບ, ສົ່ງເສີມບົດບາດແມ່ຍິງໃນແວດວົງທຸລະກິດ, ປັບປຸງສະພາບແວດລ້ອມທຸລະກິດຂອງລາວ ແລະ ເພີ່ມທະວີການສົ່ງອອກ ແລະ ການຄ້າລະຫວ່າງ ສປປ ລາວ, ສະຫະພາບ ເອີຣົບ ແລະ ພາກພື້ນອາຊຽນ.
ໃນງານດັ່ງກ່າວ, ທ່ານ ປີເຕີ ຟອດຈ, ປະທານຂອງ ECCIL EuroCham ໄດ້ກ່າວຢໍ້າຄືນໃຫ້ເຫັນເຖິງ ທ່າແຮງອັນຍິ່ງໃຫຍ່ສໍາລັບສາຍພົວພັນທຸລະກິດ ລາວ-ເອີຣົບ, “ສະຖິຕິການຄ້າສໍາລັບພາກພື້ນກັບ ສະຫະພາບເອີຣົບ ສະແດງໃຫ້ເຫັນຈະແຈ້ງວ່າ ພວກເຮົາຢູ່ເບື້ອງຫຼັງບັນດາປະເທດໃກ້ຄຽງ ຊຶ່ງໝາຍຄວາມວ່າ ຍັງມີຂອບເຂດທີ່ສຳຄັນ ເພື່ອເພີ່ມທະວີການຄ້າລະຫວ່າງ ສປປ ລາວ ແລະ ສະຫະພາບເອີຣົບ. ພວກເຮົາ ຂໍນໍາໃຊ້ເຫດການນີ້ ເປັນຈຸດເລີ່ມຕນ ສໍາລັບການຮ່ວມມືທີ່ເຂັ້ມແຂງຂຶ້ນ ລະຫວ່າງບັນດາສະພາການຄ້າຕ່າງໆ, ແລະ ລະຫວ່າງສະພາການຄ້າກັບ ລັດຖະບານ ສປປ ລາວ ໂດຍມີເປົ້າໝາຍຮ່ວມກັນ ເພື່ອເພີ່ມທະວີການສົ່ງອອກຂອງລາວໄປຍັງ ສະຫະພາບເອີຣົບ, ແລະ ເພື່ອດຶງດູດນັກລົງທຶນເອີຣົບທີ່ມີຄວາມຮັບຜິດຊອບສູງມາຍັງ ສປປ ລາວ!”
ບົດຄວາມນີ້ໄດ້ຖືກຂຽນໂດຍໄດ້ຮັບການສະໜັບສະໜູນທາງດ້ານການເງິນຈາກສະຫະພາບເອີຣົບ. ສະພາການຄ້າ ແລະ ອຸດສາຫະກໍາເອີຣົບ ປະຈໍາ ສປປ ລາວ ຮັບຜິດຊອບຕໍ່ເນື້ອໃນ ແລະ ບໍ່ໄດ້ສະທ້ອນເຖິງທັດສະນະຂອງ ສະຫະພາບເອີຣົບ.
ຂໍ້ມູນເພີ່ມເຕີມ
ສໍາລັບຂໍ້ມູນເພີ່ມເຕີມກ່ຽວກັບວຽກງານ ຫຼື ການເປັນສະມາຊິກຂອງ ECCIL EuroCham, ກະລຸນາເຂົ້າເບິ່ງເວັບໄຊ້: eccil.org
ເນື້ອໃນ ແລະ ຮູບພາບ ໂດຍ ສະພາການຄ້າ ແລະ ອຸດສາຫະກໍາເອີຣົບ


text:
ຕາມການລາຍງານຈາກຄວາມສະຫງົບໃຫ້ຮູ້ວ່າ: ກະຊວງປ້ອງກັນຄວາມສະຫງົບ ຮ່ວມກັບກໍາມະທິການກົດໝາຍສະພາແຫ່ງຊາດ ໄດ້ຈັດກອງປະຊຸມ ກວດກາເນື້ອໃນຮອບດ້ານຂອງຮ່າງກົດໝາຍວ່າດ້ວຍການຄຸ້ມຄອງອາວຸດ ແລະ ວັດຖຸລະເບີດຂຶ້ນໃນ ລະຫວ່າງວັນທີ 25-26 ເມສາ 2022, ເປັນປະທານຮ່ວມໂດຍ ພົຕ ປອ ທອງເຫຼັກ ມັງຫນໍ່ເມກ ຮອງ ລັດຖະມົນຕີກະຊວງ ປກສ ທັງເປັນຄະນະຮັບຜິດຊອບສ້າງຮ່າງກົດຫມາຍ ວ່າດ້ວຍການຄຸ້ມຄອງອາວຸດ ແລະ ວັດຖຸລະເບີດ, ທ່ານ ປວ ພູທອນ ວໍລະເຜັດ ຮອງປະທານກໍາມາທິການກົດຫມາຍ ແລະ ພົຈວ ປອ ມາລາ ວິລະຈິດ ຮອງປະທານກໍາມາທິການ ປກຊ-ປກສ ສະພາແຫ່ງຊາດ, ມີບັນດາ ກໍາ ມາທິການກົດຫມາຍສະພາ ແຫ່ງຊາດ, ຫ້ອງວ່າການສໍານັກງານນາຍົກລັດຖະມົນຕີ, ກະຊວງຍຸຕິທໍາ, ກະຊວງປ້ອງກັນປະເທດ, ກະຊວງ ອຸດສາຫະກໍາ ແລະ ການຄ້າ, ກະຊວງສຶກສາທິການ ແລະ ກິລາ, ພ້ອມດ້ວຍຄະນະຮັບຜິດຊອບສ້າງຮ່າງ ກົດຫມາຍເຂົ້າຮ່ວມ.
ທ່ານ ປອ ພູທອນ ວໍລະເພັດ ກ່າວວ່າ: ການຈັດກອງປະຊມກວດກາເນື້ອໃນຮອບດ້ານຂອງຮ່າງ ກົດຫມາຍ ວ່າດ້ວຍການຄຸ້ມຄອງອາວຸດ ແລະ ວັດຖຸລະເບີດໃນຄັ້ງນີ້ ເພື່ອເຮັດໃຫ້ຮ່າງກົດຫມາຍສະບັບດັ່ງ ກ່າວມີຄວາມຄົບຖ້ວນ, ສົມບູນ ແລະ ຮັດກຸມທາງດ້ານໂຄງຮ່າງ ແລະ ເນື້ອໃນທັງໃຫ້ແທດ ເໝາະກັບ ສະພາບຄວາມເປັນຈິງໃນປັດຈຸບັນ ແລະ ໃຫ້ສາມາດນໍາເຂົ້າຜ່ານ ແລະ ຖືກຮັບຮອງເອົາໃນກອງປະຊຸມ ສະໄຫມສາມັນເທື່ອ ທີ III ຂອງສະພາແຫ່ງຊາດ ຊຸດ ທີ IX ທີ່ຈະຈັດຂຶ້ນໃນລະຫວ່າງເດືອນມິຖຸນາ 2022 ນີ້ ຢ່າງເປັນທາງການ.
ໂຄງປະກອບຮ່າງກົດຫມາຍດັ່ງກ່າວ, ປະກອບມີ IX ພາກ, 9 ຫມວດ ແລະ 67 ມາດຕາ, ໃນນີ້, ຄວາມ ສໍາຄັນຮ່າງກົດຫມາຍ ວ່າດ້ວຍການຄຸ້ມຄອງອາ ວຸດ ແລະ ວັດຖຸລະເບີດສະບັບນີ້ ແມ່ນມີຄວາມສໍາຄັນຫຼາຍຕໍ່.
ກັບກະຊວງປ້ອງກັນຄວາມສະຫງົບ ແລະ ກະຊວງປ້ອງກັນປະເທດໃນການຄຸ້ມຄອງ ໂດຍກົງ, ເຊິ່ງໄດ້ ່ ກໍານົດຫຼັກການ, ລະບຽບການ ແລະ ມາດຕະການກ່ຽວກັບການຄຸ້ມຄອງ, ຕິດຕາມ, ກວດກາວຽກງານ.
ຄຸ້ມຄອງອາວຸດ ແລະ ວັດຖຸລະເບີດໃນທົ່ວສັງຄົມ ແລະ ທັງເປັນເຄື່ອງມືຮັບປະກັນໃຫ້ແກ່ກໍາລັງປ້ອງກັນ ຊາດ-ປ້ອງກັນຄວາມສະຫງົບ ພວກເຮົາກໍຄື ທຸກຂະແຫນງການທີ່ກ່ຽວ ຂ້ອງໃນການປະຕິບັດວຽກງານດັ່ງ ກ່າວໄດ້ຢ່າງຖືກຕ້ອງ, ສອດຄ່ອງກັບກົດຫມາຍ, ມີປະສິດທິພາບ ແລະ ປະສິດທິຜົນ ແນໃສ່ແກ້ໄຂ ປະກົດການຫຍໍ້ທໍ້ທີ່ເກີດຈາກອາວຸດ ແລະ ວັດຖຸລະເບີດເຮັດໃຫ້ປະເທດຊາດມີສະຖຽນລະພາບທາງດ້ານ ການເມືອງ, ຄວາມສະຫງົບ ແລະ ຄວາມເປັນລະບຽບຮຽບຂອງສັງຄົມ ປະກອບສ່ວນເຂົ້າໃນການປົກປັກ ຮັກສາ, ສ້າງສາ ແລະ ພັດທະນາປະເທດຊາດ.


text:
ເລຂາທິການໃຫຍ່ຄະນະບໍລິຫານງານສູນກາງພັກ ປະທານປະເທດ ຕີລາຄາສູງຕໍ່ສາຍພົວພັນການທູດລາວ-ຫວຽດນາມ ຄົບຮອບ 60 ປີ
ໂອກາດວັນສ້າງຕັ້ງສາຍພົວພັນທາງການທູດ ລາວຫວຽດນາມ ຄົບຮອບ 60ປີ ວັນທີ 5 ກັນຍາ 2022 ສະຫາຍ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານງານສູນກາງພັກ ປະທານປະເທດ ໃຫ້ສໍາພາດຕໍ່ສື່ມວນຊົນ ໂດຍທ່ານໄດ້ກ່າວເຖິງຄວາມໝາຍ, ຄວາມສຳຄັນ ຂອງການສ້າງຕັ້ງສາຍພົວພັນການທູດ ລາວ-ຫວຽດນາມ, ຫວຽດນາມ-ລາວ ທີ່ເກີດຂຶ້ນແມ່ນໄດ້ມາຍ້ອນໝາກຜົນຂອງໄຊຊະນະອັນໃຫຍ່ຫຼວງ ແຫ່ງການຕໍ່ສູ້ອັນດຸເດືອດ ຂອງການປະຕິວັດຂອງສອງປະເທດ.
ສະຫາຍ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານງານສູນກາງພັກ ປະທານປະເທດກ່າວວ່າ: ສອງປະເທດລາວ-ຫວຽດນາມ ເປັນບ້ານໃກ້ເຮືອນຄຽງຕິດຈອດກັນດ້ວຍສາຍພູສາຍນໍ້າທາງທຳມະຊາດ, ປະຊາຊົນສອງຊາດ ໄດ້ດໍາລົງຊີວິດຢູ່ຮ່ວມກັນຢ່າງສັນຕິສຸກມາແຕ່ດຶກດຳບັນ. ນັບແຕ່ທ້າຍສະຕະວັດທີ 19, ຕົ້ນສະຕະວັດທີ 20 ສອງປະເທດໄດ້ຕົກຢູ່ໃນຊາຕາກໍາອັນດຽວກັນ ຄື : ປະເທດຊາດສູນເສຍເອກະລາດ, ປະຊາຊົນຖືກກົດຂີ່ຂູດຮີດແສນສາຫັດ ພາຍໃຕ້ແອກປົກຄອງຂອງພວກຈັກກະພັດຕ່າງດ້າວ.
ນັບແຕ່ພັກກອມມູນິດອິນດູຈີນ ໄດ້ກໍາເນີດເກີດຂຶ້ນ, ໂດຍມີປະທານ ໂຮ່ຈິມິນ ຜູ້ຍິ່ງໃຫຍ່ ເປັນຜູ້ກໍ່ຕັ້ງນັ້ນ, ຕໍ່ມາກໍ່ໄດ້ເກີດມີພັກກອມມູນິດຫວຽດນາມ, ມີພັກປະຊາຊົນປະຕິວັດລາວ ແລະ ພັກປະຊາຊົນກໍາປູເຈຍ ນຳພາ, ໄດ້ຄຽງບ່າຄຽງໄຫຼ່ກັນ ຕໍ່ສູ້ຕ້ານສັດຕູໂຕດຽວກັນຢ່າງດຸເດືອດ, ຂ້ຽວຂາດ ແລະ ໄດ້ຍາດເອົາເອກະລາດແຫ່ງຊາດ ແລະ ສິດເສລີພາບມາໃຫ້ປະຊາຊົນສາມຊາດອິນດູຈີນ ໄດ້ຢ່າງສົມບູນ, ສຳລັບຢູ່ປະເທດລາວ, ພາຍໃຕ້ການນຳພາຂອງພັກປະຊາຊົນລາວ ໃນເມື່ອກ່ອນ ອັນມີປະທານ ໄກສອນ ພົມວິຫານ ເປັນຜູ້ນຳພານັ້ນ, ບໍ່ວ່າຍາມໃດກໍ່ໄດ້ຖືມິດຕະພາບອັນຍິ່ງໃຫຍ່, ຄວາມສາມັກຄີພິເສດ, ການຮ່ວມສຳພັນສູ້ຮົບກັບພັກກອມມູນິດຫວຽດນາມ, ກອງທັບຫວຽດນາມ ແລະ ປະຊາຊົນຫວຽດນາມ ເປັນກຳລັງແຮງຕັດສິນທຸກໄຊຊະນະຂອງຕົນ. ດັ່ງນັ້ນ, ມັນຈຶ່ງເປັນບໍ່ເກີດແຫ່ງມິດຕະພາບທີ່ຍິ່ງໃຫຍ່ຄວາມສາມັກຄີພິເສດຂອງສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ, ຫວຽດນາມ-ລາວ ເຖິງເທົ່າທຸກວັນນີ້.
ຖ້າຈະເວົ້າເຖິງຄວາມໝາຍ, ຄວາມສຳຄັນ ຂອງການສ້າງຕັ້ງສາຍພົວພັນການທູດ ລາວ-ຫວຽດນາມ, ຫວຽດນາມ-ລາວ ທີ່ເກີດຂຶ້ນໃນວັນທີ 05 ກັນຍາ 1962, ເຊິ່ງໄດ້ວຽນມາບັນຈົບຄົບຮອບ 60 ປີ ພໍດີ ທີ່ສອງຊາດພວກເຮົາໃຫ້ຄວາມສໍາຄັນ ແລະ ພ້ອມກັນສະເຫຼີມສະຫຼອງ ໂດຍຖືເອົາປີ 2022 ເປັນປີສະຫຼອງສອງເຫດການທີ່ເປັນເຫດການໃຫຍ່ຂອງສອງປະເທດເຮົານັ້ນ, ການຕົກລົງສ້າງຕັ້ງສາຍພົວພັນການທູດ ລະຫວ່າງສາທາລະນະລັດ ປະຊາທິປະໄຕ ຫວຽດນາມ ກັບ ຣາຊາອານາຈັກລາວ ໃນເວລານັ້ນ, ແມ່ນໄດ້ມາຍ້ອນໝາກຜົນຂອງໄຊຊະນະອັນໃຫຍ່ຫຼວງຂອງການຕໍ່ສູ້ອັນດຸເດືອດ ຂອງການປະຕິວັດ ຂອງສອງປະເທດພວກເຮົາໃນເວລານັ້ນ, ຊຶ່ງໄດ້ເຮັດໃຫ້ ສາທາລະນະລັດ ປະຊາທິປະໄຕ ຫວຽດນາມ ມີບົດບາດອິດທິພົນ ຕໍ່ໂລກຢ່າງກວ້າງຂວາງ. ສ່ວນຢູ່ລາວ ໄດ້ມີການເຊັນສັນຍາເຊີແນວ ກ່ຽວກັບລາວຂຶ້ນໃນ ປີ 1962, ອັນໄດ້ນຳໄປສູ່ການສ້າງຕັ້ງລັດຖະບານປະສົມສາມຝ່າຍ ໄດ້ແກ່ ຝ່າຍລັດຖະບານວຽງຈັນ, ຝ່າຍແນວລາວຮັກຊາດ ແລະ ກຳລັງຝ່າຍເປັນກາງຮັກຊາດ ຂຶ້ນທີ່ວຽງຈັນ. ໃນເວລານັ້ນ, ຍ້ອນການຕໍ່ສູ້ທາງດ້ານການເມືອງ ການທູດຂອງກຳລັງຮັກຊາດ ໃນລັດຖະບານປະສົມ 3 ຝ່າຍ ຈຶ່ງເຮັດໃຫ້ສາມາດສ້າງຕັ້ງສາຍພົວພັນການທູດລະຫວ່າງ ຣາຊາອານາຈັກລາວ ກັບ ສາທາລະນະລັດ ປະຊາທິປະໄຕ ຫວຽດນາມ ຢ່າງເປັນທາງການນີ້ໃນວັນທີ 05 ກັນຍາ 1962.
ນີ້ເປັນເຫດການສໍາຄັນ ແລະ ເປັນບາດລ້ຽວໃໝ່ ຂອງໄຊຊະນະທາງການທູດ ຂອງກໍາລັງປະຕິວັດຂອງສອງພັກ, ສອງຊາດ ຢ່າງແທ້ຈິງ ເພາະວ່າຢູ່ນະຄອນຫຼວງວຽງຈັນກ່ອນນັ້ນ ມີສະຖານທູດ ຂອງລັດຖະບານຫຸ່ນໄຊງ່ອນ ຕັ້ງຢູ່ພຽງແຫ່ງດຽວ ເພາະຝ່າຍວຽງຈັນ ແລະ ຝ່າຍຕາເວັນຕົກ ບໍ່ຍອມຮັບຮູ້ ລັດຖະບານໃດໆ ຂອງຫວຽດນາມ ນອກຈາກລັດຖະບານຫຸ່ນໄຊງ່ອນ, ແຕ່ພາຍຫຼັງ ວັນທີ 05 ກັນຍາ 1962, ລັດຖະບານແຫ່ງ ສາທາລະນະລັດ ປະຊາທິປະໄຕ ຫວຽດນາມ ໄດ້ມີສະຖານເອກອັກຄະລັດຖະທູດຂອງຕົນ ຕັ້ງຢູ່ນະຄອນຫຼວງວຽງຈັນ ຢ່າງສະຫງ່າຜ່າເຜີຍ. ສ່ວນຢູ່ນະຄອນຫຼວງຮ່າໂນ້ຍ ກໍ່ມີສະຖານທູດ ແຫ່ງ ຣາຊາອານາຈັກລາວຕັ້ງຢູ່ຄຽງຄູ່ກັບສຳນັກງານຜູ້ຕາງໜ້າສູນກາງແນວລາວຮັກຊາດ.
ການສ້າງຕັ້ງສາຍພົວພັນການທູດ ລະຫວ່າງ ລາວ-ຫວຽດນາມ ຈຶ່ງຖືເປັນເຫດການປະຫວັດສາດ ທີ່ເປັນຂີດໝາຍສໍາຄັນໃນການພົວພັນລະຫວ່າງສອງປະເທດ ລາວ-ຫວຽດນາມ, ແມ່ນໝາກຜົນຂອງການຕໍ່ສູ້ໃນສະໜາມຮົບທາງການເມືອງ, ການທູດ ໄປຄຽງຄູ່ກັບການຊັ່ງຊາກຳລັງໃນສະໜາມຮົບທາງການທະຫານ ຂອງກຳລັງປະຕິວັດ ຂອງສອງປະເທດ ລາວ-ຫວຽດນາມ; ເປັນການຕອບສະໜອງຄວາມຮຽກຮ້ອງຕ້ອງການຂອງການປະຕິວັດຂອງສອງປະເທດ; ຮັບຮູ້ ແລະ ໄດ້ມາເຊິ່ງຄວາມຖືກຕ້ອງທາງດ້ານກົດໝາຍ ແລະ ໄດ້ເປັນພື້ນຖານໃຫ້ແກ່ການສືບທອດ ໃຫ້ແກ່ສອງປະເທດພາຍຫຼັງການສະຖາປະນາ ສປປ ລາວ ແລະ ພາຍຫຼັງ ທີ່ຫວຽດນາມ ໄດ້ທ້ອນໂຮມປະເທດຊາດ ໃຫ້ເປັນອັນໜຶ່ງອັນດຽວ ແລະ ສະຖາປະນາສາທາລະນະລັດ ສັງຄົມນິຍົມຫວຽດນາມ ຈົນເທົ່າທຸກວັນນີ້.
ສະຫາຍ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານງານສູນກາງພັກ ປະທານປະເທດກ່າວວ່າ: ນໍ້າໃຈມິດຕະພາບ, ຄວາມສາມັກຄີ ແລະ ການຮ່ວມມື ລະຫວ່າງ ລາວ-ຫວຽດນາມ ມີທັງຄວາມເປັນສະຫາຍ, ຄວາມເປັນອ້າຍນ້ອງ, ຄວາມເປັນມິດທີ່ໃກ້ຊິດ ແລະ ຍັງມີຄວາມສາມັກຄີທີ່ຜູກພັນແໜ້ນແຟ້ນອີກດ້ວຍ… ທັງໝົດເຫຼົ່ານີ້ ມັນໄດ້ກາຍເປັນມິດຕະພາບທີ່ຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ທີ່ກຳລັງດຳລົງຢູ່ ແລະ ຈະດຳລົງຢູ່ກັບປະຊາຊົນສອງຊາດເຮົາຕະຫຼອດໄປ. ດັ່ງນັ້ນ, ເພື່ອເຮັດໃຫ້ຄວາມສຳພັນ ທີ່ຫາຍາກ ໄດ້ສືບຕໍ່ດຳລົງຄົງຢູ່ ແລະ ພັດທະນາຕໍ່ໄປ,
ລາວ-ຫວຽດນາມ ຈະສືບຕໍ່ຈັບມືກັນແໜ້ນ, ພ້ອມກັນກ້າວເດີນ, ສືບຕໍ່ຊ່ວຍເຫຼືອ, ສະໜັບສະໜູນ ເຊິ່ງກັນແລະກັນ, ເຕີມເຕັມໃຫ້ແກ່ກັນທາງດ້ານບົດຮຽນ, ປະສົບການ, ຄວາມຮູ້, ຄວາມສາມາດ ໃຫ້ແກ່ກັນ, ສ້າງເງື່ອນໄຂໃຫ້ແກ່ກັນແລະກັນ ເພື່ອພັດທະນາເສດຖະກິດ-ສັງຄົມ ຂອງແຕ່ລະປະເທດ, ນຳໃຊ້ທ່າແຮງ ແລະ ຈຸດພິເສດຂອງແຕ່ລະປະເທດ ເພື່ອຂຸດຄົ້ນອອກມາ ນຳໄປສູ່ຄວາມຈະເລີນກ້າວໜ້າ ຮ່ວມກັນ ເພື່ອຜົນປະໂຫຍດຂອງປະຊາຊົນຂອງພວກເຮົາທັງສອງປະເທດ; ສືບຕໍ່ຜັນຂະຫຍາຍ ບັນດາຂໍ້ຕົກລົງຂອງການນຳ ຂອງສອງພັກ, ຂໍ້ຜູກພັນ ແລະ ສັນຍາຂອງສອງລັດຖະບານ ແຕ່ລະໄລຍະ ໃຫ້ເປັນຮູບປະທຳ ນຳເອົາຜົນປະໂຫຍດຕົວຈິງມາສູ່ສອງປະເທດ ແລະ ພະຍາຍາມສ້າງກຳລັງແຮງທາງດ້ານການຮ່ວມມືຮອບດ້ານ ທາງດ້ານເສດຖະກິດ ໃຫ້ມີປະສິດທິຜົນສູງຂຶ້ນເລື້ອຍໆ ໃຫ້ສົມຄູ່ກັບການພົວພັນທາງດ້ານການເມືອງ ລະຫວ່າງ ລາວ-ຫວຽດນາມ, ຫວຽດນາມ-ລາວ ດັ່ງທີ່ເຄີຍຕີລາຄາມາແລ້ວນັ້ນ; ສືບຕໍ່ເອົາໃຈໃສ່ໃນການຮ່ວມມືດ້ານວັດທະນະທໍາ-ສັງຄົມ,ຍົກລະດັບຄຸນະພາບ ການຮ່ວມມືດ້ານການກໍ່ສ້າງຊັບພະຍາກອນມະນຸດ, ຮ່ວມມືກັນແກ້ໄຂບັນດາໜໍ່ແໜງ ທີ່ຈະພາໃຫ້ເກີດປະກົດການຫຍໍ້ທໍ້ ຕາມຊາຍແດນຂອງສອງປະເທດ, ເຮັດໃຫ້ເປັນຊາຍແດນແຫ່ງສັນຕິພາບ, ມີຄວາມສະຫງົບສຸກ, ສ້າງເງື່ອນໄຂໃຫ້ປະຊາຊົນຢູ່ລຽບຕາມຊາຍແດນ ມີການພັດທະນາ, ໃຫ້ປະຊາຊົນສອງປະເທດ ໄປມາຫາສູ່ກັນ ແລະ ທຳມາຫາກິນຮ່ວມກັນ; ສືບຕໍ່ໃຫ້ຄວາມຮູ້, ຄວາມເຂົ້າໃຈ ຢ່າງເລິກເຊິ່ງ ເຖິງປະຫວັດຄວາມເປັນມາຂອງນໍ້າໃຈມິດຕະພາບ, ຄວາມສາມັກຄີ ທີ່ບໍລິສຸດຜຸດຜ່ອງຂອງສອງຊາດ ແລະ ໃຫ້ມະຫາຊົນຂອງສອງປະເທດ ເປັນຜູ້ປົກປັກຮັກສາໄວ້ໃຫ້ໝັ້ນຄົງຍາວນານ, ຕີຖອຍເຈດຕະນາ ແລະ ການກະທຳ ຂອງຜູ້ບໍ່ຫວັງດີ ເພື່ອມ້າງເພທຳລາຍຄວາມສຳພັນຂອງສອງຊາດພວກເຮົາ.
ສະຫາຍ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານງານສູນກາງພັກ ປະທານປະເທດ ກ່າວຕືມອີກວ່າ: ພວກເຮົາມີຄວາມປິຕິຊົມຊື່ນເປັນຢ່າງຍິ່ງ ທີ່ເຫັນວ່າສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ທີ່ເປັນມູນເຊື້ອ ລະຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ ແລະ ຫວຽດນາມ ໄດ້ຮັບການຖະນຸຖະໜອມ ແລະ ເພີ່ມພູນຄູນສ້າງ ຜ່ານຫຼາຍຮຸ້ນຄົນ, ຮອດປັດຈຸບັນຍັງສືບຕໍ່ຂະຫຍາຍຕົວຢ່າງຕໍ່ເນື່ອງ ແລະ ນຳເອົາຜົນປະໂຫຍດທີ່ເປັນຮູບປະທຳ ແລະ ແທດຕົວຈິງມາສູ່ປະຊາຊົນສອງຊາດ ລາວ-ຫວຽດນາມ.
ໃນໂອກາດນີ້, ສະຫາຍ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານງານສູນກາງພັກ ປະທານປະເທດ ໄດ້ເຊີນຊວນປະຊາຊົນລາວ ແລະ ປະຊາຊົນຫວຽດນາມ ທຸກຊັ້ນຄົນ ຈົ່ງພ້ອມກັນສານຕໍ່ພາລະກິດຂອງບັນພະບູລຸດ, ຄົນຮຸ່ນກ່ອນ, ອອກແຮງເພີ່ມພູນຄູນສ້າງສາຍພົວພັນພິເສດລາວ-ຫວຽດນາມ ໃຫ້ແຕກດອກອອກຜົນ ແລະ ຂຽວສົດງົດງາມຕະຫຼອດໄປ. ຂໍໃຫ້ໄວໜຸ່ມ ລາວ-ຫວຽດນາມ ຈົ່ງເປັນຜູ້ສືບທອດທີ່ດີ, ເປັນຜູ້ພິທັກປົກປ້ອງ, ຖະນຸຖະໜອມ ສາຍພົວພັນພິເສດລາວ-ຫວຽດນາມ ໃຫ້ໝັ້ນຄົງຈົນເທົ່າໃດໆ; ຈົ່ງຮ່ວມມື, ຮ່ວມແຮງ, ຮ່ວມໃຈກັນ, ຮັກແພງສາມັກຄີ, ຊ່ວຍເຫຼືອເຊິ່ງກັນແລະກັນບົນຈິດໃຈສະຫາຍອ້າຍນ້ອງ, ພ້ອມກັນປົກປັກຮັກສາໝາກຜົນຂອງການປະຕິວັດ, ພ້ອມກັນສ້າງສາພັດທະນາປະເທດຊາດໃຫ້ຮັ່ງມີ, ເຂັ້ມແຂງຕາມເປົ້າໝາຍອຸດົມການຂອງສອງພັກ; ຈົ່ງຮ່ວມກັນສ້າງຂະບວນການປະກອບສ່ວນເຂົ້າໃນບັນດາກິດຈະກໍາສະເຫຼີມສະຫຼອງ ປີສາມັກຄີມິດຕະພາບ ລາວ-ຫວຽດນາມ ປີ 2022 ໃຫ້ມີເນື້ອໃນເລິກເຊິ່ງ ແລະ ປະສົບຜົນສໍາເລັດຢ່າງຈົບງາມ.
ໃນໂອກາດວັນຊາດ ແຫ່ງ ສາທາລະນະລັດ ສັງຄົມນິຍົມ ຫວຽດນາມ ວັນທີ02 ກັນຍາ ຄົບຮອບ 77 ປີ ທີ່ຫາກໍ່ຜ່ານມານີ້, ສະຫາຍ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານການສູນກາງພັກ ປະທານປະເທດ ຍັງໄດ້ສະແດງຄວາມຊົມເຊີຍຢ່າງສຸດໃຈ ແລະ ສະແດງຄວາມພາກພູມໃຈຕໍ່ໝາກຜົນຕ່າງໆ ທີ່ສະຫາຍ ຫວຽດນາມ ຍາດມາໄດ້ ຕະຫຼອດໄລຍະ 77 ປີ ຜ່ານມາ; ອວຍພອນໃຫ້ ສສ ຫວຽດນາມ ພາຍໃຕ້ການນຳພາອັນສະຫລາດສ່ອງໃສຂອງພັກກອມມູນິດຫວຽດນາມ ອັນມີສະຫາຍເລຂາທິການໃຫຍ່ ຫງວຽນ ຟູ ຈ້ອງ ເປັນຜູ້ນຳພາ, ປະຊາຊົນຫວຽດນາມອ້າຍນ້ອງ ຈະສືບຕໍ່ຍາດໄດ້ ຜົນສຳເລັດໃໝ່ ໃຫຍ່ຫລວງກວ່າເກົ່າ, ຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ່ 13 ຂອງພັກ ຢ່າງມີໄຊ, ສືບຕໍ່ພາລະກິດແຫ່ງການປ່ຽນແປງໃໝ່ ຢ່າງແຂງແຮງ, ຫັນປະເທດຫວຽດນາມເປັນປະເທດອຸດສາຫະກຳຕາມທິດທັນສະໄໝ, ບັນລຸເປົ້າໝາຍເຮັດໃຫ້ ປະຊາຊົນຮັ່ງມີ, ປະເທດຊາດມັ່ງຄັ່ງເຂັ້ມແຂງ, ປະຊາທິປະໄຕ, ຍຸຕິທຳ ແລະ ສີວິໄລ.
ພ້ອມນີ້, ສະຫາຍ ທອງລຸນ ສີສຸລິດ ເລຂາທິການໃຫຍ່ຄະນະບໍລິຫານງານສູນກາງພັກ ປະທານປະເທດ ຍັງໄດ້ອວຍພອນໃຫ້ສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລາວ-ຫວຽດນາມ, ຫວຽດນາມ-ລາວ ຈົ່ງໝັ້ນຄົງຂະໜົງແກ່ນ ແລະ ສວຍສົດງົດງາມຕະຫຼອດກາລະນານ.


text:
Shijiazhuang Fluffier International Trading Co., Ltd. (Hebei Huahai Admixture Co., Ltd.) ເປັນບໍລິສັດວັດສະດຸເຄມີກໍ່ສ້າງເຕັກໂນໂລຢີສູງແລະສະຫນອງຕົ້ນຕໍ: ເຄື່ອງຊ່ວຍຂັດຊີມັງ, ວັດຖຸດິບຊີມັງ, ຝຸ່ນປູນແຫ້ງ, ປະສົມປູນປະສົມປຽກ, ສານປະສົມສີມັງ HPMC (hydroxypropyl methyl cellulose), RDP (ຝຸ່ນ emulsion ທີ່ສາມາດກະຈາຍໄດ້), HPS (hydroxypropyl starch ether) ແລະ PVA (Polyvinyl alcohol powder) ແລະ HPEG.
ຈົດຫມາຍຂ່າວຂອງພວກເຮົາ, ຂໍ້ມູນຂ່າວສານຫລ້າສຸດກ່ຽວກັບຜະລິດຕະພັນຂອງພວກເຮົາ, ຂ່າວແລະຂໍ້ສະເຫນີພິເສດ.ຄລິກເພື່ອຄູ່ມື
ມາຮອດປະຈຸບັນ, ມີສະຖານທີ່ກວດກາຄຸນນະພາບຄົບຖ້ວນ, ມີວິສະວະກອນ 17 ຄົນ ແລະ ທີ່ປຶກສາດ້ານເຕັກນິກ 30 ຄົນ.
ບໍລິສັດຂອງພວກເຮົາແມ່ນຜູ້ສະຫນອງສານເຄມີທີ່ແນ່ນອນທີ່ເຊື່ອຖືໄດ້ດ້ວຍຜະລິດຕະພັນທີ່ມີຄຸນນະພາບທີ່ສະຫນອງໃຫ້ແກ່ຜູ້ຜະລິດຊີມັງທີ່ສໍາຄັນໃນປະເທດຈີນໃນໄລຍະເວລາຫຼາຍ.
ຄູ່ຮ່ວມງານທຸລະກິດຂອງພວກເຮົາຈາກຍີ່ປຸ່ນ, ເກົາຫຼີໃຕ້, ອາເມລິກາ, Saudi Arabia, ອິນເດຍ, ເຢຍລະມັນ, ອີຕາລີ, ນິວຊີແລນ, ມຽນມາແລະອື່ນໆ.


text:
ກະຊວງການເງິນ ຈະເລີ່ມໃຊ້ລະບົບຄຸ້ມຄອງເອກະສານຜ່ານລະບົບເອເລັກໂຕຼນິກ 1 ມັງກອນ 2018
ເພື່ອເປັນການປະຕິບັດຂັ້ນຕອນການອຳນວຍຄວາມສະດວກໃຫ້ແກ່ບັນດາຜູ້ປະກອບການທີ່ດຳເນີນທຸລະກິດຢູ່ ສປປ ລາວ ແລະ ບັນດານິຕິກຳຕ່າງໆທີ່ກະຊວງການເງິນຄຸ້ມຄອງຕິດພັນກັບທຸລະກິດການລົງທຶນຕ່າງໆນັ້ນ, ກະຊວງການເງິນຈຶ່ງໄດ້ອອກຂໍ້ຕົກລົງ ສະບັບເລກທີ 4179/ກງ ລົງວັນທີ 29 ພະຈິກ 2017 ວ່າດ້ວຍ ການແຕ່ງຕັ້ງຄະນະຊີ້ນຳການອຳນວຍຄວາມສະດວກໃນການພິຈາລະນາເອກະສານຕ່າງຂອງກະຊວງການເງິນ ໂດຍແມ່ນທ່ານ ຮອງລັດຖະມົນຕີກະຊວງການເງິນເປັນຫົວໜ້າຄະນະ, ທ່ານຫົວໜ້າຫ້ອງການກະຊວງເປັນຮອງຫົວໜ້າຄະນະ ແລະ ບັນດາຫົວໜ້າກົມເປັນຄະນະ. ທັງນີ້, ເພື່ອເປັນການຮັບປະກັນໃຫ້ລະບົບການຄຸ້ມຄອງເອກະສານ, ການຈັດຕັ້ງປະຕິບັດເອກະສານຕ່າງໆຂອງບັນດາຜູ້ກອບການທຸລະກິດທີ່ຕິດພັນກັບກະຊວງການເງິນ ເປັນໄປຕາມຂັ້ນຕອນ, ມີປະສິດທິພາບ ແລະ ປະສິດທິຜົນສູງ.
ສະນັ້ນ, ໃນວັນທີ 13 ທັນວາ 2017 ທີ່ຜ່ານມາ ກະຊວງການເງິນ, ຈຶ່ງໄດ້ຈັດກອງປະຊຸມປຶກສາຫາລືກ່ຽວກັບການຈັດຕັ້ງປະຕິບັດການອຳນວຍຄວາມສະດວກ ໃນການພິຈາລະນາເອກະສານຕ່າງໆຂອງກະຊວງການເງິນ, ໂດຍການເປັນປະທານຂອງທ່ານ ບຸນໂຈມ ອຸບົນປະເສີດ ຮອງລັດຖະມົນຕີກະຊວງການເງິນ, ມີບັນດາຫົວໜ້າກົມອ້ອມຂ້າງກະຊວງການເງິນ, ຫົວໜ້າສະຖາບັນພັດທະນາຂໍ້ມູນຂ່າວສານການເງິນ, ຫົວໜ້າສະຖາບັນເສດຖະກິດ-ການເງິນ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ການຈັດກອງປະຊຸມປຶກສາຫາລື ກ່ຽວກັບ ການຈັດຕັ້ງປະຕິບັດການອຳນວຍຄວາມສະດວກ ໃນການພິຈາລະນາເອກະສານຕ່າງໆຂອງກະຊວງການເງິນ ຄັ້ງນີ້, ແມ່ນຄວາມພະຍາມຂອງຄະນະນຳກະຊວງໃນການແກ້ໄຂຫາງສຽງຂອງສັງຄົມກ່ຽວກັບຂອດບັນຫາເອກະສານຕ່າງໆຂອງບັນດາຜູ້ປະກອບການທີ່ດຳເນີນທຸລະກິດຢູ່ ສປປ.ລາວ ແລະ ບັນດານິຕິກຳຕ່າງໆທີ່ກະຊວງການເງິນຄຸ້ມຄອງຕິດພັນກັບທຸລະກິດການລົງທຶນຕ່າງໆ, ພາຍຫລັງທີ່ກະຊວງການເງິນຖືກຈັດໃນອັນດັບທີ່ຕໍ່າສຸດຂອງເອກະສານຊັກຊ້າ, ແກ່ຍາວເວລາ, ເພື່ອເປັນການປະຕິບັດຂັ້ນຕອນອຳນວຍຄວາມສະດວກໃຫ້ແກ່ບັນດາຜູ້ປະກອບການທີ່ດຳເນີນທຸລະກິດຢູ່ ສປປ.ລາວ ແລະ ບັນດານິຕິກຳຕ່າງໆທີ່ກະຊວງການເງິນຄຸ້ມຄອງຕິດພັນກັບວຽກງານສ່ວຍສາອາກອນ, ວຽກງານພາສີ, ຄັງເງິນແຫ່ງຊາດ, ກົມຄຸ້ມຄອງຊັບສິນ, ກົມການເງິນຕ່າງປະເທດ, ຫ້ອງການກະຊວງ ແລະ ອື່ນໆໄປຕາມຂັ້ນຕອນ, ມີແບບແຜນ, ວິທີເຮັດວຽກໃຫ້ມີຄວາມເຂັ້ມແຂງ, ວ່ອງໄວ, ໂປ່ງໃສ, ທັນສະໄໝ, ສາມາດຕິດຕາມກວດກາ ແລະ ຕອບສະໜອງຄວາມຮຽກຮ້ອງຕ້ອງການຂອງວຽກງານຕົວຈິງ, ພ້ອມທັງຮັບປະກັນບໍ່ໃຫ້ມີການຕົກເຮ່ຍເສຍຫາຍ ແລະ ຮັກສາໄດ້ເອກະສານລັບທາງການ, ກະຊວງການເງິນ ຈຶ່ງໄດ້ອອກຂໍ້ຕົກ ສະບັບເລກທີ 4321/ກງ ລົງວັນທີ 12 ທັນວາ 2017 ວ່າດ້ວຍລະບຽບການຄຸ້ມຄອງເອກະສານທາງການແບບເອເລັກໂຕຣນິກຂອງກະຊວງການເງິນ.
ທັງນີ້, ກໍ່ເພື່ອໃຫ້ການຄຸ້ມຄອງເອກະສານ, ການຕິດຕາມຄວາມຄືບໜ້າ ຫຼື ຜົນສໍາເລັດຂອງການຄົ້ນຄວ້າພິຈາລະນາເອກະສານ ໂດຍຜ່ານລະບົບການຄຸ້ມຄອງເອກະສານປະຕູດຽວຢ່າງມີປະສິດທິພາບ, ແນໃສເຮັດໃຫ້ຂັ້ນຕອນຕ່າງໆຂອງການດໍາເນີນເອກະສານຜ່ານລະບົບດັ່ງກ່າວໃຫ້ໄດ້ຮັບຜົນດີ ແລະ ສອດຄ່ອງຕາມລະບຽບການ ເພື່ອເຮັດໃຫ້ວຽກງານການຄຸ້ມຄອງເອກະສານຢ່າງເປັນລະບົບຄົບຊຸດ, ເຊິ່ງລະບົບດັ່ງກ່າວໄດ້ມີການເຊື່ອມຕໍ່ກັບບັນດາກົມຕ່າງໆອ້ອມຂ້າງ ແລະ ບັນດາສະຖາບັນຂອງກະຊວງການເງິນເຮັດໃຫ້ການຈໍລະຈອນຂອງເອກະສານທີ່ຜ່ານກະຊວງການເງິນມີຄວາມວ່ອງໄວ, ສາມາດກວດສອບໄດ້ວ່າ
ໂອກາດດັ່ງກ່າວ, ທ່ານ ບຸນໂຈມ ອຸບົນປະເສີດ ກໍ່ໄດ້ມີຄໍາເຫັນຊີ້ນຳໃຫ້ບັນດາກົມເອົາໃຈໃສ່ກ່ຽວກັບການແກ້ໄຂຂອດເອກະສານໃນກອງປະຊຸມ ເພື່ອເປັນທິດທາງໃນການປັບປຸງລະບົບການແລ່ນເອກະສານ ໃນກະຊວງການເງິນຫາບັນດາກົມຕ່າງໆໃຫ້ມີຄວາມວ່ອງໄວທັນສະໄໝສາມາດກວດສອບໄດ້ ແລະ ເພື່ອບໍ່ໃຫ້ມີຄວາມຊັກຊ້າເສຍເວລາໃນການການແລ່ນເອກະສານບໍ່ໃຫ້ມີການຕົກຄ້າງຂອງບັນດາເອກະສານຕ່າງໆ ແລະ ຮັບປະກັນໃຫ້ແກ່ການນຳໃຊ້ໃນວຽກງານຕົວຈິງ ແລະ ຄາດວ່າການນຳໃຊ້ລະບົບດັ່ງຈະໄດ້ເລີ່ມຈັດຕັ້ງປະຕິບັດເປັນທາງການໃນວັນທີ 1 ມັງກອນ 2018.


text:
ວັນທີ 21 ເມສານີ້, ທ່ານສີຈິ້ນຜິງ ປະທານປະເທດຈີນ ຈະເຂົ້າຮ່ວມພິທີໄຂກອງປະຊຸມປະຈຳປີ 2022 ຂອງເວທີປຶກສາຫາລືອາຊີໂປອາວຜ່ານທາງວີດີໂອຕາມການເຊື້ອເຊີນ ພ້ອມທັງຈະກ່າວຄຳປາໄສໃນພິທີດັ່ງກ່າວ.
ທ່ານອິສັກ ເຮີຊົກ ປະທານາທິບໍດີອິສຣາແອນ, ທ່ານອັກນາກີອິນ ກູເຣວຊຸກ ປະທານາທິບໍດີມົງໂກລີ, ທ່ານບິດຢາ ເດວີ ບານດາຣີ ປະທານາທິບໍດີເນປານ, ທ່ານໂຣດຣີໂກ ດູເຕີເຕ ປະທານາທິບໍດີຟິລິບປິນ, ທ່ານອາລີຄານ ສະໄມຣົຟ ນາຍົກລັດຖະມົນຕີກາຊັກສະຖານ, ທ່ານພັນຄຳ ວິພາວັນ ນາຍົກລັດຖະມົນຕີແຫ່ງສປປ ລາວ, ທ່ານນາງຄຣີສຕາລີນາ ຈໍເຈຍວາ ຜູ້ວ່າການອົງການກອງທຶນເງິນຕາສາກົນ, ແລະຜູ້ນຳຕ່າງປະເທດ ແລະຜູ້ຮັບຜິດຊອບອົງການຈັດຕັ້ງສາກົນທ່ານອື່ນໆ ຈະເຂົ້າຮ່ວມກອງປະຊຸມດັ່ງກ່າວຜ່ານທາງວີດີໂອ.


text:
ສະຫາຍເລຂາທິການໃຫຍ່ ຫງວຽນຝູຈ້ອງ ຕ້ອນຮັບເລຂາພັກນະຄອນ, ປະທານສະພາປະຊາຊົນນະຄອນຫຼວງວຽງຈັນ
ກປ.ອອນໄລ - ວັນທີ 10 ສິງຫາ, ຢູ່ສໍານັກງານສູນກາງພັກ, ສະຫາຍ ຫງວຽນຝູຈ້ອງ ເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ໄດ້ໃຫ້ການຕ້ອນຮັບສະຫາຍ ອະນຸພາບ ຕຸນາລົມ, ເລຂາພັກນະຄອນ, ປະທານສະພາປະຊາຊົນນະຄອນຫຼວງວຽງຈັນ ພວມມີການຢ້ຽມຢາມ ແລະເຮັດວຽກຢູ່ຫວຽດນາມ.
ທີ່ການຕ້ອນຮັບ, ສະຫາຍ ອະນຸພາບ ຕຸນາລົມ ສະແດງຄວາມປິຕິຊົມຊື່ນຕໍ່ສາຍພົວພັນການຮ່ວມມືລະຫວ່າງສອງພັກ, ສອງລັດ ທີ່ນັບມື້ນັບແໜ້ນແຟ້ນ, ພັດທະນາໃນທຸກຂົງເຂດ, ເຖິງວ່າສະພາບການພາກພື້ນ, ສາກົນມີການຜັນແປຢ່າງສັບສົນ ແລະແຕ່ລະປະເທດລ້ວນແຕ່ມີຄວາມຫຍຸ້ງຍາກຕ້ອງຜ່ານຜ່າ. ສະຫາຍ ອະນຸພາບ ຕຸນາລົມ ຢັ້ງຢືນວ່າ ລາວ ຈະພ້ອມກັບຫວຽດນາມ ຮັກສາ, ເພີ່ມພູນຄູນສ້າງ, ເສີມຂະຫຍາຍ ແລະສືບທອດສາຍພົວພັນສາມັກຄີແບບພິເສດນີ້ໃຫ້ຄົນລຸ້ນຫຼັງ.
ສ່ວນສະຫາຍ ຫງວຽນຝູຈ້ອງ ຕີລາຄາສູງຕໍ່ຄວາມໝາຍຂອງການຢ້ຽມຢາມໃນປີສາມັກຄີມິດຕະພາບ ຫວຽດນາມ-ລາວ 2022 ແລະເລື່ອງສອງຝ່າຍຫາກໍ່ສົມທົບກັນຈັດຕັ້ງພິທີສະເຫຼີມສະຫຼອງ 60 ປີແຫ່ງວັນສ້າງຕັ້ງການພົວພັນທາງການທູດ ແລະ 45 ປີແຫ່ງວັນເຊັນສົນທິສັນຍາມິດຕະພາບ ແລະການຮ່ວມມື ຫວຽດນາມ-ລາວ ຢູ່ນະຄອນຫຼວງຂອງສອງປະເທດປະສົບຜົນສໍາເລັດ.
ສະຫາຍ ຫງວຽນຝູຈ້ອງ ຕີລາຄາສູງຕໍ່ໝາກຜົນການຮ່ວມມືນັບມື້ນັບມີປະສິດທິຜົນລະຫວ່າງສອງນະຄອນຫຼວງ; ໃນນັ້ນມີການແລກປ່ຽນບົດຮຽນກ່ຽວກັບວຽກງານກໍ່ສ້າງພັກ, ການຮ່ວມມືດ້ານເສດຖະກິດ, ການຄ້າ, ການລົງທຶນ, ການໜູນຊ່ວຍກໍ່ສ້າງພື້ນຖານໂຄງລ່າງ, ຊ່ວຍກໍ່ສ້າງຊັບພະຍາກອນມະນຸດ, ແບ່ງປັນ, ຊ່ວຍເຫຼືອໃນການປ້ອງກັນ, ຕ້ານພະຍາດໂຄວິດ-19 ຢ່າງທັນການ; ພ້ອມທັງປາດຖະໜາວ່າ ນະຄອນຫຼວງວຽງຈັນ ຈະສືບຕໍ່ສົມທົບຢ່າງແໜ້ນແຟ້ນ, ຮ່ວມມືກັບນະຄອນຫຼວງຮ່າໂນ້ຍ ແລະບັນດາແຂວງ, ນະຄອນຂອງຫວຽດນາມ ເພີ່ມທະວີການແລກປ່ຽນຂໍ້ມູນຂ່າວສານ, ແບ່ງປັນບົດຮຽນຢ່າງຮອບດ້ານໃນທຸກຂົງເຂດ ແລະສອງນະຄອນຫຼວງ ຄວນແຂ່ງຂັນພ້ອມກັນປະຕິບັດມະຕິກອງປະຊຸມໃຫຍ່ ຂອງແຕ່ລະພັກຢ່າງມີໄຊ.
ໂດຍ: ເຈິ່ນຮວ່ຽນ


text:
ໂອກາດໃຫ້ສຳພາດຕໍ່ສື່ມວນຊົນ ເນື່ອງໃນວັນລັດຖະທໍາມະນູນແຫ່ງຊາດ ຄົບຮອບ 30 ປີ (15/8/1991-15/8/2021) ໃນວັນທີ 2 ສິງຫາ 2021 ນີ້, ທ່ານ ໄຊສົມພອນ ພົມວິຫານ ກໍາມະການກົມການເມືອງສູນກາງພັກ, ປະທານສະພາແຫ່ງຊາດ ຮຽກຮ້ອງມາຍັງອົງການຈັດຕັ້ງພັກ-ລັດ, ແນວລາວສ້າງຊາດ, ອົງການຈັດຕັ້ງມະຫາຊົນ, ສະຫະພັນນັກຮົບເກົ່າ, ຊາວຕ່າງດ້າວທີ່ດຳລົງຊີວິດຢູ່ ສປປ ລາວ ແລະ ປະຊາຊົນບັນດາເຜົ່າ ໃນຂອບເຂດທົ່ວປະເທດ ຈົ່ງເຊີດຊູສະຕິການເຄົາລົບ ການປະຕິບັດລັດຖະທໍາມະນູນ ແລະ ກົດໝາຍ, ຕັ້ງໜ້າ ແລະ ເປັນເຈົ້າການເຂົ້າຮ່ວມໃນຂະບວນການສ້າງລັດປະຊາທິປະໄຕ ປະຊາຊົນ ໃຫ້ໜັກແໜ້ນ ແລະ ເຂັ້ມແຂງຍິ່ງໆຂຶ້ນ, ສ້າງການຫັນ ປ່ຽນຢ່າງແຂງແຮງ, ເລິກເຊິ່ງ ແລະ ຮອບດ້ານ ເພື່ອຈັດຕັ້ງປະຕິບັດ ສໍາເລັດບັນດາຄາດໝາຍໃຫຍ່ ທີ່ກອງປະຊຸມໃຫຍ່ຄັ້ງທີ XI ຂອງພັກວາງອອກ.
ທ່ານ ໄຊສົມພອນ ພົມວິຫານ ໄດ້ໃຫ້ຮູ້ວ່າ: ລັດຖະທຳມະນູນ ແຫ່ງ ສປປ ລາວ ແມ່ນການຫັນແນວ ທາງປ່ຽນແປງໃໝ່ຮອບດ້ານມີຫລັກການຂອງພັກ ມາເປັນກົດໝາຍພື້ນຖານຂອງລັດເຮົາ ຫລື ກົດໝາຍແມ່ ຂອງລະບອບປະຊາທິປະໄຕປະຊາຊົນ ເຊິ່ງກຳນົດກ່ຽວກັບ ລະບອບການເມືອງ, ລະບອບເສດຖະກິດ-ສັງຄົມ, ການປ້ອງກັນຊາດ-ປ້ອງກັນຄວາມສະຫງົບ, ສິດ ແລະ ພັນທະພື້ນຖານຂອງພົນ ລະເມືອງລາວ, ການຈັດ ຕັ້ງລະບົບອຳນາດແຫ່ງລັດຂັ້ນຕ່າງໆ ຂອງລະບອບປະຊາທິປະໄຕປະຊາຊົນ, ພາສາເຄື່ອງໝາຍຊາດ, ເພງຊາດ, ທຸງຊາດ, ສະກຸນເງິນ ແລະ ນະຄອນຫລວງ ເຊິ່ງເປັນເຄື່ອງມືພື້ນຖານໃນການຄຸ້ມຄອງລັດ, ຄຸ້ມຄອງເສດຖະກິດ-ສັງຄົມຂອງລັດເຮົາ ແນໃສ່ຮັບປະກັນໃຫ້ປະເທດຊາດ ມີສະຖຽນລະພາບດ້ານການເມືອງຢ່າງໝັ້ນທ່ຽງ, ສັງຄົມມີຄວາມສະຫງົບ, ປອດໄພ ແລະ ເປັນລະ ບຽບຮຽບຮ້ອຍ, ທັງເປັນພື້ນຖານໃຫ້ແກ່ການພັດທະນາກົດໝາຍຂອງປະເທດເຮົາໃຫ້ເປັນລະບົບ, ຄົບຊຸດ ແລະ ເຂັ້ມແຂງຂຶ້ນເທື່ອລະກ້າວ, ຮັບປະກັນໃຫ້ແກ່ການປົກປັກຮັກສາ ແລະ ສ້າງສາປະເທດຊາດ ໄປຕາມຈຸດໝາຍສັງຄົມນິຍົມ ທີ່ພັກເຮົາໄດ້ກຳນົດໄວ້.
ນັບແຕ່ປີ 1986 ເປັນຕົ້ນມາ ພັກປະຊາຊົນປະຕິວັດລາວ ໄດ້ມີແນວທາງລິເລີ່ມປ່ຽນແປງໃໝ່ຢ່າງຮອບດ້ານ, ມີຫລັກການ ແລະ ຜ່ານການປະຕິບັດແນວທາງປ່ຽນແປງ ໃໝ່ດັ່ງກ່າວ ຊີວິດສັງຄົມໄດ້ເລັ່ງທວງໃຫ້ ພັກ ແລະ ລັດເຮົາ ຕ້ອງຍົກລະດັບການຄຸ້ມຄອງລັດ, ຄຸ້ມຄອງເສດຖະກິດ-ສັງຄົມຂຶ້ນສູ່ລະດັບໃໝ່ ດ້ວຍການຫັນຈາກການຄຸ້ມຄອງດ້ວຍມະຕິ, ຄໍາສັ່ງແບບບໍລິຫານ ມາເປັນການຄຸ້ມຄອງຕາມລັດຖະທຳມະນູນ ແລະ ກົດໝາຍ. ຍ້ອນແນວນັ້ນ, ສະພາປະຊາຊົນສູງສຸດ ຊຸດທີ II ໃນຖານະເປັນສະພາຮ່າງລັດຖະທຳມະນູນທີ່ໄດ້ຮັບການເລືອກຕັ້ງຂຶ້ນໃນປີ 1989 ໂດຍມີຄະນະກຳມະການຮ່າງລັດຖະທຳມະນູນແຫ່ງຊາດ ເປັນເສນາທິການ ຈຶ່ງໄດ້ດຳເນີນການຄົ້ນຄວ້າ ແລະ ສ້າງຮ່າງລັດຖະທຳມະນູນ ຈົນມາເຖິງກອງປະຊຸມສະໄໝສາມັນເທື່ອທີ 6 ຂອງສະພາປະຊາ ຊົນສູງສຸດ ຊຸດທີ II ໃນວາລະປະຊຸມວັນທີ 14 ສິງຫາ 1991 ຈຶ່ງໄດ້ຮັບຮອງເອົາລັດຖະທຳມະນູນ ສະບັບທຳອິດ ແຫ່ງ ສປປ ລາວ ແລະ ຕໍ່ມາປະທານປະເທດ ແຫ່ງ ສປປ ລາວ ກໍໄດ້ອອກລັດຖະດຳລັດ ສະບັບເລກທີ 55/ປທປທ, ລົງວັນທີ 15 ສິງຫາ 1991 ວ່າດ້ວຍການປະກາດໃຊ້ລັດຖະທໍາມະນູນ ແຫ່ງ ສປປ ລາວ ສະບັບທຳອິດຢ່າງເປັນທາງການ.
ຂ່າວ-ພາບ: ທະນູທອງ


text:
ປະທານສະພາແຫ່ງຊາດ ຫງວຽນທິກີມເງິນ ຕ້ອນຮັບນາຍົກລັດຖະມົນຕີ ທອງລຸນ ສີສຸລິດ
ອີງຕາມການລາຍງານຂ່າວຂອງ VOV World ໃນວັນທີ 03 ຕຸລາ ນີ້ວ່າ : ຕອນບ່າຍວັນທີ 03 ຕຸລາ, ທີ່ສຳນັກງານສະພາແຫ່ງຊາດ ຫວຽດນາມ, ທ່ານນາງປະທານສະພາແຫ່ງຊາດ ຫງວຽນທິກີມເງິນ ໄດ້ໃຫ້ການຕ້ອນຮັບທ່ານນາຍົກລັດຖະມົນຕີ ລາວ ທອງລຸນ ສີສຸລິດ ແລະ ຄະນະຜູ້ແທນຂັ້ນສູງລັດຖະບານແຫ່ງ ສປປ.ລາວ ມາຢ້ຽມຢາມ ຫວຽດນາມ, ທ່ານນາງປະທານສະພາແຫ່ງຊາດ ຫງວຽນທິກີມເງິນ ຖືວ່າ: ໃນໄລຍະຜ່ານມາ, ການພົວພັນແບບພິເສດ ແລະ ການຮ່ວມມືຮອບດ້ານ ຫວຽດນາມ - ລາວ ພັດທະນາອັນດີງາມ, ຍ້ອນເຫດນັ້ນ, ໃນໄລຍະຈະມາເຖິງ, 2 ປະເທດຈະພ້ອມກັນສາມັກຄີ, ສະໜັບສະໜູນ, ສົມທົບກັນຢ່າງແໜ້ນແຟ້ນໃນທຸກຂົງເຂດ.
ທ່ານນາງປະທານສະພາແຫ່ງຊາດ ຫງວຽນທິກີມເງິນ ຢືນຢັນວ່າ ສະພາແຫ່ງຊາດ ຫວຽດນາມ ຈະສະໜັບສະໜູນ 2 ລັດຖະບານໃນການສ້າງລະບົບນະໂຍບາຍກົດໝາຍໃຫ້ສົມບູນແບບ ແລະ ຜັນຂະຫຍາຍການປະຕິບັດບັນດານະໂຍບາຍນັ້ນ. ກ່ຽວກັບຝ່າຍລາວ, ທ່ານນາຍົກລັດຖະມົນຕີ ລາວ ທອງລຸນ ສີສຸລິດ ຖືວ່າ: ເລື່ອງສຶກສາກ່ຽວກັບການພົວພັນມິດຕະພາບທີ່ເປັນມູນເຊື້ອຂອງ 2 ປະເທດໃຫ້ລຸ້ນຫລັງ ແມ່ນວຽກງານທີ່ຈຳເປັນ ແລະ ສຳຄັນ. ດັ່ງນັ້ນ, ທ່ານນາຍົກລັດຖະມົນຕີ ລາວ ທອງລຸນ ສີສຸລິດ ປາດຖະໜາວ່າ ໃນໄລຍະຈະມາເຖິງ 2 ປະເທດເພີ່ມທະວີການສຶກສາໃຫ້ລຸ້ນໜຸ່ມກ່ວາອີກ, ບັນດາຜູ້ທີ່ຮັກສານ້ຳໃຈມິດຕະພາບ, ຄວາມສາມັກຄີໃຫ້ທັງ 2 ປະເທດ.
ທີ່ມາ: VOV World
© ໂຕະນໍ້າຊາ | tonamcha.com


text:
ຂ່າວສານ
ປັບປຸງກົດໝາຍວ່າດ້ວຍການລົງທຶນໃຫ້ເໝາະສົມ ກັບໄລຍະເຊື່ອມໂຍງເຂົ້າກັບສາກົນ
ໃນສະພາບການທີ່ ຫວຽດນາມ ພວມກ້າວເຂົ້າສູ່ໄລຍະພັດທະນາໃໝ່, ຮຽກຮ້ອງຕ້ອງມີວິທີການສຳຜັດໃໝ່ໃນການດຶງດູດການລົງທຶນນັ້ນ, ຮ່າງກົດໝາຍວ່າດ້ວຍການລົງທຶນ (ສະບັບປັບປຸງ) ໄດ້ຮັບການປຶກສາຫາລືທີ່ກອງປະຊຸມສະໄໝສາມັນເທື່ອທີ 9, ສະພາແຫ່ງຊາດຊຸດທີ 14 ໄດ້ຕັ້ງຄວາມຫວັງໄວ້ວ່າ ຈະສ້າງກຳລັງພັກດັນ, ຕອບສະໜອງຄວາມຮຽກຮ້ອງຕ້ອງການໃນການປະຕິບັດບັນດາຄຳໝັ້ນສັນຍາເຊື່ອມໂຍງ, ປະກອບສ່ວນປັບປຸງ, ຍົກສູງກຳລັງແກ່ງແຍ້ງຂອງສະພາບແວດລ້ອມແຫ່ງການລົງທຶນ, ດຳເນີນທຸລະກິດ.
(ພາບປະກອບ / VGP)
ຮ່າງກົດໝາຍວ່າດ້ວຍການລົງທຶນ (ສະບັບປັບປຸງ) ແມ່ນມຸ່ງໄປເຖິງການຍົກສູງຄຸນນະພາບ, ປະສິດທິຜົນແຫ່ງການດຶງດູດແຫຼ່ງກຳລັງລົງທຶນຢູ່ພາຍໃນປະເທດ ແລະ ການລົງທຶນຈາກຕ່າງປະເທດ, ສ້າງບັນດາຂໍ້ກຳນົດກ່ຽວກັບຂະແໜງອາຊີບການລົງທຶນ, ດຳເນີນທຸລະກິດທີ່ມີເງື່ອນໄຂໃຫ້ສຳເລັດ, ພ້ອມກັນນັ້ນ ກໍ່ຫລຸດຜ່ອນບາງຂະແໜງອາຊີບທີ່ບໍ່ຈຳເປັນລົງ ເພື່ອແນໃສ່ສືບຕໍ່ຮັບປະກັນການປະຕິບັດສິດເສລີໃນການດຳເນີນທຸລະກິດຂອງປະຊາຊົນ, ວິສາຫະກິດໃນບັນດາຂະແໜງການ, ອາຊີບຢ່າງຄົບຖ້ວນ, ມີຄວາມສະເໝີຕົ້ນສະເໝີປາຍ ເຊິ່ງກົດໝາຍບໍ່ໄດ້ເກືອດຫ້າມ.ຮັບປະກັນສິດຜົນປະໂຫຍດໃຫ້ແກ່ບັນດານັກລົງທຶນ
ເພື່ອຮັບປະກັນໃຫ້ຖືກຕ້ອງຕາມຄວາມໝາຍຂອງເນື້ອໃນຈິດໃຈລັດຖະທຳມະນູນ, ເປີດເຜີຍ, ໂປ່ງໃສ, ຫຼີກລ້ຽງການສວຍໃຊ້ໂອກາດ ເພື່ອອອກໃບອະນຸຍາດຫລາຍປະເພດ, ຮ່າງກົດໝາຍສະບັບດັ່ງກ່າວ ໄດ້ກຳນົດວ່າ ນັກລົງທຶນມີສິດປະຕິບັດການເຄື່ອນໄຫວລົງທຶນ, ດຳເນີນທຸລະກິດໃນບັນດາຂະແໜງການ,ອາຊີບ ເຊິ່ງກົດໝາຍບໍ່ໄດ້ເກືອດຫ້າມ. ຮ່າງກົດໝາຍກໍ່ຍຸບເລີກກ່ວາ 10 ຂະແໜງການ, ອາຊີບລົງທຶນດຳເນີນທຸລະກິດທີ່ມີເງື່ອນໄຂ, ພ້ອມທັງ ປັບປຸງ, ເພີ່ມເຕີມຫລາຍຂະແໜງການ, ອາຊີບ ເພື່ອໃຫ້ເໝາະສົມກັບຄວາມຮຽກຮ້ອງຕ້ອງການ, ພຶດຕິກຳຕົວຈິງໃນໃນການຄຸ້ມຄອງລັດ, ຮັບປະກັນລັກສະນະເປັນເອກະພາບກັບກົດໝາຍທີ່ກ່ຽວຂ້ອງສະບັບຕ່າງໆ. ທ່ານ ເຢືອງມິງຕ໊ວນ, ສະມາຊິກສະພາແຫ່ງຊາດແຂວງ ບ່າເຣຍ - ຫວູງເຕົ່າ ຕີລາຄາວ່າ:
“ເລື່ອງສ້າງມາດຕາທີ 6 ກ່ຽວກັບຂະແໜງການ, ອາຊີບທີ່ເກືອດຫ້າມບໍ່ໃຫ້ລົງທຶນ, ດຳເນີນທຸລະກິດທີ່ລະບຸໃນກົດໝາຍແມ່ນບາດກ້າວຄືບໜ້າ, ສະແດງໃຫ້ເຫັນເນື້ອໃນຈິດໃຈຂອງລັດຖະທຳມະນູນ ແມ່ນປະຊາຊົນທຸກຄົນມີສິດເສລີດຳເນີນທຸລະກິດໃນບັນດາຂະແໜງການ, ອາຊີບ ເຊິ່ງກົດໝາຍບໍ່ໄດ້ເກືອດຫ້າມ.”
ບັນຫາໃຫຍ່ຈຳນວນໜຶ່ງອີກ ເຊິ່ງປະຊາຄົມວິສາຫະກິດມີຄວາມມຸ່ງຫວັງ ໄດ້ມີບາດກ້າວບຸກທະລຸກ່ວາ ໃນຮ່າງກົດໝາຍວ່າດ້ວຍການລົງທຶນ (ສະບັບປັບປຸງ) ໃນຄັ້ງນີ້ ຄືສືບຕໍ່ຮັບປະກັນສິດເສລີ, ຄວາມສະເໝີພາບຂອງວິສາຫະກິດໃນການເຄື່ອນໄຫວລົງທຶນ, ດຳເນີນທຸລະກິດ; ປະຕິຮູບ, ຫັນລະບຽບການປະຕິບັດໂຄງການລົງທຶນເປັນງ່າຍດາຍ…ທ່ານນາງ ມາຍທິແອງຕ໊ວຽດ, ສະມາຊິກສະພາແຫ່ງຊາດແຂວງ ອານຢາງ ປະກອບຄຳເຫັນວ່າ:
“ຮ່າງກົດໝາຍໄດ້ກຳນົດຢ່າງຈະແຈ້ງກ່ວາ ກ່ຽວກັບການປະຕິບັດນະໂຍບາຍບຸລິມະສິດ ຕາມທິດໃຫ້ບຸລິມະສິດພິເສດ ຕ້ອງຮັບປະກັນລັກສະນະມະຫາພາກເປັນປົກກະຕິ. ຄວາມເປັນປົກກະຕິ, ໂປ່ງໃສ ຍັງມີຄວາມໝາຍສຳຄັນທີ່ສຸດ ແລະ ຫຼີກລ້ຽງໄດ້ການຊ້ຳຊ້ອນກັນໃນບັນດາຂໍ້ກຳນົດຂອງກົດໝາຍ. ໄປຄຽງຄູ່ກັນນັ້ນ, ຄວນມີການຈັດແບ່ງແຫຼ່ງກຳລັງ, ດຶງດູດການລົງທຶນຕ້ອງມີການເລືອກເຟັ້ນ, ລະດັບການລົງທຶນລະຫວ່າງບັນດາເຂດພາກບໍ່ຄວນຈັດສັນແບບສະເໝີກັນ. ນອກນັ້ນ, ຄວນສ້າງເງື່ອນໄຂໃຫ້ແກ່ບັນດາວິສາຫະກິດລົງທຶນເຂົ້າໂຄງການໃໝ່ຢູ່ບັນດາທ້ອງຖິ່ນ ແຕ່ຕ້ອງມີການຄວບຄຸມຢ່າງແໜ້ນແຟ້ນ.”
ຮັບປະກັນບັນດາຄຳໝັ້ນສັນຍາໃນການເຊື່ອມໂຍງສາກົນ
ບັນດາຂໍ້ກຳນົດກ່ຽວກັບການໃຫ້ສິດທິພິເສດການລົງທຶນຢູ່ໃນຮ່າງກົດໝາຍວ່າດ້ວຍການລົງທຶນ (ສະບັບປັບປຸງ) ໄດ້ສ້າງຂຶ້ນໂດຍອີງໃສ່ເນື້ອໃນຈິດໃຈມະຕິສະບັບເລກທີ 50 ຂອງກົມການເມືອງກ່ຽວກັບການດຶງດູດການລົງທຶນຂອງຕ່າງປະເທດໃນສະພາບການໃໝ່. ບົນພື້ນຖານນັ້ນ, ຮ່າງກົດໝາຍສະບັບດັ່ງກ່າວ ໄດ້ເພີ່ມເຕີມຂໍ້ກຳນົດກ່ຽວກັບບັນຊີລາຍຊື່ຂະແໜງການ, ອາຊີບທີ່ມີການສຳພັດຕະຫລາດທີ່ມີເງື່ອນໄຂ ສຳລັບນັກລົງທຶນຕ່າງປະເທດ. ນອກຈາກບັນຊີລາຍຊື່ດັ່ງກ່າວແລ້ວ, ນັກລົງທຶນຕ່າງປະເທດໄດ້ໝູນໃຊ້ເງື່ອນໄຂສຳພັດຕະຫລາດຄືກັນກັບຂໍ້ກຳນົດສຳລັບນັກລົງທຶນຢູ່ພາຍໃນປະເທດ. ເລື່ອງເພີ່ມເຕີມຂໍ້ກຳນົດດັ່ງກ່າວ ຊ່ວຍຍົກສູງລັກສະນະສາມາດເປັນໄປໄດ້ໃນການໝູນໃຊ້ຄຳໝັ້ນສັນຍາກ່ຽວກັບການເປີດປະຕູຕະຫລາດຂອງ ຫວຽດນາມ ໃຫ້ເໝາະສົມກັບບັນດາສັນຍາການຄ້າເສລີແບບໃໝ່ ແລະ ບັນດາສົນທິສັນຍາສາກົນກ່ຽວກັບການລົງທຶນ, ພ້ອມທັງແກ້ໄຂສະພາບການຂາດຄວາມເຫັນດີເປັນເອກະພາບກັນໃນການໝູນໃຊ້ບັນດາຄຳໝັ້ນສັນຍາຂອງ ຫວຽດນາມ ໃນບັນດາສັນຍາທີ່ມີວິທີການສຳພັດແຕກຕ່າງກັນກ່ຽວກັບການເປີດປະຕູຕະຫລາດ.
ເພື່ອຫັນລະບຽບການປະຕິບັດການເຄື່ອນໄຫວລົງທຶນຂອງນັກລົງທຶນຕ່າງປະເທດ, ອົງການຈັດຕັ້ງເສດຖະກິດທີ່ມີເງິນທຶນຕ່າງປະເທດເປັນງ່າຍດາຍ, ຮ່າງກົດໝາຍຍັງໄດ້ເພີ່ມເຕີມບາງເນື້ອໃນຄື ບໍ່ຮຽກຮ້ອງໃຫ້ນັກລົງທຶນຕ່າງປະເທດຕ້ອງມີໂຄງການລົງທຶນ ແລະ ໃບຢັ້ງຢືນຈົດທະບຽນການລົງທຶນ ກ່ອນທີ່ສ້າງຕັ້ງວິສາຫະກິດເລີ່ມຕົ້ນທຸລະກິດປະດິດຄິດສ້າງ ແລະ ກອງທຶນກ່ຽວກັບການລົງທຶນເລີ່ມຕົ້ນທຸລະກິດປະດິດຄິດສ້າງ; ປັບປຸງຂໍ້ກຳນົດກ່ຽວກັບລະບຽບການປະກອບທຶນ, ຊື້ຫຸ້ນ, ທຶນປະກອບຂອງນັກລົງທຶນຕ່າງປະເທດ…ເພື່ອຕີລາຄາລວມກ່ຽວກັບຮ່າງກົດໝາຍວ່າດ້ວຍການລົງທຶນ (ສະບັບປັບປຸງ), ທ່ານ ຟານດຶກຮຽວ, ຮອງຫົວໜ້າສະຖາບັນຄົ້ນຄວ້າການຄຸ້ມຄອງເສດຖະກິດສູນກາງ ຖືວ່າ:
“ຮ່າງກົດໝາຍໄດ້ສະແດງໃຫ້ເຫັນຈິດໃຈ ແລະ ຄວາມຕັດສິນໃຈຂອງລັດຖະບານ ໃນການລົບລ້າງທຸກສິ່ງກີດຂວາງ ເຊິ່ງມີຜົນສະທ້ອນຕໍ່ການເຄື່ອນໄຫວດຳເນີນທຸລະກິດ. ຂ້າພະເຈົ້າປາດຖະໜາວ່າ ເລື່ອງປັບປຸງກົດໝາຍສະບັບດັ່ງກ່າວ ຈະສ້າງກຳລັງພັກດັນການພັດທະນາເສດຖະກິດ - ສັງຄົມ, ຫັນສິດເສລີໃນການດຳເນີນທຸລະກິດໃຫ້ປະກົດຜົນເປັນຈິງດີກ່ວາ.”
ເລື່ອງປະກາດໃຊ້ກົດໝາຍວ່າດ້ວຍການລົງທຶນ (ປີ 2015) ໄດ້ຮັບການຕີລາຄາວ່າ ມີຫລາຍເນື້ອໃນຈິດໃຈຂອງການປະຕິຮູບ, ຖ້າຮ່າງກົດໝາຍວ່າດ້ວຍການລົງທຶນ (ສະບັບປັບປຸງ) ໄດ້ຮັບການຮັບຮອງເອົາທີ່ກອງປະຊຸມສະໄໝສາມັນເທື່ອທີ 9, ສະພາແຫ່ງຊາດຊຸດທີ 14 ຈະຊ່ວຍໃຫ້ ຫວຽດນາມ ປັບຕົວໄດ້ດີກ່ວາກັບຄວາມຮຽກຮ້ອງຕ້ອງການໃນການເຊື່ອມໂຍງສາກົນ, ສ້າງກຳລັງໜູນຕື່ມອີກໃຫ້ແກ່ການເຕີບໂຕເສດຖະກິດ ແລະ ສ້າງກຳລັງດູດດື່ມໃຫ້ແກ່ສະພາບແວດລ້ອມແຫ່ງການລົງທຶນຕື່ມອີກ./.
(ແຫຼ່ງຄັດຈາກ VOV)